
KUIDAS TUNGIB KUNST TEATRISSE? 


Ma ei tea, kas teatripäeval pärjatud laureaatide põhjal saab teha üldistusi eesti teatri 
arengusuundade kohta või tuleb neid pidada vaid meelevaldselt moodustatud žürii matemaa- 
tiliseks hääletustulemuseks. Usun siiski ka esimest varianti, sest miks muidu kattusid tulemu- 
sed paljus juba senise retseptsiooni, sh ka suusõnalise, hoiakute ja eelistustega. 

On küll märkimisväärne, et juba teist aastat järjest toob lavastajaauhinna Shakespeare'i 
näidend, kuid vaevalt tähistab see mingeid suundumusi. Või siiski? 

Silmatorkavam eripära on aga järsk kunstihuvi esiletõus. Seda kõige laiemas mõttes, 
alustades kas või lavastustest, kus loodi aasta parimad nais- ja meespeaosad. Kuid mitte 
ainult: tavapärase kunstnikuauhinna kõrvale asutati veel teinegi, mis rõhutab statuudi järgi 
kujundust kui lavastuse võrdväärset idee kandjat“ (võiks ju targutada, et kas see ei olegi 
siis stsenograafia põhifunktsioon, kuid see selleks, olulisem on fakt, et kunstnikutöö ei mahu 
enam ühe auhinna raamidesse), Priit Põldroosi nimelise pedagoogipreemia sai lavastuskunst- 
nik, lavastuste visuaalse külje loojat tunnustati nii žürii eripreemiaga, ühega kahest , Kristall- 
kingakesest“, kui osaliselt ju ka , Eesti ballaadide“ loomingulisele kooslusele antud muusika- 
lavastuse auhinnaga (ei hakka siinkohal pikemalt arendama teemat sellest, millises kategoorias 
peaks hindama , totaalset teatrit“). Kunstnikutööd , võrdväärse idee kandjana“ rõhutas auhin- 
da vastu võttes ilusa žestiga ka aasta parim lavastaja. 

Kas teatrikunsti visuaalse külje sedavõrd jõuline rõhutamine on , märk millestki“ või 
taas lihtsalt konkreetse loomeaasta enesestmõistetav aritmeetiline tulemus? Kui aastatagune 
pilt peegeldas ühtse ja tugeva mainstream'i madalseisu ning senini marginaalseks peetu 
institutsionaalset esiletõusu, siis nüüdsed preemiad võivad anda tunnistust püüdest defi- 
neerida teatrit senisest rohkem vormi ja visuaalia kaudu (sest ega mainstream, see teatriilma 
psühholoogiline telg, ei taastunud oluliselt ka 2004. aastal). Tahtmata võimendada mingeid 
sisu ja vormi vms tehislikke opositsioone, võib siiski spekuleerida mõttega vormivõlu ebapro- 
portsionaalsest ülekaalust olukorras, kus režii, rõhutan, üldine keskmine, mitte esiletõusvate 
tippude, kontseptuaalne löögijõud loiuvõitu. 

Kuid sellega kaasnev positiivne aspekt on samuti oluline: on teadvustatud, et pelga ideega 
enam eesti vaatajat ei vapusta. Ei saa mängida märtrit pinnal ,, mind ei mõisteta“, sest sageli 
võib põhjus olla hoopis pooltootele raisatud idees. Kuna perfektne teostus töö igas osas sai 
võimalikuks nii Soorinna küünis, Albu aidas kui ka Draamateatri laval, ei ole järelikult min- 
geid vabandavaid asjaolusid. 

Aastat iseloomustas veel teinegi tendents, millest juba palju räägitud: tugevamad lavastu- 
sed sündisid suvel. Asja negatiivne poolus sunnib küsima, millest selline jõuvarude jaotus, 
sest tegijad on ju samad nii statsionaaris kui ka vabas õhus. Positiivne külg on aga seda kaa- 
lukam: kõrgilt publikut klassifitseeriv, kuid reaalsuses tunduvalt hägusem eraldusjoon meelela- 
hutuse ja süvakultuuri vahel nihutati ümber ka teatripraktikute poolt. Mis parata, on juba 
selline kunstiliik, mida ei saa viljelda hermeetiliselt, kuid mille võime , üldrahvalikku“ ülenda- 
da on sama suur kui ülevat labastada. Et lavastuse kõnekus mitmel tasandil ei sõltu žanrist, 
tõestab kas või pilk , Julia“ või , Eesti ballaadide“ publikule. 

Jäägu probleemid eesti teatri vähesest sotsiaalsusest siinkohal lahendamata. Korvaku seda 
osaliselt käesoleva ajakirjanumbri teatriosa. 


MADIS KOLK, 
sõnalavastuste žürii liige 


Harri Rospu foto 

VASTAB 
LJUDMILA RAZUMOVSKAJA 


Ljudmila, alustame algusest. Teie esimene näitemäng, kuidas see sündis? 

Esimene näidend sündis juhuslikult, nagu enamik asju minu elus. Ma tahtsin 
ju tegelikult saada näitlejaks, kõik minu tahtmised ja mõtted olid sellega seotud. 
Ma ei kujutanud enesele teist teed ettegi. Ja oma napaka kangekaelsusega üritasin 
vist oma viis korda erinevatesse teatrikoolidesse sisse saada. Sõitsin ka provintsi, 
et seal tööd leida. Ja kui Moskvas toimus ,näitlejaturg”, kus iga aasta augustis 
kogunesid provintsinäitlejad ja režissöörid, et vahetada teatreid ja leida uusi töö- 
kohti, siis proovisin ka seal õnne, aga midagi ei tulnud välja. Lõpuks läksin teatri- 
teadust õppima. Viis aastat tudeerisin, mind peeti andekaks üliõpilaseks. Ja kui 
lõpetasin, ei olnud mul tööd. Mida teha, kuidas elada, kust kohast raha saada? 
Aasta pärast lõpetamist sündis mul tütar ja ma olin täielikus tupikus, midagi mul 
polnud, ei tööd, ei elamist ega toetust. Ühel päeval jalutasin oma tütrega õues ja 
mul hakkasid kujutluses tekkima mingisugused stseenid, hakkasin neid siis üles 
kirjutama. Kirjutasin ja kirjutasin — nii valmis mu esimene näidend ,, Perekond”, 
mis oli paljus autobiograafiline. Siis palusin oma sõbrannat toimetada see pseu- 
donüümi all Lenkom”i teatrisse (Teatr imeni Leninskogo Komsomola). Ta tegi seda. Ja 
neile seal teatris see näidend meeldis, mind otsiti üles, ning nii ma avastasingi 
enese teatris. Lenkom'is öeldi mulle palju häid sõnu, mis mind innustasid ja tiivus- 
tasid. Lubati isegi näidend lavastada, leiti ka lavastaja. Aga näitemängu ikkagi ei 
mängitud, see ei olnud nii elurõõmus kui vaja. Sellegipoolest aitas see minu esime- 
ne näidend mind. Teine oli aga täielik ebaõnnestumine. Kolmas, , Ühe katuse all”, 
õnnestus, ma armastan seda väga. See lavastati alles kaheksa aastat pärast kirjuta- 
mist, 1986, perestroika alguses. 


Kui vana te siis olite? 
Kahekümne üheksa aastane. Ma hakkasin hilja kirjutama. 


Kuidas sündis ,, Armas õpetaja”? Oli see ju teie esimene näidend, mis jõudis 
tollases Nõukogude Liidus lavale ja nimelt siin Eestis, Noorsooteatris Kalju 
Komissarovi lavastuses? 

See on väga tore lugu. Pärast seda, kui ma olin juba mõned näidendid kirjuta- 
nud, see oli päris alguses, saadeti mind Moskvasse aastastele kõrgematele teatri- 
kursustele, mis toimusid nõukogude ajal Kultuuriministeeriumi eestvõtmisel 
GITISe juures. Neil kursustel õppisid tulevased teatridirektorid, provintsiteatrite 
pealavastajad ja algajad dramaturgid. Meile loeti teatri- ja kirjandusalaseid loen- 
guid, iga päev käisime teatris, külastasime proove. Moskvas oli siis väga teatrilem- 
bene aeg. Olid aastad 1978 —1979. Käisime ka Anatoli Efrose proovides, Anatoli 
Vassiljev just alustas. Nende kursuste lõppemisel pidi Kultuuriministeerium sõlmi- 
ma meiega lepingu näidendi kirjutamiseks. Selline oli praktika. Ja selleks pidi 

igaüks esitama kõigepealt mingi süžee, ja sellise, mis Kultuuriministeeriumi rahul- 
daks. Mõtlesin kaua, et midagi sobivat leida, et saada kas või avanssi. Olime kõik 
tollal kerjused ja raha oli hädasti vaja. See stipendium, mis meile alguses maksti, 
100 rubla, oli sel hetkel mu kõige suurem palk, mis ma olin saanud. Aga mul oli 
laps. Mõtlesin välja ühe süžee raskesti kasvatatavatest lastest. Mingi niisuguse 
rumaluse. Aga need inimesed Kultuuriministeeriumist olid nii toredad ja tegid 
nõnda, et ma sain kirjutamiseks nii-öelda sotsiaalse tellimuse. Sõlmisin lepingu, 
sain avanssi ja sõitsin koju. Avanss tuli aga välja teenida. Olin väga mures, ma ei 
teadnud, mida kirjutada, käisin isegi mööda kohtuid, et mingitki süžeed leida. Ja 
ühel ilusal hetkel, see oli 1980. aasta augusti lõpul, kui olin Vene Muuseumis So- 
movi näitusel... tulin näitusesaalist välja, oli suurepärane ilm, ma istusin pingile 
ja äkki plahvatas see lugu: noored inimesed tulid oma õpetaja juurde külla. 
Hakkasin seda näidendit kirjutama kui etüüdi, mul oli olemas eeldus, antud olu- 
kord ja siht. Kirjutasin näidendi valmis kolme kuuga. Nõukogude ajal olid veel 
sellised dramaturgia seminarid, mida Kultuuriministeerium korraldas, kus kogu- 
nesid erinevate Nõukogude Liidu linnade noored dramaturgid ning siis meistrid- 
dramaturgid tulid kohale ja noored lugesid oma näidendeid ette. Ja siis võis juh- 
tuda, et Kultuuriministeerium ostis näitemängu ära. Mind kutsuti ka selle näiden- 
diga sinna ja ma lugesin selle Kultuuriministeeriumi töötajatele ette. Muidugi 
mõista ei võetud seda vastu, tehti nägu, et midagi ei ole olnud. Ega ma oodanudki, 
et selle näidendiga midagi saab. Siis ma sattusin juhuslikult mõneks päevaks Tal- 
linna. Võtsin näitemängu igaks juhuks kaasa tollasesse ENSV Kultuuriministee- 
riumi, kus parasjagu töötas Jaak Allik. Siis läks mõni aeg mööda ja mulle helistati, 
öeldi, et Eesti Noorsooteater võtab selle töösse. See oli täielik ootamatus. Sellisel 
moel sündis see näidend, mida mängitakse praegu üle maailma. 


Kuidas te jõudsite oma armastatuima näidendi ,Medeiani”?* 

Medeia” on kirjutatud 1981. aastal. Ma äkki tundsin Medeiat. Ta sündis mi- 
nus. Ta sai elusaks. Erinevalt Euripidese , Medeiast”, kus naine on kättemaksja, 
oli minu näidendis Medeia vaid naine, kes lõputult armastab, kes ei suuda uskuda, 
et talle murtakse truudust. Ta oli oma armastusest, oma tunnetest niisamuti haa- 
ratud, nagu mina omal ajal olin haaratud teatrist. Medeia ei suutnud uskuda, et 
tema armastatu lason võis teda reeta, et mehel võis olla mõni teine armulugu, see 
oli võimatu. See oli Medeia krahh. Armastav naine ei suutnud armastuse reetmist 
üle elada ja ta oli sunnitud kätte maksma, mitte et ta oleks tahtnud kätte maksta, 
vaid ta oli sisemiselt sunnitud. Näidend tuli väga jõuline, emotsionaalne. Ta on 
mul, kuidas öelda... mitte külma kõhuga kirjutatud, kui sa kirjutad, ei tohi ise 
olla palavikus. Aga hiljem, kui ta oli valmis ning ma hakkasin kirjutama juba lõp- 
likku varianti, alles siis elasin ma niivõrd sellesse näitemängu sisse, et ma olin 
paar kuud täiesti haige. Ma ei saanud temast enam lahti, ta oli mu unenägudes, 
monoloogid kõlasid kogu aeg kõrvus, nendega ma uinusin ja nendega ma ärkasin. 
Ja pärast mitmeid-mitmeid-mitmeid aastaid ma mängisin ise seda näitemängu. 
Oli selline eksperimentaalne teater. See oli monoetendus, mina olin üksi laval ja 
üks näitleja ütles mulle kõikide vastasmängijate repliike. Nii et mul õnnestus seda 
näitlejana mängida. Ma ei ole näinud selle näidendi õnnestunud lavastusi. Seal 
peab olema näitleja, kes seda kõike tunneb ja väljendada oskab, ja režissöör, kes 
seda kõike teab ja oskab. Võib-olla on ka olnud õnnestunud etendusi, aga ma po- 
le näinud, sest need etendused, mida ma olen näinud, on olnud õudsed. 


Ljudmila 
Razumovskaja, 

Lõhmuste, Õpetaja — ES 

Paša — 

Kalju Orro, 

Luule Komissarov ja 

teater 


Henno Saarne fotod 


Kui te kirjutate, kas näete oma tegelasi? 

Ma mitte ainult ei näe, ma tunnen neid. Ma räägin iga tegelase eest ja igaüks 
räägib minus. Ma ei tea, kuidas seda sõnades väljendada, aga dialoog sünnib 
minu sees. Mul on tunne, et varem kannatasin ma sõnaohtruse all. Mul oli kahju 
kärpida. 


Kuidas see sõnaohtrus algul teie näidendites siis välja nägi? 
Liiga pikad monoloogid, selle asemel et öelda üks fraas, ütleb tegelane viis 
fraasi. Praegu ei ole mul kahju kärpida. 


Kuidas te alustate näidendi kirjutamist? Kas struktuur on kohe olemas, 
sündmused, vaatused, tegelased? 

Kui kirjutan, siis ma juba tunnen. Aga kindlat plaani mul ei ole. Näidend sünnib 
kirjutades. 


Kas te teate täpselt kirjutamise alguses, et tahate selles näidendis seda ja 
seda öelda, kas oskate algul öelda, mis on loo sõnum? 

Ei, nii ma ei formuleeri. Muidugi ma tean, mida ma tahan öelda, aga see ei ole 
teatriteaduslik formuleering. See eelteadmine on mul pigem tunne. Kuigi, hiljem 
kirjutades, oskan end sõnades väljendada. Üsna tihti algab näitemängu kirjutamine 
emotsionaalsest tõukest. On lihtsalt soov, tahaks midagi, — raske on formuleerida. 
Mul on näiteks näidend kodututest lastest. Pealkiri on , Koju”. Hakkasin seda 
kirjutama noorelt hukkunud tüdruku, Janka Djagileva laulude mõjul. Laulud, 
väga traagilised, jõulised ja sügavad, räägivad kodututest lastest, kes on sandis- 
tatud mittevajalikkusest, kõrvaleheidetusest, lootusetusest. See oli 1992. aastal. 
Minu tütar oli siis 15 —16-aastane, tema kuulas neid laule, mina kuulsin neid juhus- 
likult ja sain neist tugeva elamuse. Kirjutasin kodututest lastest näitemängu. Reaal- 
selt ma nende lastega kokku ei puutunud, ei kohtunud. Süžee hakkas looma kirju- 
tamise käigus. Alguses olid laulud emotsionaalseks tõukeks. 


Kas teatriteadlase haridus on teie kirjutamist mõjutanud? Ja kui on, siis 
mismoodi? 

Mind on aidanud kõigepealt minu näitlejaloomus, see, et ma tajun teatrit intui- 
tiivselt. Ma tahan mängida, ma mängin ennast igasse tegelasse, keda ma kirjutan. 
Elan ennast igasse kujusse sisse, elan teda läbi, tunnen teda sisimas. Minu jaoks 
on kerge hoida eneses palju erinevaid inimesi. Tõenäoliselt on see näitlejaveri mi- 
nus. Misaga puutub teatriuurijasse minus, siis meil olid instituudis suurepärased 
pedagoogid, kes avardasid mu silmapiiri, õpetasid mõtlema, analüüsima. Intellek- 
tuaalne lähtepunkt äratati minus instituudis. Mis aga puutub minu viimasesse 
viieteistkümnesse aastasse, siis on mind aidanud kristlus, õigeusklik filosoofia. 


Kust kohast te saate näidendite loomiseks ainest? 

Ma elan nagu tavaline inimene. Selleks, et kirjutada, ei uuri ma midagi spetsiaal- 
selt. Ma pean ennast nii-öelda diletandiks, erinevalt kirjanikest, kelle jaoks on kir- 
jutamine elu sisu. Ma ei pea iga päev kirjutama. 


Kuidas te ennast kirjanikuna määratlete? Mis tähendab nii-öelda diletant? 
See tähendab — professionaalne diletant. Ma ei pea ennast päris kirjanikuks, 


Ljudmila 
Razumovskaja, 

Kunstnik 

Riina Vanhanen. 
Esietendus 

Anu Lamp ja 
Vanamees — 

Tallinna Linnateatri arhiivi fotod 


kuigi oma töös olen ma professionaal, kuid samal ajal ma ei ole kirjanik, kes iga 
päev kirjutaks, kes ainult sellest elaks. Minu elu on olnud nii mittekorrastatud, 
igas suhtes, et kogu oma elu olen ma tegelnud mittekorrastatusega, — see on 
olnud kõige tähtsam. Kirjutamine on muude eluasjade vahel viiendal-kuuendal 
kohal. 


Te olete inimesena, kirjanikuna, üle elanud pöördelisi aegu, näiteks Nõuko- 
gude Liidu lagunemise. Mida te arvate intelligentsi ülesandest murranguaega- 
del, kas nad väärivad oma ajastu mõtestaja ja suunaja staatust? 

Teate, minu maailmavaates on viimase kümne-viieteist aasta jooksul toimunud 
põhjalik muutus. Minu esmane maailmateadmine kujunes teatriinstituudis, seal 
avastasin ma enese jaoks teatri. Intelligents oli neil aastail mulle kõrgeim nähtus. 
Ja teades, mis nõukogude ajal intelligentsiga juhtus, suhtusin ma temasse kaas- 
tunde ja pieteediga, need olid inimesed, kellega võis barrikaadidele minna. Siis 
ma hakkasin lugema teisi raamatuid, vene religioosseid filosoofe, ajalooraamatuid, 
ning minu suhtumine intelligentsi muutus. Suure kurvastusega sai mulle selgeks, 
etsuurem osa intelligentsist, kes sidus end demokraatlik-revolutsioonilise liikumi- 
sega XX sajandi algul, nimelt see seltskond oli suures osas süüdi selles, mis juhtus 
Venemaaga 1917. aastal. Intelligentsi süü revolutsiooni ettevalmistamisel oli suur, 
ja mitte ilmaasjata ei kannatanud seesama intelligents pärast revolutsiooni. Nagu 
me teame, Jumala poolt on nii seatud, etigasuguses patus on olemas karistus. Ve- 
nemaa on kannatanud ja kannatab praegugi nende õuduste käes, mida see revo- 
lutsioon tekitas. Meie maksame oma mõtlematuse, mittetundmise ja mittenägemise 
eest. 

Intelligents on erinev. See osa, kes osales revolutsioonis, kes vehkis punaste 
lippudega, kes nii või teisiti soodustas Vene impeeriumi lammutamist, sellesse 
osasse ma suhtun eitavalt, kuigi XX sajandil on tema saatus olnud kohutav. Ja 
siin ei saa olla kaastundeta nende inimeste vastu, kes sattusid okastraadi taha. 
Nende hulgas oli ka mitterevolutsionääre — kõik hävitati. Mis puutub nõukogude 
intelligentsi, siis kõik me olime nõukogude korra, bolševismi ja kommunismi vasta- 
sed, see oli loomulik, aga häda oli selles, et eitades kommunismi, ei leidnud me 
selle asemele mitte midagi paremat kui seda, mida nimetatakse demokraatiaks, 
millesse ma praegu suhtun skeptitsismi kui mitte lausa eitusega. Ma usun, et 
suurem osa praegusest vene intelligentsist jagab demokraatlikke printsiipe ning 
see on nende maailmavaade. Ja seetõttu olen ma maailmavaateliselt positsioonilt 
kui mitte just üksinduses, siis vähemuses. 

Peale selle, meie intelligents on osutunud väga mõjutatavaks ja rahaahneks, 
mis on imelik, sest nõukogude ajal olime kõik harjunud askeesiga, vastuseisuga 
riigile ja tema riiklikule valele, tema vägivallale, totalitaarsusele. Intelligents seisis 
kaunis vapralt kõige selle vastu. Niipea kui tulid muutused, kui dollar muutus 
määravaks meie elus, selgus, et intelligents on väga aldis rahale ja materiaalsele 
heaolule. Ja see, millega intelligents on alati silma paistnud, oma tundlikkuse ja 
kaastundega (mis on tema vääramatu olemuslik ülesanne), see on praegu kadu- 
nud. Rahvas on mahajäetud mitte ainult valitsuse, vaid ka intelligentsi poolt. Rahva 
elu ei huvita praegu mitte kedagi. Ja kui rääkida loovintelligentsist, siis võib konsta- 
teerida, et kunstiinimesed tegelevad kõige muuga, aga mitte konkreetse, reaalse 
eluga, mitte sellega, mis on tekitanud rahva valu ja kannatuse. 

Millised olid teie kirjutamise teemad alguses, millised praegu, kuidas teie 
eluvaated ja kirjutamise teemad on koos ajaga muutunud? 

Kõige lühema vastuse annaksin ma ülevaatega oma ,, Kogutud teostest”. Esi- 
meses raamatus on 1980. aastate ning teises 1990. aastate näidendid. Alguses ma 
kirjutasin nii või teisiti endast ja oma hingeelust. Kõik, mis oli isiklikus elus hinge 
kogunenud, läks näitemängudesse. Iga näidendi kangelane, naistegelane, sõltu- 
mata sellest, kas ta oli Olga, Medeia või Valentina, — see olin ikkagi mina. , Mina” 
prevaleeris. Kui ma vanemaks sain, siis see , mina” kadus teisele, kolmandale ja 
neljandale kohale. , Mina ise” ei olnud enam teadliku või mitteteadliku uurimise 
objekt, mu huvi pöördus väljapoole, sellele, mis on minu ümber. Nagu ütles Puškin 
oma ,,Boriss Godunovi” kohta: inimese saatus on rahva saatus. Ja mind huvitab 
praegu rahva saatus palju rohkem kui minu enda elu, isiklik saatus ei huvita 
enam üldse. On põhimõtteline erinevus selle vahel, mis ma kirjutasin esimesel 
perioodil, ning selle vahel, mis ma kirjutan nüüd. Objektiivne huvitab rohkem 
kui subjektiivne. Kuigi kokku võttes kirjutab autor alati ikkagi enesest, oma koge- 
muse kaudu, ka siis, kui ta kirjutab endast väljaspool asetsevast. Praegu tundub 
mulle, et mul ei ole mingit tahtmist kirjutada autobiograafilist näitemängu ega ka 
oma hingeelust, praegu huvitab mind palju rohkem ajalooline protsess, see, mis 
meid ees ootab, kuhu läheb maailm. 


Mis on suurim erinevus teie varasema ja praeguse olemise vahel? 

Varem oli mulle kõige tähtsam teatrielu, teatrikeskkond. Keskkond mõjutab 
kolossaalselt inimese arengut. Algul on väga tähtis analüüsida ja lugeda seda, 
mida kirjutavad teised. Kritiseerida. Aga hiljem ei ole see enamnii tähtis. Kui ini- 
mene muutub kogenenumaks, iseseisvamaks, kui ta ise saab asju kätte, siis saab 
ta ise hakkama. Omandab mingisuguse arvamusaluse või elualuse. Tal tekib oma- 
enda maailmavaade, millele toetuda. Ta muutub sõltumatuks. 


Millal ja kuidas iseseisvumine teil toimus? 

Ma arvan, et see muutus toimus siis, kui ma leidsin Jumala. Kui leiad funda- 
mentaalsed teadmised, siis ei ole enam tähtis, mida ütlevad teised, mida arvab 
keegi ,, krahvinna Maria Aleksejevna” või mingisugune poliitik või mingi lugu- 
peetud kunstiinimene. See on kõik juba teisejärguline. Need on siis lihtsalt inimliku 
tasandi arvamused ja need ei loe, sest sa ise oled tõe juures. Seepärast ei kannata 
ma sugugi, olen isegi õnnelik, et elan täiesti üksi. 

On muidugi inimesi, kelle arvamus on mulle tähtis. Iga kord loen ma mõnele 
sõbrale, keda usaldan, ette oma uue näidendi. Sest kui ma loen kõva häälega, siis 
ma kuulen, kus on igav, kus asjad ei ole korras. Lugedes lähen ma ise ju hoogu ja 
kui mulle siis tundub, et mõni koht on igav, siis on selge, et siin tuleb edasi mõelda. 


Milline oli teie maailmavaade enne pöördumist õigeusku? 

Humanistlik, demokraatlik, dissidentlik — ma ei tea, kuidas seda nimetada. Ma 
ei pea seda praegu mitte ainult ebapiisavaks, vaid valeks. Pealispindseks. Mitte 
tõeliseks. Humanism seab keskmesse inimese, religioon seab Jumala — Looja. Kogu 
meie kõlbelisus, moraal on seatud jumalikele kriteeriumidele, kõik elav põhineb 
pühakirjal. Ja kui inimene ütleb, et ta sülitab pühakirjale, ja lähtub oma isiklikest 
ettekujutustest vabadusest, inimväärikusest, inimõigustest, siis see ongi Jumala 
salgamine — kurjuse lähtepunkt. Kurjus tekib siis, kui inimene ütleb: Jumal, mul ei 

ole sind vaja, sa oled tühi koht, mitte sina ei juhi mind, vaid mina ise juhin end. Ja 
selle mõtteviisini on maailm tänaseks jõudnud, tänapäeva kultuur on kurjusest rase. 
Sest inimene pani enese Jumala asemele. Kui rääkida õigeusu filosoofia, õigemini 
religiooni terminites, siis inimene peab olema ülendatud Jumala armust. Aga huma- 
nistlikust lähtepunktist vaadatuna nimetatakse seda nii: inimene on ise jumal. See 
ei ole mitte ainult viga, vaid terve inimkonna tragöödia. See on kõik. Väga lihtne. 
Kuid väga vähesed kunsti- ja kultuuriinimesed tahavad sellest mõelda. 


Kuidas te jõudsite Jumalani, milliste elusündmuste kaudu? 

See teadmine tärkas järk-järgult. Algushetk oli 1986. aastal. See toimus siis, 
kui minu sõbranna, kellega me koos instituudis õppisime ja kes rahvuselt on juu- 
ditar, laskis ennast õigeusu kirikus ristida. Enne seda suhtusin ma religiooni kui 
kultuurinähtusesse nagu kogu tollane intelligents, teadsin, et see on üks osa inim- 
konna ajaloost, kultuurist, et õigeusu lätted on mõjutanud kunsti, kirjandust, muu- 
sikat. Kogu vene kirjandus põhineb ju õigeusklikul mõtteviisil. Kui mu sõbranna 
end ristida laskis, oli see mulle šokk. Ta käis ka usuõpetuse koolis. Just see, et usk 
oli tema jaoks nii tähtis ja tõsine asi, hämmastas. Ja tänu temale puutusin ma esi- 
mest korda kokku vaimuliku kirjandusega, usklike inimestega. Ja väga-väga ette- 
vaatlikult sisenesin ma kiriku maailma. 1991. aastast olen ma kiriku liige, ja see 
usukirjandus, mida ma olen lugenud viimased kümme aastat, muutis minu maa- 
ilmapilti, asetas kõik asjad oma kohale. 


Millised näidendid on kirjutatud pärast maailmavaatelist pööret? 
Kõik näidendid, mis on kirjutatud 1990-ndail, on kirjutatud selles valguses. 


Kas ka , Vladimiri väljak”? 

Jaa. Seal on see teema sees. Inimene määrab end selles loos Jumala suhtes. 
Jumala pole pöördumine pole juhuslik. Näiteks laulatusstseen — võiks öelda, et 
see on justkui väline rituaal, traditsioon. Minu jaoks on see tähtis. Aga see onnii, 
et sa ei hakka oma näidendites kuulutama oma maailmavaadet, nii nagu ma siin 
teiega räägin. Seda tehakse kaudselt. 


Miks on kunst inimesele vajalik? Kui te räägite kunstist, mida te selle sõna 
all mõtlete? 

Kunst tegeleb inimesega, inimese hingega. (Teadus tegeleb maailmaga ja seal- 
hulgas inimesega.) Jumal ja Saatan võitlevad teineteisega ja võitlusväljaks on ini- 
mese hing. Inimese hinges võitlevad vastandpoolused ja inimene valib igal eluhet- 
kel, kummale poole ta jääb. Sest Jumal lõi inimese vabana, kes võib valida. Jumal 
oleks võinud luua hea inimese, aga see oleks olnud marionett, kes täidab vaid Ju- 
mala tahet. Aga Jumal andis inimesele vabaduse, et see ise vabatahtlikult tuleks, 
teadlikuna, armastusega Jumala juurde. Inimene valib. See kõik on ka väga lihtne. 
Kunst tegeleb inimese hinges toimuva sisemise võitlusega. 


Kas mõiste ,, kunst” on teie jaoks sama taseme sõna kui ,usk“? 

Päris nii ma ei ütleks. Kunst toetub usule kui vundamendile. See annab väärtus- 
hinnangud, vaatepunkti, tõelise arusaamise inimese olemusest, konflikti olemu- 
sest, maailmast. Maailma ja inimese suhtest. Muidu lähevad asjad sassi, igaühel 
on ju oma õigus. Igaühel ongi muidugi oma väike õigus, aga tõde on Jumalas. 

Mis on teie arvates kirjaniku ülesanne? Kas lõbustada või mõtestada? Te 
olete ühes varasemas intervjuus kasutanud väljendit , hävitav meelelahutus”. 
Mida te sellega mõtlete? 

Võiks vastata nii, et kirjaniku ülesanne on mõtestada meelt lahutades. Kuigi 
see sõna ,,meelelahutus” mulle ei meeldi. Siiski pean võimalikuks, et kunst võib 
inimese meelt lahutada ka selles mõttes, et ta võib rääkida tõsistest asjadest mitte 
teaduslikus vormis, mitte mõne religioosse postulaadi vormis, vaid tehes seda nii 
haaravalt, kaasakiskuvalt, et vaataja seda vaataks. Ning ses mõttes võib rääkida 
kunstist kui meelelahutusest. Aga selle juures peab inimene midagi mõistma, taju- 
ma, midagi peab temas selginema. 


Mis te arvate, miks on vaja praegu kirjutada? 

Minu jaoks on see suur küsimus. Mul ontihti selliseid perioode, mil ma mõtlen, 
et ei ole enam vaja kirjutada. Ümberringi on nii palju kurjust, ja sellega ei tee 
enam midagi. Praegu on mul selline tunne, et milleks kõik need sõnad, et kunst... 
Loomulikult omab ta tähtsust ja jääb kestma, kuni kestab maailm. Aga see, milleks 
ta on muudetud, sellises kunstis ei tahaks osaleda. Ja selline lavastus nagu teie 
oma praegusel ajal on haruldus. 


Milline on teie arvates lavastaja roll ja ülesanne praeguses teatris? 

Loomulikult ei saa tänapäeva teater eksisteerida ilma lavastajata. See on hea ja 
õige. Teine asi on, kui lavastaja võtab näitemängu ja näitlejat ainult materjalina 
enese väljendamiseks. Tihti juhtub, et on andekaid lavastajaid, kellele piisab täiesti 
temast enesest, talle tundub, et kui ta valdab lavastamise tehnoloogiat, siis sellest 
on küll, et näidend lavale panna. Ma näen, et see ei ole ainult lavastajate viga, see 
on ka paljude autorite viga, neil ei ole maailmavaadet. Kunsti ei eksisteeri ilma 
maailmavaateta, ning kui sul ei ole elu kohta midagi öelda, siis sul ei ole ka mõtet 
kunstiga tegelda. Kunst kunsti pärast on minu jaoks kaardimäng, see ei ole huvitav. 
Tähtsaim küsimus on: mis on see, millest kirjutatakse või mida lavastatakse. Mulle 
on tähtsaim sisu, mitte leida mingit huvitavat vormi, mis on ka oluline, kuid see 
ei ole peamine. Tänapäeva režissuur, mis tegeleb mängude ja ilusate asjakeste 
ning nippide väljamõtlemisega, mõtleb ainult sellele, kuidas vaatajat efektidega 
üllatada, et tema tähelepanu kõikvõimalike vahenditega köita — mulle ei ole see 
huvitav. Neid lavastusi ma ei vaata. Huvitav on inimese hingeelu, mis temas toi- 
mub, mis temaga toimub. Kui see ei ole lavastajale huvitav, kui teda ei huvita ini- 
mene kui hinge ja keha kooslus, siis see ei ole minu lavastaja, ei ole minu teater. 

Praegu leidub harva lavastajaid, kes annaksid enesele võimaluse mõelda ennast 
autori mõtetesse sisse, püüda mängida autorit, aga mitte iseennast. See on olukord, 
kus lavastaja toob ennast esiplaanile ja autor on ainult võimalus tema enese laiali- 
laotamiseks. Lavastaja Ivanov, kes lavastab Tšehhovit, aga kes ei lavasta mitte 
Tšehhovit, vaid lavastaja Ivanovi, see ei ole minu meelest õige lavastaja. Meile on 
huvitavam Tšehhov. Praegu on Ivanovide aeg. Ja iga Ivanov peab ennast targemaks 
ja huvitavamaks Tšehhovist ja Shakespeare'ist. 

Meie režissuuril on ka teine külg — jutt on rahast —, peab ütlema, et meie in- 
telligents tahab väga hästi elada. See eesmärk muutus tema jaoks väga paeluvaks. 
Ja selle järgi valitakse näidendeid. Mitte tema kunstiliste väärtuste või ideede ja 
maailmakäsitluse tõttu, vaid et seda või teist näidendit on mugav ja kasulik lavas- 
tada. Võtan mõne meie tänapäeva või välismaa autori selle arvestusega, et võin 

teda sinna või tänna viia, — mängu tulevad juba kunstivälised taotlused, mis 
määravad repertuaarivalikut. 

Ja veel, teater ei usalda praegu vaatajat. Kardab, et kui ta lihtsalt kõneleb ini- 
mesest, tema igapäevastest asjadest, psühholoogiast, ja kui see on üksikasjaliselt 
mängitud, siis vaataja peab seda igavaks, et publikut on vaja iga kord üllatada ja 
rõõmustada kõikvõimalike efektidega, üldiselt kõige tühja-tähjaga. Me ei usalda 
vaatajat. Miks? Meie teater kujunes ju ennekõike psühholoogilisena. On hirm, et 
teater, mis räägib inimesega inimesest, et selle järele ei oleks praegu nagu enam 
nõudmist. Minu sügav veendumus on, et just seda oodatakse praegu teatrilt, selle 
järele igatsetakse. Ja seda me eile , Vladimiri väljaku” etendusel nägime, ka noored 
inimesed elasid pingsalt kaasa. Sellest on praegu puudu nagu õhust. Kogu see 
trikitamine on vaataja ära tüüdanud. Ja tundub, et kui teatris sünniks selline pööre, 
oleks see ainult hea, see oleks teatri taassünd. Mulle tuli meelde 1920. aastatel 
püstitatud loosung , Tagasi Ostrovski juurde”, nüüd oleks loosung , Tagasi psüh- 
holoogilise teatri juurde” vägagi asjakohane. Me ei taha olla retrograadid, ma 
leian, et teater peab olema väga erinev ja eksperimentaalne. Kui aga eksperiment 
järgneb eksperimendile ning inimene ja inimese maailm unustatakse ära, siis on 
see juba üle piiri. Tasub meeles pidada, etiga uus on äraunustatud vana, ja ekspe- 
rimenti eksperimendi pärast ei saa kaua teha. 


Kuidas te puhkate? 

Ma ei oska puhata. Ma ei oska ka elada. Küll on õnnelikud need inimesed, kes 
ütlevad, et kui saaks elu uuesti elada, siis elaks samamoodi, need, kes on oma elu 
halva ja heaga rahul. Võib-olla ma ei peaks sellest rääkima. Elu on siiani elatud 
nii, et on tunne mitteelamisest. Eriti nõukogude ajal. Te olete teine põlvkond, tei- 
ses riigis, siin oli see vähem tuntav. Aga minu põlvkond, ,, Brežnevi lapsed” — 
meis on see mitteelamise tunne. See on muidugi väga subjektiivne tunne, aga see 
on nii. 


Te ütlete, et teie elu on niimoodi elatud, et on tunne mitteelamisest. Mida 
tähendab mitteelu? 

On olemas antoloogiline elu — need on olemuslikud elu kriteeriumid, mille 
1917. aasta revolutsioon lõhkus. Lõhkus ka religioosse elu, mis oli loomupäraselt 
üks elu osa, mitte filosoofia. Kui loed midagi, mis kirjeldab elu enne revolutsiooni 
— siis minu vaatenurgast oli see tõeline elu, sest see rajanes fundamentaalsetel 
olemuslikel nähtustel: oli maja, oli mees — isa, kes oli perekonnapea, ühes kogu 
selle kompleksiga, mida hõlmab mõiste perekonnapea; oli abikaasa — ema, kogu 
tema naise- ja emakohustega, võimuga, kodukolde hoidjana. Oli Jumal, oli kirik, 
oli loodus. Olid korrastatud elusuhted. Oli olemas aeg, olid pidupäevad. Selle 
kohta ma ütlen, et see on elu. Kõik see elu lõhuti. Ja see madal kaos, ma ei teagi, 
kuidas meid ja meie aega nimetada, — vaat, seda ma nimetan mitteeluks. Me ole- 
me köndistatud. 


Võiks ju uskuda, et päriselu võib uuesti tekkida? Et uus sugupõlv loob ennast 


uuesti? 
Ta saab ainult uueneda siis, kui elu on religioossel alusel. 

Kas te lapsepõlves mõtlesite Jumalale, piiblit olite lugenud? 
Ei. Mingit piiblit ei olnud, meil oli tavaline nõukogude elukeskkond. Sellist 
sõnagi ei olnud käibel nagu usk, Jumal või piibel. 


Teie päritolu? Teie vanemad, lapsepõlvekodu? 

Sündisin 1946. aastal. Ema on mul rahvuselt udmurt ja isa on armeenlane. Mu 
vanemad olid mõlemad pärit maalt ning tutvusid sõjaajal, rindel. Olen sündinud 
Lätis. Ema ja isa jäid Riiga elama, sest väeosa, kus nad teenisid, oli Riias. Sealt nad 
sõitsid koos Poolasse ja pärast demobiliseerimist Valgevenesse. Ning pärast seda 
asusid elama Peterburi lähistele. Vanemate lahkumineku järel olen oma isaga vaid 
üks kord elus kohtunud, ajal, kui mul oli endal juba tütar. Ma tean, et ta oli väga 
hea inimene, hingeline, kaastundlik. Emaga kohtun tihti, suvel elame koos suve- 
kodus. 


Kas te olete käinud oma ema ja isa sünnimaal? 
Ei ole. 


Sugulastega olete kohtunud? 
Ei ole. 


Teie kodumaa? 

Minu kodumaa on Venemaa. Vere 
poolest olen poolenisti soomeugrilane 
ja poolenisti kaukaaslane. Kuigi ma ei 
räägi kumbagi keelt. Oma sisemiselt 
elutunnetuselt olen ma õigeusklik vene- 
lane. Keel ja religioon määravad inimese 
kuuluvuse, annavad enesetunnetuse. 


Küsinud KATRI AASLAV-TEPANDI ja 
TÕNU TEPANDI 
Ahjal 2. oktoobril 2004. 


Märkus: 
* Noorsooteatri 1990. a. lavastuses kasutatud 
nimekuju , Medea”. 


Ljudmila Razumovskaja. 


Harri Rospu foto 

SOTSIAALSEST ÄRKAMISEST 
SOTSIAALSE AGOONIANI 


VEIKO MÄRKA 


Ljudmila Razumovskaja, , Vladimiri 
väljak“. Lavastaja Katri Aaslav-Tepandi. 
Kunstnik Aime Unt. Tõlkija Sven Karja. 
Osades: Herta Elviste ja Lembit Eelmäe. 
Esietendus 1. X 2004 ,, Vanemuise“ väikeses 
majas. 


Maksim Gorki, , Ema“. Lavastaja ja 
muusikaline kujundaja Rainer Sarnet. 
Kunstnik Liina Keevallik. 

Osades: Liina Vahtrik, Juhan UIfsak, 
Mari Abel, Taavi Eelmaa, Erki Laur ja 
Taavo Tiko. Teksti luges Lembit Eelmäe. 
Esietendus 12. 1 2005 Von Krahli Teatris. 


Von Krahli , Ema” ja , Vanemuise” 
«Vladimiri väljak“ ei ole lihtsalt kaks 
vene rikkaliku teatrikunsti produkti 
eesti laval. Nende koosmõju ei ole vaid 
kahe tähelepanuväärse lavastuse koos- 
mõju, vaid midagi hoopis enamat. 

«Vladimiri väljak“ jutustab vaatajale 
ühe väga pika ja võimsa poliitilise aren- 
guetapi ehk kommunistliku ilmakorra 
muserdava epiloogi — selle agoonia. 
» Ema“ selle ehedal ehk Maksim Gorki 
romaani kujul on sellesama loo proloog. 
Kuigi Rainer Sarneti instseneeringus ja 
lavastuses on paljugi Gorki naiivsest, 
kuid jõulisest loojaisiksusest kaduma 
läinud ning juurde on pikitud stseen 
tänapäeva vene näitekirjanike, vendade 
Presnjakovide loost , Mängides ohvrit”, 
on see siiski lavastuse läbiv idee. 

Nii ristuvad Tallinna ja Tartu lavadel 
vastandlikud ideed ja olukorrad ning 

paljud kontrastid omandavad masenda- 
valt eksistentsiaalse tähenduse. 

» Ema“ kvintessentsi võib kokku võt- 
ta Paveli sõnadega: Peame näitama neile, 
kes istuvad meie kukil ja sulevad meie silmi, 
etnäeme kõike, et meie ei ole rumalad, ei ole 
loomad, meie ei taha ainult süüa — tahame 
inimväärselt elada! Peame näitama vaenlas- 
tele, et meie sunnitööelu, mida nad on pan- 
nud meid elama, ei keela meid olemast nen- 
dega mõistuselt võrdsed, isegi neist kõrge- 
male tõusmast!... 

Põhijoontes samad soovid on ka Vla- 
dimiri väljakul kohtuvatel elu heidiku- 
tel, kuigi nad seda otse välja ei ütle. 
Vladimiri väljaku” tegevusajaks on 
kukil istujate võim ammu murtud ja 
unustatud, inimväärse elu ihkajad on 
oma seitsmekümneaastase valitsusaja 
aga samuti lõpetanud majandusliku 
pankroti ja kokkuvarisemisega. Näi- 
dendi tegelasedki ihkavad inimväärselt 
elada — aga erinevalt Gorkist, kes andis 
mõista, et ainus võimalus selleks on re- 
volutsioon ning proletariaadi diktatuur, 
näitab , Vladimiri väljak“, et sellist 
võimalust ei olegi. 


Erinevused 

Formaalselt ei saa , Vladimiri välja- 
kut” ja , Ema“ kuidagi võrrelda. Esime- 
ne on Razumovskaja näidendi autori- 
truu versioon, teine Rainer Sarneti kül- 
laltki eklektiline Gorki tõlgendus, mis 
kohati vastab päris täpselt romaanile, 
kohati ei oma sellega mingit seost. Peale 


»Vladimiri väljak“. Pavelit (Lembit Eelmäe) ja Veerat (Herta Elviste) ei seo mitte 


armastus, vaid iha elada, ning see iha saab toitu ainult partneri lähedusest. 


selle ei haaku teise vaatuse alguse 
Presnjakovidelt võetud basseinistseen 
lavastuse muu teljega, pärinedes hoopis 
teisest ajastust — mis ei tähenda, et see 
oleks halb. Otse vastupidi, väga lõbus 
ja võõritusefekti tekitav. 

Ema” on lavastajakeskne, ,, Vladi- 
miri väljak“ autori- ja ka näitlejakeskne 
tükk. Sellepärast tuleb järgnevalt roh- 
kem juttu sellest, mida lavastaja Sarnet 
tegi või tegemata jättis, lavastaja Aaslav- 
Tepandi kohta aga vähem. 

Ka näidendite meeleolud pole võr- 
reldavad. , Vladimiri väljakus“ saatus- 
raske realism, kibe sotsiaalne etteheide 
tänapäeva Venemaa lihtsat inimest 


alandavale elukorraldusele. Kuigi Ra- 
zumovskaja tõi neist lavavalgusse kaks, 
keskmise vanusega 71, 5 aastat, pole see 
ainult raukade troostitu eluloojaku lu- 
gu. Samasugused heidikud on ka Veera 
Ivanovna joodikust tütar ja invaliidist 
tütrepoeg, aga ka Pavel Sergejevitši tüt- 
red, kes ajasid isa tänavale ju üksnes ta- 
lumatu ruumikitsikuse tõttu (ja seda Ve- 
nemaal, kus austus isa vastu kajastub 
isegi ametlikus nimepruugis!). 

Emas“ läbivat meeleolu pole. Siin 
on palju ehtsat vene hinge kajastust, kus 
samovari taga vaieldakse kirglikult ja 
ennastunustavalt maailmaparandamise 
teemadel. Sellele vastandub nimitegela- 

se leplikkus ja allaheitlikkus, sageli 
suhtleb ta üksnes žestide abil, et vähem 
silma torgata. Kohati (võitlusstseenides) 
on lavastus äärmiselt tinglik. Basseini- 
pilt moodustab omaette lõbusa farsiliku 
vahepala, mis küll vähimalgi määral ei 
sega ega lõhu etendust, kuid ei anna ka 
midagi juurde. Oht langeda paroodias- 
se on lavastuse suurim oht ja mitmel 
korral pääsetakse sellest üle noatera. 

» Vladimiri väljaku“ tegelaste mõtte- 
maailm on suunatud peamiselt mine- 
vikku, , Emas“ jäägitult tulevikku. Kui- 
võrd isegi , Ema” vanim tegelane, veidi 
üle neljakümnene Pelageja Nilovna so- 
biks vanuselt , Vladimiri väljaku“ vana- 
paarile tütreks, pole mõtet pikemalt se- 
letada, miks esimese näidendi tegevus 
on tormilisem ning heitlikum. 

Kui ,Ema“ meeleolu võib võrrelda 
varakevadega, nii varajasega, et lilled 
veel ei õitse, lumi küll sulab, aga aega- 
misi, võiks palju kiiremini sulada ja kan- 
gesti tahaks sellele kaasa aidata, siis 
«Vladimiri väljakus“ valitseb jäägitult 
külm ja kõle hilissügis, talv (surm) on 
kõikjal õhus. 

Gorki loomingut ja eriti , Ema” 
(1906) peetakse sotsialistliku realismi 
alustalaks, õigupoolest oli kogu järgnev 
nõukogude sotsrealism natuke Gorki 
nägu. Tõsi, sel puudub Gorkile omane 
naiivne, kuid siiras maailmavaade, mil- 
les head inimesed on kõik tõelised kan- 
gelased ning kus religioosne fanatism 
ja usk heasse uude jumalasse põimub 
harmooniliselt Marxi õpetusega. 

Just oma primitiivsuse ning tunnete 
kirglikkuse tõttu oli Gorki väga sobiv 
eesti teatri algusaegade truppidele ning 
veel rohkem publikule. , Põhjas“ lavas- 
tused olid eesti kutselise teatri algus- 
aegade esimesed hinnaalanduseta saa- 
vutused. Tundub isegi imelik, et Sarnet 
ei valinud välja just seda tükki, kus on 
veel rohkem koloriitset vene hingeelu, 
aga vähem sotsrealistlikke kaanoneid, 
milliseid ei saa tänapäeval enam tõsiselt 

näidata, aga mille naeruvääristamine 
pole kah enam päevakorral. 

Kuna ajalugu on ammu selgitanud, 
et,,Ema” tegelaste usk proletariaadi re- 
volutsiooni vääramatusse võitu ning 
sellele järgnevasse maapealsesse para- 
diisi oli praktiliselt teostamatu, siis on 
selge, et Krahli lavastuski ei saanud se- 
da paatost tõsiselt esitada. Samal põhju- 
sel on selge ka see, miks Sarnet ei saa- 
nud tõsiselt toetuda , Ema“ varasemate- 
le teatriversioonidele, mis põhinesid 
bolševistlikul ideoloogial. Näiteks Mari 
Möldre kasutab oma mälestusteraama- 
tus ,, Ema“ 1941. aasta lavastuse üldilme 
ja osatäitmiste kohta järgmisi omadus- 
sõnu: võimas, haarav, kindel, veenev, 
lihtne, inimlik, tuline, jõuline, tore, hea. 

Näidata tänase Eesti laval veen- 
valttööliste revolutsiooni pidurdama- 
tut saabumist ja esitada seda ainuõige 
teena lihtsalt ei saa, kui sa just sündinud 
loll ei ole. Niisiis keskendus Sarnet igati 
loomulikult muule: ema ja poja ennast- 
ohverdavale armastusele ning Pelageja 
Nilovna vaimsele arenemisele abikaasa 
peksuloomast vaba ja iseteadliku karak- 
terini. 

Razumovskaja autoripositsiooni koh- 
ta kirjutab , Vladimiri väljaku“ kavaleht: 
-..tema sotsiaalne ülitundlikkus on aina te- 
ravnenud, jõudes kohati maailmavaateliselt 
illusioonitu skepsiseni. Seega siis täielik 
vastand Gorki helgele tulevikuusule. 

Ometi pole , Vladimiri väljak“ ühe- 
mõtteliselt rusuv näidend. Veera ja Pa- 
vel on lihtsalt sedavõrd head inimesed, 
et kogu ümbritsev sotsiaalne saast ja 
mürk põrkuvad nende hingest tagasi 
nagu tapper raudrüült. 

Lisaks lavastuste sisulistele erine- 
vustele rõhutan ka formaalset. Von 
Krahlis pole ju lavagi, mänguruum on 
kitsas, kõik tulekud, minekud ja muutu- 
mised tuleb läbi viia väga lihtsates tingi- 
mustes. Peale selle oli minimaalne ka 
trupp: iga näitleja pidi kehastama ka mi- 
tut kõrvalosa. ,, Emas” saadi sellega hak- 

» Vladimiri väljak”. Razumovskaja jõuab tagasi Tšehhovini, viimase karakteritele 


omast hingepuhtust ja eetiliselt murdumatut vaimu on tunda eriti Paveli (Lembit 


Eelmäe) tulevikuunistustes. 


kama. Kas just perfektselt, aga mitte mi- 
dagi häirivat selles mängulisuses ja 
tinglikkuses ei olnud. 

Vanemuise“ väikese maja saal oli 
» Vladimiri väljaku“ jaoks, vastupidi, lii- 
ga suur. See küll võimendas tegelaste 
hingeahastust ja lootuste haprust, aga 
ühtlasi peitis nad endasse, muutis väik- 
semaks, kui olnuks loomulik. 


Tšehhovist Gorkini ja tagasi 

Vene teatriajaloos Gorkist tagasi 
minnes jõuame Tšehhovini. Sotsrealism 
hindas Tšehhovi loomingus tema püü- 
du tõsta inimese helge hing kõrgemale 
ümbritseva kapitalistliku ümbruse rä- 
pasusest, kuid heitis talle ette, et ta ei 
näita väljapääsu sellest revolutsiooni 
näol. Gorki oli sellises käsitluses nagu 


täiustatud Tšehhov — või vastupidi, 
Tšehhov nagu algeline Gorki. Razu- 
movskaja jõuab tagasi Tšehhovini, vii- 
mase karakteritele omast hingepuhtust 
ja eetiliselt murdumatut vaimu on tun- 
da eriti Paveli tulevikuunistustes. (Vee- 
ra on materiaalsemalt häälestatud, see- 
ga ebatšehhovlik karakter.) Aga välja- 
pääsu ei ole — mitte tegelaste vanadus- 
nõrkuse tõttu, vaid põhimõtteliselt. Ehk 
siis Gorki polnud mitte täiustatud, vaid 
väärastunud Tšehhov. 

Tahan tõde teada saada, sõnastab 
Ema“ Pavel oma kreedo. Ja saabki, 
ehkki maksab selle eest oma eluga, mida 
ta küll suureks ohvriks ei pea, ning ehk- 
ki tänasel päeval pole see üldse mingi 
tõde. Tema tõde on automaatselt ka kõi- 
gi teiste heade inimeste tõde. 

» Vladimiri väljaku“ Pavel tõde teada 
ei taha. Peaasi, kui saaks ainult veel na- 
tuke elada, ja et enne surma veel natuke- 
negi midagi ilusat oleks ning see ilus 
võib vabalt ka valel põhineda. Ja kõigi 
teiste heade inimestega — peale Veera 
— poletal mitte mingit sidet. 

On vaja uus jumal välja mõelda — 
inimese sõber! kuulutavad Gorki, Sarnet 
ja Co. Razumovskaja väidab, et uut ju- 
malat ei ole, pole vanagi — võiigatahes 
pole kumbki neist inimese sõber. 


Sarnasused 

Otseseid paralleele näidendid ei pa- 
ku, kui välja jätta puhtformaalsed, nagu 
meespeategelaste ühine eesnimi ja see, 
et Lembit Eelmäe loeb ,, Emas“ jutustaja 
teksti. 

"Vladimiri väljaku“ tegelased on 
sündinud , Ema” tegevusajast hiljem ja 
teises olukorras. (Veera identifitseerib 
end blokaadiaja lapsena.) Ainus käega 
katsutav paralleel on Vladimiri väljakul 
asuv suur kivimaja, mis on ehitatud aas- 
tal 1904 ehk enam-vähem ,,Ema“” tege- 
vuse ajal. Arhitekt Hrenjovi meistritöö 
on tühi ning määratud lammutamisele, 
aga enne seda lubavad töölised seal ela- 
da endisel kinokuulsusel, nüüdsel ker- 
jusel Pavelil. 

Milline avar üldistus — postkom- 
munismiaja kerjus tsaariaegse hiilguse 
varemetes. Ja tajutavaks saab see üksnes 
kahe näidendi koosmõjus! 

Ja kui Pelageja Nilovna ütleb: Noorele 
on kõik lihtne. Aga kui vanemaks saad — 
muret on palju, jõudu vähe, mõistust pole 
ollagi, siis ütleb ta seda otsekui ,,Vladi- 
miri väljaku“ motot. 

Tähelepanuväärne sarnasus on ne- 
gatiivse tegelase puudu- 
mine mõlemas näidendis. Ometi on 
neis palju traagikat, palju ahastust. Ent 
kõik see tuleb kusagilt kõrgemalt või 
kaugemalt. Pole juhus, et nii ,, Vladimiri 
väljaku“ kui , Ema” naispeategelane on 
religioosselt häälestatud ning usk juma- 

lasse on neil sageli ainsaks kindlaks 
toeks. Lihtsameelse ja harimatu Pelageja 
Nilovna järkjärguline vabanemine usu 
kammitsatest ,Emas“” kontrasteerub 
Veera järkjärgulise religioosse hardu- 
muse kasvuga , Vladimiri väljakus“. 
Aga kummagi puhul ei tähenda usk 
hinge sulgemist elu ebaõigluse, kurjuse, 
ükskõiksuse ees. 

Kummagi näidendi positiivne tege- 
laskond ei tähenda, etnad oleksid oma 
eluga rahul. Vastupidi, nad võitlevad 
parema elu eest meeleheitlikult ja see 
meeleheitlikkus muudab nad veel posi- 
tiivsemaks. Nende õnneotsimine pole 
isiklik, nad ihkavad palavalt, et Vene- 
maal oleks kõigil hea elada. Aga seda 
on muidugi liiga palju. 

Sünnitada on raske, inimestele head teha 
veel raskem, tõdeb , Ema“ Pavel. Miks see 
nii on, sellele vastab Pelageja Nilovna: 
Üks on näljast pime, teine on rahast pime. 

Ka , Vladimiri väljaku” tegelaste 
kannatused saavad alguse inimeste pi- 
medusest, kuigi nad ise on nägijad. 

Negatiivsete ja traagiliste protsessi- 
de toimumine mitte inimeste kurjuse, 
vaid üleloomulike ja saatuslike jõudude 
mõjul on vene draamakirjandusele sü- 
gavalt omane. Pole Tšehhovigi loomin- 
gus ühtegi märkimisväärset tõbrast ega 
lurjust, polnud neid ka näiteks Bulgako- 
vi ,Meistri ja Margarita“, Vanemuise“ 
lavastuses (Mati Unt, 2000). Võimalik, 
et elu Venemaal on läbi aegade olnud 
nii masendav ja kuri, et seda polegi või- 
malik ühte tegelasse või ühe näidendi 
tegelaskonda koondada. Kes on näiteks 
konkreetselt süüdi, et rahvakunstnik 
Pavel Sergejevitš peab oma elu kodutu 
kerjusena lõpetama? Ainult tema ise, 
sest ta pole osanud küünarnukkidega 
oma õigusi maksma panna. 

Eestis oleks selline lugu igatahes 
mõeldamatu, maa on väike, rahva- 
kunstnikke vähe ja rahva mälu ehk lii- 
gagi tundlik. 

Kummalisel kombel on nii , Ema” 


Ema”. Noorele on kõik lihtne. Aga kui vanemaks saad — muret on palju, jõudu 
vähe, mõistust pole ollagi. Ema — Liina Vahtrik ja Andrei — Juhan Ulfsak. 


kui ka , Vladimiri väljak“ eestlase vai- 
mule üsna eksootiline, kuigi pensionäri- 
deraske elu on tuttav teema meilgi ning 
Gorki oli Eestis ka saja aasta eest kuum 
nimi. Seda tõestavad lühikesed interval- 
lid tema teoste esmailmumise ja eesti- 
keelse tõlke ilmumise vahel. 
Vladimiri väljakust“ õhkuvat võõ- 
ristust on lihtne lahti seletada. Selle tege- 
lased on venelased ja nõukogude riik oli 
vene riik. Rumal, vägivaldne, absurdne, 
aga ikkagi oma. Eriti neile, kes eelmist 


riigikorda ei mäletanud. Ja selle riigi 
kokkuvarisemine on neile sügavalt isik- 
lik probleem. Razumovskaja ei nuta ta- 
ga mitte kommunistlikku riigikorda, 
vaid kaotatud minevikku üldiselt, seal- 
hulgas näiteks sedasama tsaariaegset 
maja, sest nad moodustavad vene ühis- 
kondlikus mälus loogilise keti. 
Eestlasele seevastu oli nõukogude 
riik võõras moodustis. Seal pidi küll ela- 
ma ja hakkama saama, aga aated ja pa- 
leused käisid ikka sini-must-valge järgi. 


NAK AA 


Ema“ vaimne kaugus saab alguse 
Gorki talendist, mis on ürgvenelikult sii- 
ras ja laialivalguv, kuid samas sihilikult 
kommunistlik. Kumbki suund pole eest- 
lasele omane. Ja Sarneti instseneering ei 
püüa neid omadusi vähendada, laval on 
ikka stiilne vene lugu, mitte mõni arula- 
ge mugandus nagu kunagise , Vanalin- 
nastuudio“ ,, Kaksteist tooli“ ja , Mets”. 

On veel üks sarnasus, mis eraldab 
Razumovskaja ja Gorki—Sarneti näi- 
dendeid näiteks varem nimetatud Bul- 
gakovi ja Tšehhovi pärandist. Selle ütleb 
välja , Ema” nimitegelane: Hea, kui ini- 
mesed on lihtsad. Need on tõesti lihtsate 
inimeste draamad, ,, Valge kaardiväe“ 
või , Kolme õe” karakteritega neid ühte 
patta ei pane. Nende tõde ja õnn elavad 
ka soojas samovaris ja ühesainsas liht- 
sas, kuid heas sõnas. 

Kõike meil on, ainult korda pole majas, 
kurdab , Vladimiri väljaku“ Paša. ,, Ema” 
tegevus toimub näiliselt väga kindla ise- 
valitsusliku korra ajal, mida tegelased 
aga üksmeelselt ja kõigest väest hävita- 
da püüavad. 

Kus on siin loogika? Mida need liht- 
sad vene inimesed siis tahavad: korda 
või mässu? 

Need küsimused on paraku liiga ras- 
ked, et näitekunsti meetoditega vastata. 


Näitlejad 

Üks ja peamine tunnus mõlema näi- 
dendi tegelaste kohta on juba öeldud: 
nad kõik on head inimesed ja seetõttu 
natuke sarnased. Head inimest on üldi- 
selt keerulisem mängida kui halba, aga 
ei, Vladimiri väljakus“ ega , Emas” lase 
dramaatiline pinge mingisugusel ma- 
gususel hetkekski kuju võtta. 

«Vladimiri väljak“ oli nii Herta El- 
vistele (Veera Ivanovna) kui ka Lembit 
Eelmäele (Pavel Sergejevitš) väga raske 
tükk. Mitte niivõrd psühholoogiliste 
muutumiste tõttu, neid oli vähe ja nad 
ei olnud suure amplituudiga. Hullem 
oli see, et rohkem kui kahe ja poole tun- 

ni jooksul polnud kummalgi osatäitjal 
erilist puhkamisvõimalust, kõikide mo- 
noloogide ajal oli vastutus ka vaikival 
partneril. 

Hoopis erinevalt mõjus mõlema 
mäng omaette ning duetina. Lihtne arit- 
meetiline tõde, et üks pluss üks võrdub 
kahega, lükati ümber. Ühiselt olid Veera 
ja Pavel palju rohkem kui kaks korda 
tugevamad. Nende lugu ei ole kahe ini- 
mese aastakümneid puhkemata jäänud 
ja lõpuks pärale jõudnud armastuse lu- 
gu. Armastuseks on nad liiga väsinud, 
liiga haiged, liiga õnnetud. See on palju 
lihtsam lugu, milles üksijäämine võr- 
dub surmaga. Pavelit ja Veerat ei seo 
mitte armastus, vaid iha elada, ning see 
iha saab toitu ainult partneri lähedusest. 
Ja kui finaalis mõlemad ikkagi omaette 
jäävad, tajub vaataja seda kui surma, 
kuigi seda otse ei kujutata. 

Selle saavutuse eest tuleb kindlasti 
lisaks näitlejatele tänada ka lavastajat. 

Suutsin Elviste ja Eelmäe mängu 
kohta defineerida ainult ühe etteheite, 
sedagi juhuslikult pealt kuuldud fraa- 
sist pärast etendust ning seegi mitte 
näitlejate endi, vaid pigem lavastaja nä- 
gemuse kohta. Fraas kõlas: , Issand, kui 
armsad nad olid!“ 

Olid küll armsad. Aga üldiselt sobi- 
vad sellised repliigid rohkem lastenäi- 
dendite kohta. Muidugi: ka vanainime- 
sed muutuvad omamoodi lasteks ja see 
paistis omajagu välja ka , Vladimiri väl- 
jaku” süžeest. Aga peamine oli siiski 
muu: vanadus kui minevikust ja mäles- 
tustest toituv eluetapp; etapp, kus suu- 
rimgi jõupingutus oma elu teistele röö- 
bastele pöörata muudab tegelikult väga 
vähe. Kõige mõjuvam oli muidugi Vee- 
ra ja Paveli pulmastseen ja sellele järg- 
nev, kus näidati, et poole sajandi eest 
leidmata jäänud õnn ei saabu, kui selle 
tuleku teed vormiliselt korrata. 

Von Krahl esitles end , Emas“ mõne- 
ti ootamatult staariteatrina. Ja staar oli 
Juhan Ulfsak (Andrei). Ulfsak on Von 


“ 


Ema“. 
On vaja uus 
jumal välja 
mõelda — 
inimese sõber! 
Ema — 

Liina Vahtrik. 


Krahli Teatri üks peamine ilme andja 
olnud paljudes lavastustes, , Emas” sä- 
ras tema lavaline sarm aga kuidagi erili- 
selt — küllap osast kiirgava romantilise 
kangelaslikkuse tõttu. Kusjuures Ulfsak 
lõi läbi mitte lavastaja ega teiste näitleja- 
te vastutuleku najal, vaid murdis endale 
ise rinnaga teed. Tema Andrei oli läbi- 
nisti usutav kuju: motoorne, kirglik, sü- 
damlik, õilis — just selline, nagu üks täis- 
vereline positiivne kangelane olema 
peab. Eriti mõjuvad olid Andrei ja Pave- 
li (Taavi Eelmaa) dialoogid, mis lausa 
särisesid pingest. 

Liina Vahtrik oli küll nime poolest 
Ema” peategelane, kuid laval nii väga 
silma ei paistnud. Tegu oli eelkõige üm- 


berkasvatusobjektiga, mitte iseseisva 
karakteriga. Kõige soojemalt mõjus ta 
koos Andreiga stseenis, kus viimane te- 
da lugema õpetas. 

Muidugi on Ema rolli varjujäämises 
süüdi eelkõige kommunistliku maail- 
marevolutsiooni äpardumine. Kui noori 
tulipäid Andreid ja Pavelit võib ka ta- 
gantjärele mõista ning nende ekslikud 
ideaalid andeks anda, siis Ema kuju, kes 
astub revolutsionääri heroilisele rajale 
aralt ja raskeid sisemisi kahtlusi ületa- 
des, sellist suhtumist ei luba. Liiga palju 
on Gorki sellesse tegelasse hingejõudu 
ning vääramatu arenemise seaduspära 
pannud. Nii jääb näidendis Ema puhul 
domineerima tema lihtne inimlik hea- 

dus, mis on võimsate poliitiliste kirgede 
taustal siiski pisut jõuetu. 

Muuseas ei kirjelda Gorki kusagil 
Pelageja Nilovna välimust — kas ta on 
või on olnud ilus või inetu? Ja seda neut- 
raalsust annab Vahtrik küll hästi edasi. 

Mari Abel (Sofia), Erki Laur (Rõbin) 
ning Taavi Eelmaa (Pavel) olid oma rol- 
lides igati head, paraku ei lasknud la- 
vastus neid lõpuni arendada. Teine vaa- 
tus langes pärast basseinistseeni üsna 
ära ja pärast Andrei ning Paveli hukku- 
mist kadus lavalt koos punase lipuga ka 
kogu muu sära. 


Plakat 

Vanasti öeldi, et teater algab garde- 
roobist. Tänapäeval algab teater plaka- 
tist. 

«Vladimiri väljaku“ afišš oli hea ning 
maitsekas, kuid liialt traditsiooniline, et 
pikemat tähelepanu pälvida. , Ema” 
oma seevastu vapustas. Toompeal ki- 
sendavate pensionäride võrdlemine Pe- 
lageja Nilovnaga ehmatas esiteks selle 
tõttu, et üheainsa foto kaudu tehakse 
narriks kogu Venemaa töölisklassi 
kuulsusrikka võitluse ajalugu. Teiseks 
tõi see foto (ka flaieril) ajaliselt ja kultuu- 
rilooliselt meile siiski üsna kauge, vai- 
mupimedusse ja koduorjusesse ahelda- 
tud vene naise vabanemise loo eesti vaa- 
tajale palju lähemale — ehkki üsna nae- 
ruväärsel moel. 

Kolmandaks pakub see kujund jah- 
matava assotsiatsiooni ka teise näiden- 
diga. ,, Vladimiri väljaku” pretensiooni- 
tu ja fatalistlik vanapaar on ju fotol kuju- 
tatud agressiivsete meeleavaldajate 
põlvkonna- ning saatusekaaslased. 

Nii annab üksainus foto mõlemale 
näidendile lisamõõtmed nii ajaloolises 
(,Ema“) kui ka psühholoogilises dimen- 
sioonis (, Vladimiri väljak“). 

» Ema“ tutvustuses arendatakse foto 
teemat lahti küll hoopis omamoodi: 
Kuigi revolutsioon kukub läbi ja selle ideed 
on ammu ajaloo prügikasti vajunud, on jälle 

rumalad ja üle keskea prouad keskerakonda 
ja pikettidesse koondunud, jälle itsitavad 
härrased pihku. 

Sellisele paralleelile vaidlen vastu. 
Pelageja Nilovna polnud ise aktiivne 
protestiliikuja, ta järgnes pojale ja tema 
sõpradele, noortele, kes olid peamised 
mässuõhutajad. Kus on aga nende pen- 
sionäride pojad, kes Toompeal piketee- 
rivad? Kindlasti ei istu nad progressee- 
ruva tulumaksu nõudmise eest vangla- 
tes ega kannata kapo läbiotsimiste oma- 
voli all. Pole mõtet võrrelda halastama- 
tut klassivõitlust vanadele inimestele 
kahjuks tüüpilise puudusega — koha- 
nemisvõimetusega. 


Muusika 

Vladimiri väljaku“ muusikalisele 
kujundusele (Aleksandr Skrjabini kla- 
veripalad) ei saa midagi ette heita. See 
oli orgaaniline osa etendusest, see ei 
muutunud hetkekski pealetükkivaks, 
kuid mõjutas etenduse atmosfääri ometi 
oluliselt. 

» Ema“ helitaustast nii hästi rääkida 
ei saa. Üks puudus algas tõsiasjast, et 
laul teatrietenduse muusikalises kujun- 
duses on nii agressiivne vahend, et mõ- 
jub ikka lõbustavalt või ärritavalt, mitte 
kunagi diskreetselt. , Ema” muusikal 
puudus ühine joon, tundus, et kasutati 
esimesi pähetulevaid vene levilaule läbi 
aastakümnete. Päris kohatult mõjus 
Zemfira, kelle muusika sobinuks pigem 
» Vladimiri väljaku“ nukker-masendava 
põhikoega. (Aga näiteks Zemljane 1980. 
aastate hitt, Rohi minu koduõuel“ ,,Va- 
nemuise“ ,,Meistri ja Margarita“ finaalis 
oli väga lõbus vahepala, nii et eri ajas- 
tute kontrast helis ja pildis pole iseene- 
sest midagi negatiivset.) Teine mööda- 
lask oli näidendi finaalis, kui Ema üksi- 
jäämist saatis tugevnev rongimärin. 
Jälle sobimatu paralleel — sedapuhku 
Anna Kareninaga. 


"PEDEROSS" in the UK 


ERKKI LUUK 


Marko Raat ja Von Krahli Teater, , Ainult võltsid jäävad ellu” on eriti 
, Ainult võltsid jäävad ellu”. Lavastaja - just Von Krahli Teatri kontekstis harva- 
Marko Raat. Kunstnik Jaana Jüris. -nähtavaltsirgjooneline lavastus. Doku- 
Kostüümikunstnik Jaanus Vahtra. mentaalsuse eod koos , kontsertide” ja 
Muusika: ,,Sex Pistols”. Laulusõnade katkematu häppeningiga veavad selle 
tõlked: Mihkel Raud. ühe hooga lõpuni. Objektina on sellist 
Osades: Juhan Ulfsak, Liina Vahtrik, lavastust lihtne vaadata, kuid ta näib 
Erki Laur, Taavi Eelmaa, Mari Abel ja põhjendatud ka metatasandil — kui 
Peeter Jalakas. mõelda, mis on punk, kes on oodatav 
Esietendus 7. X 2004. Von Krahli Teatris. publik ja millised võiksid, peenemalt 


Sex Pistolsi” radikaalsus on varjamatu simulatsioon, kuid mitte küüniline, vaid 
ükskõikne ja nihilistlik. Esiplaanil Johnny Rotten — Juhan Ulfsak. 

öeldes, olla konnotatiivsed seosed ,,Sex 
Pistolsi” ja lavastuse stiili vahel. Kiirus, 
räigus ja sirgjoonelisus sobivad nendeks 
ju hästi. 

Ma ei ole punkar, pole kunagi olnud, 
kardetavasti ei saa selleks ka kunagi. 
Arvamused stiilis ,punk on elus/sur- 
nud”, samuti ,punk on aktuaalne” 
mind ei huvita. Punk ei leiutanud ise- 
enesest midagi. Ta andis ainult (sub)- 
kultuurilise ja moeväljundi ühele tun- 
gile, mis (eriti just noortes) inimestes 
mäletamatutest aegadest on küdenud 
— mässumeelsusele, radikaalsusele. 
Punkarid on ses mõttes halvemal posit- 
sioonil kui nende eelkäijad: nihilistid, 
anarhistid, dadaistid, sürrealistid, si- 
tuatsionistid ja aktsionistid — ja nimelt 
selles mõttes, et nad on tarbimiskultuuri 
lapsed, kelle mässu eelnimetatud kul- 
tuur sama enesestmõistetavalt kaubas- 
tab ja ekspluateerib, kui ta selle esile on 
kutsunud. Või kas ikka on? Klišee ütleb, 
et punk mässab , tarbimiskultuuri vas- 
tu”. Mäss ei saa kunagi olla lihtsalt mäss 
millegi vastu (nii nagu sellel alati ei pea 
olema ka positiivset programmi), mässu 
tegelik põhjus on alati kusagil mujal — 
nimelt mässajates endis, nende psüühi- 
kas ja tungides. Ses mõttes oli tähelepa- 
nuväärne stseen, kus kolm bändimeest 
»kepivad” laval diivanit. Erki Laur (Ste- 
ve) läheneb diivanile, uurib seda, krutib 
ruberoidist ,rinnanibusid” ja alustab, 
teised kaks meest järgivad tema eesku- 
ju. Oluline pole niivõrd tegevus ise kui 
takistus, mis selle ette seatakse — diivan 
oma ülimas ebaerootilisuses ja ebamu- 
gavuses. See on sublimatsiooni võrdpilt 
— leida oma tungidele mingi takistus, 
ning selle asemel et neid segamatult ra- 
huldada, pühenduda rohkem või vä- 
hem subversiivsetele taktikatele, nagu 
kas või seesama diivani keppimine. Või 
üldisemalt — mäss. Mäss, seksuaal- ja 
surmatungi ülev sünteetiline sublimat- 
sioon, on samuti selline keeruliseks 
aetud tungide ,ümbersõit”. 

Niisiis on mässumeelse kultuurilise 
praktika, ütleme näiteks pungi alg- 
punktiks sublimatsioon. Õigemini on 
sublimatsioon , kultuurilise” süno- 
nüüm. Kõik, mis selle piiridest välja 
jääb, mis sublimeerimisele — ja ,kul- 
tuuri” — ei kuulu, võib seevastu olla 
nende tungide ehe, tõsi küll, ebakul- 
tuurne, seega mõneti ka ,ebahuvitav” 
väljendus. Kultuurilised sublimatsioo- 
nid kehtestavad end ju vähemalt algselt 
huvitatuse” kaudu. Etenduses oli sel- 
lista priori ,ebahuvitavust” palju, kuigi 
mis tahes ,lavastusele” loomuomane 
tinglikkus töötab sellele alati vastu. Na- 
gu ka etenduse otsesuse, lihtsuse ja tun- 
gilisuse vastandumine üldkultuurilise- 
le, st sublimeeritud kontekstile, see on 
iseenesest ju ka paratamatult huvitav. 
, Ainult võltsid jäävad ellu” on menu- 
tükk, rahvatükk. Seda analüüsida on 
igav, aktsiooniline lavastus ja hea mait- 
se piiril balansseerivad häppeningid 
muudavad analüüsi mõttetuks ja ham- 
butuks. Vähemalt mulle näib, et siin ei 
ole mingeid varjatud tähendusi, kõik on 
alasti, ühemõtteliselt ja selgelt vaatajate 
ette toodud. Seega on Von Krahlil, või 
pigem isegi Marko Raadil õnnestunud 
miski, mis muidu peaaegu kunagi ei õn- 
nestu: radikaalsuse, lihtsuse ja publiku- 
menu ühendamine. Viimasest puudub 
küll ammendav ülevaade, kuid nähtu 
ja loetud arvustuste põhjal otsustades 
sai see vist lavastusele osaks. See on just 
see klišeelik ,jalahoop näkku” vms, 
mida iga vähegi ärksam kultuuritarbija 
vajab ning mille , toime” talle vältima- 
tult ka kohale jõuab. Jah, kõik on just 
nii lihtne, nagu meile näidatakse. Taavi 
Eelmaa (Sid) tuleb aluspükstes lavale, 
=pedeross” uhkelt rinnale kirjutatud, ja 
oksendab pikalt. Mida võiks lisada selli- 
sele avaldusele? See on niivõrd enese- 
küllane, et isegi kui tegu peaks olema 
mingi , kommentaariga”, siis kahtlema- 
ta juba ükskõik millele. Vastane, publik, 
nokauditakse kohe alguses. Sestpeale 


Näib, et siin ei ole 
mingeid varjatud 
tähendusi, kõik 
on alasti, 
ühemõtteliselt ja 
selgelt vaatajate 
ette toodud. 

Nina Hagen — 
Liina Vahtrik. 


on ta Raadil ja näitlejatel üsna kindlalt 
pihus, vähemalt selles mõttes, et vaataja 
tähelepanu ei haju. Ja kuigi väärilist jär- 
ge sellisele algusele on raske kujutleda, 
suudetakse samasugust radikaalsust 


järgemööda ilmutada ka teistes vormi- 
des (liikumine, tekst jne), nii et tänulik 
publik saab oma ammendava ,,kompro- 
missitusedoosi”, või kuidas iganes seda 
nimetada, mitmetahuliselt kätte. 


Häppeningi esteetika ja Eesti (eriti 
just teatri) kontekstis viimase piirini vii- 
dud tegevuslik radikaalsusetaotlus, 
samuti etteantud ,,Sex Pistolsi” ja Sidi- 
Nancy lugu ei jäta mingit ruumi mõte- 
tele. Välja arvatud need kõige ilmse- 
mad, nagu näiteks, et ,Sex Pistolsi” suu- 
red mässajad kujutasid endast konfor- 
mismi tippu, kuna tegu on kaine arves- 
tuse järgi koostatud ja lavastatud ,,skan- 
daaliga” (mille suhtes praegune lavas- 
tus on juba metatasandil, nii et huvitav, 
huvitav küll...). Sellest annab põhiliselt 
märku Malcolm McLareni (Peeter Jala- 
kas) saatanlik voice over, mis hämaruse 
saabudes lava tagant aeg-ajalt kostab. 
- Ainult võltsid jäävad ellu” keel on rä- 
me, ropp ja füsioloogiline häppening. 
McLareni hääle omanik ulatab meile 
selle mõistmiseks vajaliku kultuurilise 
distantsi, lavastuse , varjatud” mõtte 
kandikul, nii et sellest pole õigupoolest 
enam mõtet rääkidagi. ,Sex Pistolsi” ra- 
dikaalsus on varjamatu simulatsioon, 
kuid mitte küüniline, vaid ükskõikne ja 
nihilistlik (räägin etenduse tekitatud 
muljest, ma pole kindel, kuidas tegelik- 
kuses oli). Selline mõte võib ju huvitav 
tunduda, aga kui ta on ainus, pole sel- 
lest just palju rõõmu. Häda on ka selles, 
et Sidi ja Nancy kurb lugu, nagu ka ko- 
gu ,,Sex Pistolsi” odüsseia, on korduvalt 
jõudnud juba isegi nendeni, keda see 
üldse ei huvita. Nii et loos kui sellises, 
mida lavastus suhteliselt täpselt järgib, 
pole (nagu muidugi peaaegu mis tahes 
muuski loos) praktiliselt midagi uut. 
Teisalt muidugi ei hakanud see ka väga 
häirima, kuna narratiivi alati võimsalt 
neutraliseeriv häppeningi dominant on 
sedavõrd esiplaanil. 

Selle viimase kohta peaks üht-teist 
eraldi mainima. Esiteks seda, et ehitada 
lavastus üles häppeningi mudelile oli 
kahtlemata ainuõige samm. Etendusele 
minnes kartsin ma pisut, et järgitakse 
kontserdi formaati. Õnneks ei tehtud 
seda siiski pooltki nii palju, kui ma olin 

arvanud, kuigi veidi vähem oleks seda 
võinud ju olla. Olen ,,Sex Pistolsit” kuul- 
nud ainult plaadilt, sellega võrreldavat 
tunnet Von Krahli bänd muidugi ei teki- 
ta, see polegi nende eesmärk. Eesmär- 
giks oli häppeningi jätkamine teiste va- 
henditega, lülitumine üldisesse radi- 
kaalsusvoogu — sellesse ühte ja ainsas- 
se tähendusse, millega lavastus publi- 
kule lakkamatult pähe lajatas. Selline se- 
mantiline monotoonsus lõi kahtlemata 
küllaltki soodsa pinnase etenduse aju- 
vabaks vastuvõtuks, kusjuures, nagu ma 
rõhutasin, igav ei hakanud. See peaks 
kokkuvõttes peegelduma ka tüki nor- 
maalsest suuremas populaarsuses, mi- 
da radikaalsus samas muidugi osaliselt 
pärsib. 

Lavastus töötas häppeningidel, need 
omakorda kujunditel. Apoteoos saabus, 
kui Sidile muna lauaga tagumikku pu- 
ruks löödi. See oligi see üks kujund ja 
tähis, millest eesti teater (Aivar Palumäe 
oma muidugi välja arvatud) radikaalsu- 
se skaalal ilmselt enam tükk aega kau- 
gemale ei jõua. Kui üldse kunagi. See ei 
tohikski muidugi olla omaette eesmärk, 
kuigi alati on rõõm tõdeda, et keegi te- 
geleb teatriuuendusega ka selles plaa- 
nis. Kui taandada kogu etenduscoitus'e- 
le, mida see sümboolselt ju oligi (J. G. 
Ballard: meie elu juhivad rauast käega 
kaks printsiipi — seks ja paranoia; vii- 
mane valitseb abstraktse mõtlemise üle 
— tasand, mis Raadi lavastuses täieli- 
kult puudus), siis sellega jõudis see oma 
loogilise lõpuni. Kui sümboolne ja sobiv 
oleks olnud siinkohal, süžee mõttes 
eikuskil, etendus lõpetada ja ära minna. 
Siiski pidi ära nägema ka kogu selle üle- 
jäänud osa Sidi-Nancy üllatusvabast 
nutuloost, kas või selles ebamäärases (ja 
alusetus), muna tagumikku löömise jä- 
rel juba ebaloomulikult kõrgeks kruvi- 
tud lootuses, et lavastajal on veel mõni 
hitt varuks. Ei olnud, kuid kas me seda 
kahetseme? Muidugi mitte, kui üldse 
millestki puudust tunda, siis sellest, et 


Kui häppening, siis lõpuni, kui sümboolne coitus, siis lõpuni, milleks ehitada udust 
kirikut keset küla. Nina Hagen — Liina Vahtrik, Johnny Rotten — Juhan Ulfsak, 
Steve Jones — Erki Laur ja Sid Vicious — Taavi Eelmaa. 


ta õigel ajal lõpetada ja stiili välja pidada 
ei osanud. Kui häppening, siis lõpuni, 
kui sümboolne coitus, siis lõpuni, mil- 
leks ehitada udust kirikut keset küla. 
See on muidugi ainult üks võimalus, 
üks tee. Teine oleks olnud tegelemine 


tähenduste, kontrastide, kunstiliste rõ- 
huasetuste, stilistilise kompositsiooniga 
vms. , Ainult võltsid jäävad ellu” lavas- 
tus vedas ühes muutumatus stiilis, ühe 
muutumatu tähenduse ja mõttega välja 


algusest lõpuni väga ühtlase etenduse, 
õigupoolest häppeningi, mis oma loo 
eripärade, ,realistlik-dokumentaalse” 
laadi ja selle eelmainitud stilistilis-tä- 
hendusliku monotoonsuse tõttu ei saa- 
nud ühtki mõtet ega isegi küsimust teki- 
tada. Nagu ma ütlesin: menutükk, rah- 
vatükk. Tõsi küll, väga iseäralik, aga 1õ- 
puks oli viimane aeg ju ka midagi sellist 
teha. 


Alan Proosa fotod 


SORRY, SÕBRAD KUNSTIS 
Rahuldamatuse tunne jäi ja kus sa 
siis Ikka mujal kui klaviatuuri taga... 


VALLE-STEN MAISTE 


Mart Kivastik, , Savonarola tuleriit“. 
Lavastaja Hendrik Toompere jr. Kunstnik 
Ervin Õunapuu. Muusikaline kujundaja 
Ardo Ran Varres. 

Osades: Mait Malmsten, Jan Uuspõld, 
Margus Prangel, Tõnu Kark, Riina 
Maidre, Sulev Teppart, Mirtel Pohla, 
Anti Reinthal, Hendrik Toompere jr, 
Martin Veinmann, Tiit Sukk, Kaie 
Mihkelson, Tõnu Aav, Raimo Pass, 
Mari Lill, Ott Sepp (külalisena) ja koer 
Morris Mihkelson (külalisena). 
Esietendus 22. 1 2005 Eesti Draamateatri 
suures saalis. 


Ei ole olemas suuri ja väikesi 10- 
maane, on vaid suured ja väikesed ar- 
vustajad,” rõhutas üks väga hea kriitik 
ja toimetaja hiljuti minult üht raamatu- 
arvustust tellides. Iseenesest on viidatu 
ju lihtsalt üks fraas, ometi on viidatud 
mõttel meie kultuuriruumis ka ehmata- 
valt konkreetne ja saatuslik sisu. On ju 
tõepoolest lausa fataalne erinevus, kas 
sinu ilmavalgust näinud taiesest võta- 
vad kirjutada näiteks Hasso Krull ja Jan 
Kaus või siis hoopis mõni teine, kolmas 
ja neljas. Sellest sõltub vägagi sinu ja su 
taiese saatus nii olevikku kui igavikku 
silmas pidades. Küsimus pole mitte 
ainult selles, et mõned suudavad näha 
rohkem kui teised. Need mõned taha- 
vad näha rohkem kui teised. Heade ar- 
vustajate headus ei seisne mitte ainult 

eruditsioonis, järjepidevas vaimses töös 
ja distsiplineerituses. Pole võimatu, et 
viimati mainitu on saanud alguse piin- 
likkusetundest, mis tekib, tajudes, et sa 
ei suuda enesele ettepuutuvat näha 
küündivamalt ja avaramalt kui vaid 
kõigile näha olevad triviaalsused ja es- 
mased assotsiatsioonid. Just püüdluses 
ületada argiteadvuse mugav pinnalisus 
peitub sageli arvustuse ja arvustajate 
suurus. Just selle najal kujuneb välja iga- 
päevasusest kõrgemale ulatuv pilk. 
Eespool toodut silmas pidades on 
isegi piinlik jätkata tõdemusega, et mul 
ei ole , Savonarola tuleriida“ osas pak- 
kuda mingeid sütitavaid visioone. See 
kõik, milleni ma ,Savonarola“ peale 
mõeldes jõudsin, ei ole enamat kui haki- 
tud kimp väikesi irisevaid märkusi ja 
kunstitööd vähe õilistavaid tähelepane- 
kuid. Kaalusin kirjutamisest loobumist, 
kuid lubadus toimetajale oli antud ja nii 
tuleb teha väikese kriitiku väiklast tööd. 
Minu poolest jääb lavastus tiibadeta, na- 
gu lavastaja Hendrik Toompere kehas- 
tatud Leonardo da Vinci sodiks kukku- 
nud koomiline satelliitpederast Rudolfo 
(Ott Sepp). Laval kuseti ja kepiti ning 
haistavängelik dimensioon täiesti töö- 
tas. Kuid rõvehuumorile lisandus õn- 
nestunud üksiknüansside kõrval siiski 
vähe sisulist ja pakutud otsad jäid õhku 
rippuma ja segaseks ja kistuks. Kahju, 
kui lavastuses tõepoolest oli midagi sel- 


Lavastus jääb tiibadeta, nagu lavastaja H 


endrik Toompere kehastatud Leonardo da 


Vinci sodiks kukkunud koomiline satelliitpederast Rudolfo (Ott Sepp). 


list, mida oleks pidanud nägema, aga 
milleni ei küündinud. Seda enam, et 
enamik tegijaid kuulub mu suurte lem- 
mikute hulka. Arvan aga siiski, et mida- 
gi saladuslikku, mis lahti muukimata 
jäänuks, lavastuses ei olnudki. Kõik tun- 
duski justkui lahtisest uksest sisse murd- 
mine. Midagi meelitavalt varjulist ei jää- 
nud kusagilt painama. 


Toompere laad on kohale jõudnud 
Kui siiski näha lavastuses ja tema ret- 
septsioonis midagi positiivset, siis kind- 
lasti seda, et Toompere ja tema laad on 
lõpuks ära tuntud, vastuvõetavaks tun- 
nistatud, normaalseks ja igapäevaseks 
saanud (viitavad sellele ju tänavuste 
teatri aastaauhindade lavastajapreemia 
nominendidki). Päevalehed on psühho- 
loogilise draama maagiast lahti saanud 
ja on postmodernses garneeringus nõus 
nägema XXI sajandi uut eesti teatrit 


(Andres Laasik, ,Eesti Päevaleht“ 27. 1 
2005). Erinevate ajastute, teatrivahen- 
dite ja stiilide segamist, kõrge ja madala 
moraalivaba läbipõimumist, üleüldse — 
selge stiili ja võtme puudumist ei panda 
enam pahaks ega tegelikult üldse tähele. 
Need võtted moodustavad normaalsu- 
se, ehitusvahendi kui laansalulikult väl- 
jenduda, mida tajutakse vabana ja slepi- 
ta. Nooremate vaatajate jaoks pole siin 
muidugi üldse mingit uue-erutust ega 
isegi märkamist, et tegu oleks millegi 
uuega. See ongi tänapäevase kunsti loo- 
mulik keskkond ja keel, mille juures eri- 
omasele stiilile osutamine, nagu Andres 
Laasik seda siiski tegi, on ülearune (vt 
Karina Talts, , Areen” 2. II 2005). 


Kriitika justkui koolikasarmu poiste- 
ruum 

Imelikud tunduvad aga mõttekäi- 
gud äla,, Savonarola lugu Draamateat- 

Girolamo Savonarola — Mait Malmsten ja Lorenzo Medici — Martin Veinmann. 

Sekretär — Sulev Teppart ja Rodrigo Borgia — Jan Uuspõld. 


ris on kõva sõna. Kuidas saakski teisiti 
öelda, kui lavastuse kulminatsiooniks 
on stseen, kus paavst Aleksander VI 
tuntud Rodrigo Borgia, trukib oma allu- 
vat usumeest ja räägib armastusest” 
(Andres Laasik) või arvamus, et eten- 
duse kulminatsiooniks on väga täna- 
päevaselt mõjuv homostseen, nagu mu- 
heldi ,Eesti Ekspressi“ telekavas. Seks 
müüvat igavesti, nii on päevalehtede 
arvustajate jaoks siis kohe ka etenduses 
plussid, kui kusagil v... vähegi lirtsub 
ja kellelgi on t... persses. Ma saan aru 
küll, et meie kultuuriruumis räägitakse 
pede ja piidrianekdoote nii nagu juutide 
omigi, ilma et keegi neid tegelikult vih- 
kaks, halvustada tahaks ja maailma hä- 
dade ja õnnetuste algpõhjuseks peaks. 
Mõnus onnilbusi panna kujutledes, et 
need peded on mingid kusagil Sauna tä- 
nava kandis õhtuhämaruses välja ilmu- 
vad ebaisikulised hallid vennad, keda 
keegi õieti näinud ei ole ja kellest keegi 
midagi ei tea. Vahel võiks aga ka mõel- 
da, mida peaks sellisest teatrist ja sellis- 
test nilbete fraaside najal mõnulejatest 
arvama mõni ühiskonnas ja kultuuriil- 
mas siiralt austatud rafineeritud homo- 
seksuaalist kirjanik või kunstnik ja kui- 
das ta end sellises keskkonnas tunda 
võib. Nemad on meie paljuski siiski veel 
vaid näiliselt üliliberaalses ühiskonnas 
paraku peaaegu et ainsad, kelle kaudu 
asjaomane empaatiavõime täna laiemalt 
levida saab. Mõnes asjas ei erine kultuu- 
ritegijate ja ajakirjanduse mõttemallid 
kuigivõrd nendest, mis käibel sõjaväe 
ja koolikasarmute poisteruumides. 
Kui rääkida sellest, mida näidendi 
tekstist lugeda ja lavalt näha võis, siis 
ei oska ma seda teisiti nimetada, kui well 
made ajaloosugemetega farss. Kuigi loo 
jutustamise stiil ei olnud ju sugugi liht- 
ne ning sellise erinevatelt platoodelt esi- 
tatud raamjutustuse kokkukirjutamine 
nõuab küllap tublit leidlikkust ja õnnes- 
tumist, oli see siiski lihtsalt üks lugu, 
mille pinnalt kaugemale minekuks ei 


pakkunud ei autor Mart Kivastik ega la- 
vastaja Toompere eriti võimalusi. Ma ei 
saa lahti tundest, et selle koha peal, mi- 
da nimetatakse nähtu mõtteks, ei olnud- 
ki midagi. Oli vaid üsna rutiinse mulje 
jätnud ajaloolise konflikti esitus. Mui- 
dugi oli lavastuses palju rohkem — vä- 
ga hea muusika (Ardo-Ran Varres), vä- 
ga hea lavakujundus (Ervin Õunapuu), 
palju lavastaja kasutatud vahendeid, 
mida tuleb pidada leidlikeks ja hea ning 
tänapäevase teatri keele juurde kuulu- 
vaks. Suure hulga heade näitlejate minu 
arvates isegi veidi kurvalt ebaõiglase tü- 
hikasutuse kõrval oli kindlasti ka And- 
res Laasikul juba esile toodud suurepä- 
rane näitlejate kokkuklapp ja mõned 
vaieldamatult ka hooaja teatripildis 
meelde jäävad rollid. Mait Malmsten, 
Tiit Sukk eriti Boccacciona, Riina Maid- 
re, Toompere enda sutsud ning loomu- 
likult kogu asja väljavedamises minu 
arvates siiski põhjapaneva ja võtmelise 
tähendusega Jan Uuspõld ülempiinaja 
ja paavstina — ühe lavastuse kohta tõe- 
poolest märkimisväärne hulk meelde- 
jäävaid näitlejatöid. Räägitagu Uuspõl- 
lu allakäimisest hotellifuajeedes ja tele- 
ekraanil mida tahes — teatris onta oma 
rollid tihti silmatorkavalt kandvateks 
mänginud. Kuid lool, vaatamata nüans- 
sidele ja vormivõtetele puudus point. 
Lugu oli konarusteta ja ladus. Kui epi- 
soode lahus ja eraldi vaadata, siis ka soe, 
südamlik, vaimukas jne. Aga tervikuna 
tühi. Ja täpselt sedasama tundsin ma ka 
lavastuse puhul. 


Kuidas Pomerants õhtusuudlused 
keelata kavatses, ei näidatud 

Vaevalt et siin saab muud põhjust 
olla kui kontseptuaalne läbimõtlema- 
tus. Mitte väga ammu kestsid eesti teat- 
ris veel ajad ja kontekstid, kus uuendus- 
lik vorm kätkes endas juba ise piisavat 
sisukust, st sisu kandis juba kontrast 
olemasoleva traditsiooniga. Need ajad 
on aga nähtud stiili silmas pidades kül- 

lap möödas. Tõsi, kunsti puhul on sel- 
gus ju ikka intuitiivne, mitte mõisteline 
või kontseptuaalne. Kuid küllap ei ole 
mõjusa tulemuse saavutamiseks asi ka 
mitte nii lihtne, et vaatad, et on partei 
nimega ,, Res Publica“ — rahuldamatud 
vennad, kes müüvad labasel kombel 
ideed, et nemad tulevad justkui lambist 
puhta lehena ja teevad kõike nii, nagu 
teeks seda aususe ja õilsuse idee ise, siis 
leiad ajaloost mingi samasuguse venna 
näitemängu tarvis ning ongi illuminat- 
sioon käes. 

Kokkupuutepunkte muidugi on. Sa- 
vonarola pealekaebamised ja respubli- 
kaanide aususetelefon ning kõige regu- 
leerimine kuni Pomerantsi omaaegse 
noorukite õhtusuudluse raamistamiseni 
välja. Olari Taali ja veel mõne väidetav 
kunstikülmus ja Savonarola ilutsemise 
ja toredusevaen jne. Probleem pole aga 
selles, nagu ei annaks ajaloost leida tä- 
napäevale paralleele, vaid kuidas need 
paralleelid meie tänast mõistmist peak- 
sid avardama, milline on see tänapäeva- 
ne küsimus, mille me ajaloole suuname 
ja millega oma enesemõistmist ning aru- 
saamisi küsimuse alla paneme? Lavas- 
tus ei aita paraku meid eriti tänapäevase 
ausa riigi“ fenomeni ning selle jüngrite 
esilekerkimise mõistmisel. Ütleksin ise- 
gi, et Mait Malmsteni Savonarola on 
küll tunnustamist väärt roll, kuid oma 
sõnumilt meenutab pigem suvaliste aja- 
loost meenuvate mässajate, kinolinal 
nähtud Spartacuste või raamatust loe- 
tud Thomas Mäünsterite stereotüüpe, 
kui toob vaataja mingile märkimisväär- 
sele äratundmisele , Res Publica“ feno- 
meni mõtestamisel. Ja last but not least 
— selle tajumise, et kunstitööl on päeva- 
poliitiline alltoon, võiks jätta ju vaataja 
äratundmiseks, mitte seda tüki eelrek- 
laamis laialdaselt kuulutada. Kindlasti 
võimendas tulemuse kõrvutamine eel- 
reklaami võimsusega osundatud pettu- 
must. 

Tervikut ei olnud. Lavastus mõjus vaid 
episoodide piires 

Kui mingitest äratundmistest rääki- 
da saab, siis nagu öeldud, episoodides. 
Väga hästi on nii tekstis kui laval välja 
kukkunud Boccaccio ja Guttenbergi dia- 
loog — ,,kui ma vaid oskaksin olla nii 
vilets, et mind ostetaks“ —, millele lisab 
krooni Tiit Suka hea mäng. Dramaatili- 
selt intrigeerivalt mõjub lennumasina 
demonstratsioon oma nilbuses ja ülemi- 
nek paavsti ja Savonarola dialoogile. 
Ometi ei jookse need ega teised võima- 
lused tugevaks tervikuks kokku. Nagu 
näiteks rollis äramääratuse teema, mis 
Ivar Põllu lahtikirjutatuna (,Sirp“ 4. 11 
2005) on siinkirjutaja arvates ainus tõsi- 
selt võetav lavastusele tiibu anda püü- 
dev , suur“ visioon, mida tüki senisest, 
pigem positiivsest kui materdavast krii- 
tikast esile tuua saab. Palju sisulist jääb 
õhku rippuma, nagu on viidanud ka 
Madis Kolk (, Postimees“ 24. 1 2005). 
Rahuldamatuse tunne jäi ja kus sa siis 
ikka mujal kui arvutiklaviatuuri taga... 

Sorry, sõbrad kunstis ja lavadel, 
järgmine kord jälle hoopis paremini, nii 
nagu , Teenri“ ja , Külmetava kunstni- 
ku“ ja paljude, paljude varasemate 
Kivastiku asjadega. 


KAS PEAB HAMMUSTAMA? 


LAUR KAUNISSAARE 


Christoph 
Marthaler. 


Vahel avastatakse üllatusega, et tea- 
ter on ühiskonnast, mida ta peegeldada 
ja uurida võiks, rohkem või vähem ma- 
ha jäänud, võõrandunud, ning tegeleb 
heal juhul tegijaile enestele huvi pakku- 
va klaaspärlimänguga, millel ei näi ole- 
vat reaalsusega suuremat pistmist. Sel- 
listel puhkudel kuuleb tihtilugu soove 
ja vahel isegi nõudmisi, et olgu teater 
ühiskonnakriitilisem, sotsiaalselt tund- 
likum või lihtsalt sotsiaalsem. Sõnava- 
ras, millisega neid soove väljendatakse, 


avaldub tihtilugu igatsus millegi, kui 
mitte näpuga näitava, siis vähemalt sel- 
gepiirilise, provotseeriva, igal juhul ak- 
tiivse ja energilise järele. Vahel nõutakse 
sotsiaalselt teatrilt ka otsesõnu rusika- 
lööki näkku. Multifilmikutsika küsimu- 
sele, kas ikka peab hammustama, vasta- 
taks ilmselt, et jah, kindlasti, sest elu on 
karm ja tahab muutmist. 

Selliste arvamuste kajas oleks ehk 
huvitav ja paslik rääkida Christoph 
Marthalerist. 

Marthaler on juba pikemat aega ilm- 
selt üks isikupärasemaid teatrilavasta- 
jaid nii saksakeelses kultuuriruumis kui 
kogu Euroopas. Tõsi, vaevalt on see ni- 
mi, mis kõlab masside suus. Aga kui- 
võrd ühe teatrilavastaja nimi üldse ku- 
nagi masside suus kõlada saakski? Kui 
usaldada aunimetusi — Konrad Wolfi 
preemia, Fritz Kortneri preemia, ,,Pre- 
mio Europa”, lisaks sellele mitmeid kor- 
di Saksamaa aasta parim lavastaja —, 
võib oletada, et ta on vähemasti, kui mit- 
te rohkemat, siis teatriinimeste eneste 
helliklaps, mida oli osaliselt näha ka 
tema Zürichi teatri intendandi kohalt 
vallandamise vastu tekkinud üleeuroo- 
palisest teatraalide pahameeletulvast, 
mis ulatus Mati Undi sõnavõtuga ,Sir- 
bis” Eestissegi. 


Igavik igapäevaelus 

Kõikide Marthaleri lavastuste huvi- 
ja uurimisobjektiks, mida olen näinud, 
on väike inimene. Inimene, kes on vaid 
tühine mutter hiigelsuures masinavär- 
gis, mida ta ettegi kujutada ei suuda. 
Tema etendused on kokku kleebitud 
ülitäpselt jälgitud reaalsuse tükikestest 
— tihtilugu ontunne, nagu oleksin neid 
tegelasi juba kuskil kohanud. Seejuures 
võivad väikesteks inimesteks osutuda 
nii rahvusvaheliste kontsernide tipp- 
juhid, kes on veendunud, et suudavad 
kaootilist üleilmset turgu kontrollida, 
kui ka eneselegi üllatavalt asotsiaaliks 
muutunud tavasakslased. 

Vastupidi käremeelsele sotsiaalsu- 
sele ei ole elu Marthaleri lavastustes 
iialgi karm või ebaõiglane. Ta on kõige 
suhtes leebe ja näib oma lavastustes ala- 
tasa inimeste üle imestavat. Ma pole te- 
ma lavastustes näinud ühtki ebameeldi- 
valt mõjuvat tegelast. 

Peale selle on tal eriline oskus luua 
tavainimeste banaalsetele tegevustele 
igavikuline taust — hallid kontorirotid 
laulavad paberivirnade taga viiehäälselt 
Oh, oleks ma linnuke!” ning kitlites ko- 

duperenaiste koor , Kui saaksin Vahe- 
mere äärde!”. Just selles ongi tema suu- 
rim väärtus, et ta suudab näidata seda 
sõnatut kurbust, mida tuntakse heaolu- 
ühiskonnas, kus Suur Elu käib üle pea. 

Minu arvates püüavad Marthaleri 
lavastused ärgitada oma elule ja selle 
absurdsusele muigega kõrvalt vaatama 
ja selle üle naerma. See on minu meelest 
tema tööde pealis-pealisülesanne. Ome- 
tion tema lavastuste vormi leebus ja sü- 
damlikkus sotsiaalses teatris päris harv. 
Kui neil poleks ajalooliselt teist tähen- 
dust, kasutaksin tema teatrist rääkides 
väljendeid ,,samet-“” või , laulev revolut- 
sioon”. 


Milleks õigupoolest teosetruudus? 

Marthaler on erand saksakeelses 
kultuuriruumis, kus ollakse harjunud 
olema , tekstitruud” või vähemalt ,teo- 
setruud”, kus pannakse rõhku algma- 
terjali terviklikkust austavale tõlgenda- 
misele. Ta on tuntud klassikalavastuste 
poolest, mille tagant mõnedel on raske 
algteksti äragi tunda. Tema meetodiks 
on peamise väljasõelumine. Tihti kärbib 
ta tervenisti välja kõrvaltegelasi ja -liine 
ning lisab omi. Poleks aga õige väita, 
justkui teeks ta vihuti kõik teistmoodi. 
Tema tõlgendused, ehkki üllatavad ja 
mõnele šokeerivadki, on enamasti veen- 
vad. Tema versioone ei aja segi ühegi 
teise lavastaja tööga, kuid neis on säili- 
nud originaali mõte. Etteheidetele vas- 
tab ta vaid muheldes: , Ega Goethe ise 
tänapäeval ,Fausti” ka samamoodi ei 
kirjutaks.“ 

1990. aastate algul oli Marthaler, 
ehkki selleks ajaks juba neljakümnene, 
vähe tuntud noorlavastaja ning kriiti- 
kud süüdistasid teda ja tema veidraid 
katsetusi tihtilugu diletantismis. Ham- 
burgis 1993 lavastatud Goethe , Fausti” 
peeti lausa pühaduseteotuseks, seda 
enam, etoli veel piisavalt neid, kes mä- 
letasid kuulsat Gustaf Gründgensi 
Fausti”. Nüüd, mil juba teda ennast 

“Tapa eurooplane!...“. Üksildased inimesed hiigelsuures ruumis — see on pilt, mida 


näeb peaaegu kõigis Marthaleri töödes. 


peetakse klassikuks, ei vaidlusta neid 
töid enam keegi. Pärast sundlahkumist 
Zürichi teatri intendandi kohalt 2004. 
aasta sügisel, süüdistatuna enda liigses 
raiskamises ,puhtale kunstile”, millest 
keegi aru ei saavat, on ta omandanud 
ka teatava elusa märtri oreooli. 


Idasakslased ootavad uut elu 

Üks vanimaid lavastusi, mis seni 
veel Marthaleril mängukavas, üks ilusa- 
maid ja salapärasemaid ja samas võib- 
olla puhtaim stiilinäide on aegamööda 
juba kultuslavastuseks muutunud , Ta- 


pa eurooplane!...” (Murx den Europäer! 
Murx ihn! Murx ihn! Murxihn! Murxihn 
ab!). 


Berliner Volksbühne laval, mille suu- 
rust võiks võrrelda , Vanemuise” suure 
maja omaga, on kõrgete vineerplaatide- 
ga kaetud pruunide seintega hiiglaslik 
kinnine ruum. Tagaseinas on mõned 
uksed, paremas portaalis seisab hiiglas- 
lik metallahi kõigi oma väntade ja näidi- 


kutega. Umbes tosin inimest istub kahes 
reas vineerlaudade taga ning kõige selle 
kohal on tagaseinal suurelt kirjas: ,, Et 
aeg seisma ei jääks” ja selle kõrval kell, 
mis näitab juba pikemat aega viie pärast 
neli. 

Saalivalgus põleb, nii publik kui ka 
tegelased istuvad oma kohtadel. Nii is- 
tutakse vastastikku mitmeid minuteid. 
Siis teeb keegi laval olijatest häält ja toob 
kuuldavale üksiku silbi, teine teise. Ku- 
lub mõni mintt, kuni häälitsustest kas- 
vab välja vana saksa rahvalaul. Kõik 
laulavad ühiselt, seejärel oodatakse taas 
vaikides. Keegi läheb tasa tualetti. Keegi 
naerab. Kellegi sülg tilgub põrandale. 
Järelevaataja jagab laiali tassid kuuma 
veega, seejärel kotikesed teepulbriga. 
Juuakse teed. Lauldakse tänulaulu kel- 
lelegi nimetule. Räägitakse anekdoote, 
mis ajavad naerma sellega, et nad ei aja 
naerma. Paks mees märjatud dressi- 
pükstes väljendab oma kallimale abitu 
tantsu kaudu armastust. Teine mees 

kontrollib ahju töökõlblikkust, jääb ra- 
hule ja istub jälle kuulekalt laua taha. 
Kostab vali signaal. Minnakse koos käsi 
pesema. Tagasi tuldud, oodatakse edasi. 
Ja vahel kukub ülipikaks venivate pau- 
side ajal (geraalpausid on Marthaleri la- 
vastustes tavalised) tagaseinas olevast 
kirjast ,Et aeg seisma ei jääks” ükshaa- 
val tähti välja. Keegi ei märka seda. Kee- 
gi läheb jälle ahju kontrollima — ülla- 
tuslikult kostab selle tulekumast Beet- 
hoveni ,,Ood rõõmule”. 

Etendus kestab umbes kolm tundi 
ilma vaheajata ja lõpeb Saksa hümniga. 
Laval olijad laulavad seda kaua ja täpselt, 
ka salmi , Deutschland, Deutschland 
über alles!”, mis tavaliselt laulmata jääb. 
Nad teevad seda kaua ja korralikult. 

Kui see lavastus 1993. aastal Berliner 
Volksbühne's esietendus, nähti selles 
püüdu kunstilise kujundi kaudu kirjel- 
dada idasaksa mõttemaailma. Liigagi 
tuttavad olid inimestele laval olevad 
sööklaluugid, vineertoolid, pruunid sei- 
nad ning hiigelsuured ahjud. Kui ma 
nägin seda 2004. aastal, mõjus see mulle 
nagu hiigelpikk kolmemõõtmeline regi- 
laul Godot'” ootamisest. Elu näis olevat 
kusagil mujal, selle saabumine tuleb 
vaid ära oodata. 


Ebapraktiliste unistajate maailm 
Marthaleri puhul võib selgesti mär- 
gata, et ta lavastab aina üht ja sedasama 
lavastust, niivõrd palju on erinevate töö- 
de vahel sarnaseid jooni. Üksildased ini- 
mesed hiigelsuures ruumis — see onpilt, 
mida näeb peaaegu kõigis tema töödes. 
Need ruumid ei ole iialgi kodud või elu- 
asemed tavatähenduses, vaid alati roh- 
kem või vähem üldkasutatavad ruumid: 
trepikojad, siseõued, vestibüülid, resto- 
ranid, hotellifuajeed, ootesaalid, söök- 
lad. Ometi näib, nagu elaksid tegelased 
sellessamas ruumis, nagu ei olekski neil 
muud kodu. Nad tunnevad end ehk ik- 
ka veel külalistena, ajutistena selles ruu- 
mis, ent ei oska ega taipa ka kuhugi ära 

minna. Pealegi ei ole nendes ruumides 
uksigi, mis korralikult töötaksid ja mis 
kuhugi viiksid. 

Tegelaste käitumine ei ole enamasti 
psühholoogiliselt põhjendatud, nad on 
vaid kindlapiirilised karakterid ning 
miks nad mingil hetkel üht- või teist- 
moodi käituvad, võib vahel jääda aru- 
saamatuks. Selline lahendus näib olevat 
tegijate teadlik valik. Psühholoogia on 
jäetud tagaplaanile, kuid see-eest mõjub 
kogu etendus suure kujundina endi 
jaoks võõras ruumis viibivatest inimes- 
test, kes ei oska ka ise enda käitumist 
põhjendada. 

Lavastustes ei leidu kangelasi tava- 
tähenduses, või kui, siis mõjub nende 
otsusekindlus ja sihipärasus koomilise- 
na; nendes uitavad ringi soss-sepad, 
unistajad, kobakäpad, äraootajad ja 
kõhklejad-kahtlejad, olgu nad ametilt 
siis lennufirmade juhid või loteriipileti- 
müüjad. Tihtilugu on nad ilma selge 
põhjuseta melanhoolsed. Ja ometi ei 
tundu vaadates iialgi, et lavastaja ja 
näitlejad peaksid oma tegelasi kuidagi 
naeruväärseteks, luusereiks, vähemalt 
mitte rohkem kui iseendid. Nad elavad 
aeglaselt, justkui midagi oodates, olgu 
see (et seda kuidagigi nimetada) siis pa- 
remelu, tulevik või selgus. Nad ootavad 
ja ootavad, aga oodatu ei tule. Ja ometi 
pole mittesaabumises ka midagi traagi- 
list. Seda nenditakse kui tõika. Nad soo- 
vivad omavahel suhelda. Vahel tabab 
neid kirg või kiindumuski, kuid ena- 
masti äpardub selle väljendamine. Aga 
ka sellised äpardused ei mõju traagilise 
suutmatusena, vaid pigem võib tajuda 
lavastaja kaasatundvat, kuid mitte üle- 
olevat muiet. 

Näib, nagu viibiksid Marthaleri te- 
gelased tormi keskmes, mingis tuulevai- 
kuses. Marthaler on seda ise sõnastanud 
kui , vahe-aega” (Zwischenzeit) — miski 
on läbi ning uus pole veel alanud. Tege- 
lased on alati millegi ohvrid, mitte põh- 
justajad. 


Mu. 


» Tapa eurooplane!...“. Kui see lavastus 1993. aastal Berliner Volksbühne's esietendus, 


nähti selles püüdu kunstilise kujundi kaudu kirjeldada idasaksa mõttemaailma. 


Oluliseks teemaks on Marthaleri la- 
vastustes ka tehiskeskkonna mittetoi- 
mimine. Tihtilugu on ruumis viidad, 
mis näitavad ei kuhugi, lihtsalt paigal 
seisvad või tühjalt ilma reisijateta sõit- 
vad suured liftid. 

Etaega viita, seda surnuks lüüa või 
selle möödumist paremini taluda, püüa- 
vad tema tegelased tegutseda, justkui 
lootes selle kaudu jõuda mingi sügava- 
ma mõtteni. Nad käivad veekraane 
kontrollimas, rullivad lahti vaipu, kont- 
rollivad küttesüsteemi, joovad teed, 
pesevad kambakesi käsi, tassivad 
mööblit, tantsivad oskust mööda, män- 
givad klaverit ja laulavad, laulavad, 
laulavad. 

Laulmisel ja muusikal üleüldse on 
Marthaleri lavastustes oluline roll. Sel- 
les rusuvalt rutiinses ja pisut autistlikus 
maailmas on muusika ainuke, mis pa- 
kub rõõmu. Muusika ning uni. Vahel 
kostab keset sekeldusi äkki veeboilerist 
ooperiaaria või ahjust koorilaul ning siis 


jäävad kõik unistavalt kuulama. Ent 
muusika lõpeb ja kõik jätkub, justkui 
poleks midagi olnudki. 

Tihti hakkavad Marthaleri tegelased 
näiliselt põhjendamatult kooris laulma, 
enamasti vanu kitšimaigulisi rahvalau- 
le, vahel ka mitmehäälseks seatud šlaag- 
reid või poplugusid. Marthaler on meis- 
ter kasutama stampeerunud tekste ja 
muusikat uues tähenduses. Ja näib, na- 
gu tunneksid tegelased lauldes mingit 
kokkukuuluvust ja tuge, mida neil mui- 
du ehk ei ole. 


Eluloolist 

Juba Marthaleri elulugu on ebastan- 
dardne. Enamasti on saksakeelses kul- 
tuuriruumis töötavad lavastajad kas la- 
vastajaharidusega või siis kauaaegse la- 
vastaja assistendi kogemusega teatri- 
teadlased ning filoloogid. 1951. aastal 
sündinud ja rahumeelses Šveitsi väike- 
linnas Erlenbachis üles kasvanud prae- 
gusel kultuslavastajal puudub klassika- 

line teatriharidus sootuks. Pärast poole- 
lijäetud muusikaõpinguid Zürichis 
(oboe ja mitmesugused ajaloolised 
puhkpillid) suundus ta mõneks aastaks 
Pariisi ning õppis sealses Jacgues Lecogi 
teatrikoolis, mis ei koolita ehk küll otse- 
selt lavastajaid-näitlejaid, ent oli talle 
koos 1960-ndate lõpu ja 1970-ndate al- 
guse Pariisi intellektuaalse õhustikuga 
küllaldaseks elukooliks, nii et ta arvab 
isegi ühes oma hilisemas intervjuus, et 
suurlinna elama-õppima võiks armee- 
teenistuse asemel saata kõik noored 
šveitslased. 

Pärast tagasipöördumist Šveitsi 
1970. aastate algul tegi ta kümmekond 
aastat muusikalisi kujundusi peaaegu 
kõikidele suurematele saksakeelsetele 
teatritele Hamburgist Viinini. Esimestes 
iseseisvates lavastuskatsetes 1980. aas- 
tate algul kasutas ta koos näitlejatega ka 
muusikuid. Või pigem vastupidi. Need 
etendusid eranditult väljaspool teatri- 
ruume. 1980. aastate lõpul võeti Mart- 
haler tööle Baseli teatrisse. Et teda esi- 
algu veel päris laval töötada lasta ei 
söandatud, etendusid tema poolinstal- 
latsioonilised lavastused peamiselt 
Baseli raudteejaamas. 

Suuremat vastukaja leidis Martha- 
leri 1989. aasta projekt, sõltumatu 
Šveitsi 700. aastapäevaks lavastatud 
Wenn der Alpenhirn sich rötet, tötet, freie 
Schweitzer, tötet!, mis parafraseerib 
Šveitsi hümni pealkirja ning milles is- 
tusid laval liikumatult Šveitsi armee 
mundris mehed, kellest mõni end aeg- 
ajalt sügas ning kes hüüde peale: , Laul 
lahti!” alustasid veerandtunnist soigu- 
vatnoorkotkaste matkalaulu ,,Ööl ei ole 
lõppu”. See tsükliline tegevuste ahel 
kordus lõputult. 

Baseli perioodi lõpul kohtus Martha- 
ler stsenograaf Anna Viebrocki ja dra- 
maturg Stefanie Carpiga. 

1993—1999 töötas ta koos Carpi ja 
Viebrockiga Hamburgi teatris. Peale sel- 
le on ta töötanud Volksbühne's ja aastatel 

2000 —2004 oli ta Zürichi teatri inten- 
dant. 

Marthaleri tuntumad lavastused on: 
Goethe Fausti ruutjuur 1+2” Goethe 
ainetel, Shakespeare'i , Torm”, Ödön 
von Horvathi ,, Kasimir ja Karoline”, 
Anton Tšehhovi ,Kolm õde”, Georg 
Büchneri ,Dantoni surm” ja projektid 
Tapa eurooplane!...”, , Nullhetk ehk 
serveerimise kunst”, Groundings, ,,Spet- 
sialistid”, 20th Century Blues. 

Peale selle on ta korduvalt lavasta- 
nud ka oopereid: Verdi , Luisa Miller”, 
Beethoveni , Fidelio”, Debussy ,,Pelldas 
ja Melisande”, Janäšeki , Katja Kaba- 
nova”, ja Offenbachi opereti , Pariisi 
elu”. 

2005. aastal esietenduvad Marthaleri 
lavastustest , Viini pidunädalatel“ pro- 
jekt , Kaitse tuleviku eest” ja Bayreuthi 
ooperifestivalil Wagneri , Tristan ja 
Isolde”. 


Reaalsus kui varasalv 

Marthaleri puhul ei saa lavastuste 
autorina rääkida pelgalt temast endast, 
vaid kolmeliikmelisest kooslusest, mil- 
les on peaaegu võrdsel kohal Marthaler 
ise, stsenograaf Anna Viebrock ning 
dramaturg Stefanie Carp. Küllap kaoks 
palju lavastuste väärtusest, kui poleks 
Viebrocki geniaalseid kujundusi või Ste- 
fanie Carpi kompositsiooni ja ideoloogi- 
list tausta. 

Selle trio põhimõte näib olevat mitte 
midagi laval toimuvast välja mõelda. 
Oma töömeetodit kirjeldades on nad 
rääkinud, et võtavad ette vahel pikki, 
vahel lühemaid sihtotstarbelisi ränna- 
kuid leidmaks ja pildistamaks ruume, 
kus ühe või teise lavastuse tegelased 
võiksid või võinuksid elada. Nii on nad 
Tšehhovi ,,Kolme õe” taustauuringu- 
teks käinud postsovetlikus Poolas ning 
Pessoa , Fausti” lavastuse ettevalmista- 
miseks Lissabonis. Nad otsivad detaile, 
mida saaks lavastuses kasutada, olgu 
see siis vanast häärberist leitud veider 


Fotod O David Baltzer/ZENIT 


“Tapa eurooplane!...“. 2004. aastal mõjus see nagu hiigelpikk kolmemõõtmeline 
regilaul Godot” ootamisest. Elu näis olevat kusagil mujal, selle saabumine tuleb vaid 
ära oodata. 


trepikäik, eripärane sööklaluuk Ida- 
Berliinis või ravimifirma reklaamsilt , Et 
aeg seisma ei jääks” ja selle kõrval seis- 
ma jäänud kell Tempelhofi lennujaa- 
mast. Muutes leitud detailide mastaape 
ja neid omavahel kokku sobitades, loo- 
vad nad ruumi, milles kõik on justkui 
tuttav, ent ometi veidrustest koosnev. 

Ühes intervjuus kommenteerib An- 
na Viebrock: , Minu lavakujundused ei 
ole realistlikud, pigem suprarealistli- 
kud.(...) me ei jäljenda reaalsust, vaid 
näitame seda suurendatult ja moonuta- 
tult. Asjad toimivad kas teisiti, kui eel- 
datud, või üldse mitte. Valguslüliti sis- 
selülitamisel mitte ei sütti valgus, vaid 
kostab pauk.” 


Kuidas nad töötavad? 

Seesama protseduur jätkub ka näit- 
lejatega. Proove tehakse algul vähe. 
Harjutatakse laule, käiakse koos kohvi- 
kus, kõrtsis, restoranis, juuakse õlut ja 
veini, räägitakse maast ja ilmast, vaa- 
datakse inimesi, kes võiksid olla käes- 


oleva lavastuse tegelased; valitakse nen- 
de tegemistest detaile, mida võiks eten- 
duses kasutada. Intensiivne töö algab al- 
les üsna vahetult enne esietendust. Et 
proovid just niimoodi toimuvad, seda 
kinnitavad nii Marthaler kui ka näitle- 
jad ise. 

Oma proovimeetodit kommenteerib 
ta nii: , Ma olen — juba kes teab mis ajast 
— üritanud lasta inimestel, keda ma oma 
töökohas või selle ümbruses kohtan, läbi 
näitlejate meie töösse libiseda. [- - -] Linnas 
jalutamine annab mu tööle kindlasti rohkem 
juurde kui teatris käimine.” 

Lõpufaasis pannakse kogutud ja 
proovides improviseeritud materjal 
kokku ning, mis Marthaleri etenduste 
puhul peamine, rütmiseeritakse. Üksi- 
kutest argitegevustest, käikudest, liigu- 
tustest ja fraasidest luuakse korduste, 
variatsioonide ja pauside abil täpne 
muusikaline partituur. 

Kui reaalsust vaadata, nagu oleks 
see muusika, muutub see teatriks,“ tut- 
vustab ta oma loomismeetodit. 

Kahtlemata on selline ebamäärane ja 
tavatu tööviis paljudele arusaamatu või 
liiga stressirohke. Ilmselt sellest tulene- 
valt ongi Marthaleri ümber koondunud 
kümmekond näitlejat, kes on temaga 
koos töötanud pikemat aega ning kes 
mängivad tema lavastuses kordamööda 
nii Hamburgi, Zürichi kui ka Berliini 
teatrites. 


Aegluse avastamine 

Mis on Christoph Marthaleri töödes 
erilist ning mis paneb temast rääkima 
seoses sotsiaalse teatriga? Näib, nagu 
tegeleks Marthaler oma lavastustes aina 
ühe ja samaga — aja ja aeglusega. Mit- 
meski intervjuus on ta imestanud, et tä- 
napäeva maailmas ja teatris mõjub aeg- 
lus provokatsioonina, skandaalina, on 
midagi, mis hakkab silma, mis erineb 
tavapärasest. Ometi, nagu märgib Ste- 
fanie Carp oma Marthaleri teatrit ana- 
lüüsivas artiklis ,, Aeglane elu on pikk”, 
on aeglus Marthaleri jaoks enamat kui 
pelgalt stiil või huvitav teema. Rääkides 
aeglusest ja neist, kelle elu kulgeb aegla- 
selt, väljendab ta oma seisukohta üldise 
progressiusu ja kiirusekultuse suhtes. 
Ta näitab kaastundlikult, kuid haletse- 
mata mahajääjaid, ootajaid, segaduses 
olijaid. Inimesi, kes ootavad midagi, mis 
ei tule ega tule, ja tunnevad, et elu on 
neist mööda läinud, ehkki nad elavad 
Kesk-Euroopas keset suuri sündmusi. 

Marthaler on öelnud: ,, Mida lähemal 
on inimesed üksteisele, seda üksildasemaks 
nad muutuvad. Üksikud inimesed on erili- 
sed inimesed. Mulle ei meeldi teatris suured 
dramaatilised žestid. See ei ole minu maailm. 
Kindlates kõrtsides, Šveitsi jaamapuhvetites 
istuvad enamasti mehed, igaiks oma laua 
taga. Ja nad vaikivad omaette. Ja vahetevahel 
ütleb keegi neist midagi, ja kaugel tagapool 
vastab keegi. Ja teised ei liigutagi. Selline 
imelik pilkudeta suhtlusvõrgustik. Selline 
hämar asi. Selles on suur pinge. [---] Ka 
see, et keegi ütleb midagi ning vastus tuleb 
kusagilt alles minuteid hiljem. Vastuse üle 

juureldakse. See on väga šveitsilik, aga mitte 
ainult. Ma olen seda Berliiniski kogenud. 
Teatrit tehes otsitakse vorme. Mina olen oma 
vormiks valinud selle situatsiooni.“ 


Marthaler on korduvalt eitanud oma 
lavastuste teadlikku sotsiaalsust või ko- 
guni poliitilisust. Need meenutavad pi- 
gem meditatsioone ühiskondlikel tee- 
madel või pikki džässi-improvisatsioo- 
ne. Neist jääb meelde mingi ebamäärane 
südamlikult muigav kaastunne ja leebe, 
aga veendunud vastuhakk. Ja ehkki la- 
vastused on vahedalt ja teravmeelselt 
ühiskonnakriitilised, koosnevad nad 
enamasti pööraselt naljakatest, absurdi 
ja farsini viidud sketšidest. Ei möödu 
ilmselt ühtki etendust, kus ei rõkataks 
naerda. 

Minu meelest on Marthaleri eten- 
duste tekitatud pidurdamatu naer ja lee- 
be muie elu üle palju tervislikum sot- 
siaalse teatri vorm kui rusikalöök näkku. 

Käremeelsusest ja raputamisest võib 
ju ajuti kasu olla, kuid on veider, kui 
see saab esteetiliseks kreedoks ja ees- 
märgiks omaette. See väljendaks justkui 
maailmavaadet, et kui tagant ei peks- 
taks, siis ei juhtuks üldse mitte midagi. 
Etinimene loomu poolest ei püüdle mil- 
legi poole. Olen pigem nõus Marthale- 
riga, kes minu arvates püüab oma la- 
vastuste kaudu väita, etinimesed taker- 
duvad küll alati tegeliku maailma pisi- 
asjadesse, kuid unistavad ikkagi suur- 
test väärtustest. 


LAUR KAUNISSAARE (1982) on lõpeta- 
nud EMA Kõrgema Lavakunstikooli XXI 
lennu lavastajana (2004). Õppis 2004. aas- 
tal vahetusüliõpilasena Berliini Kunstide 
Ülikoolis (Universität der Künste Berlin). 
Tõlkinud näidendeid saksa ja inglise keelest. 


EESTI TEATRI AASTAAUHINNAD 
2004 


Sõnalavastuste auhinnad 

Žürii: Reet Neimar (esimees), Jaak Allik, 
Mari-Liis Küla, Eteri Kekelidze, Anneli 
Saro, Liina Jääts ja Madis Kolk. 


Lavastajaauhind 
TIIT OJASOO — ,Julia” (W. Shakes- 
peare'i ainetel, Eesti Draamateater). 


Naisnäitleja auhind 

EPP EESPÄEV — Ursula Loyer 
(N. Wright, ,, Vincent”, Tallinna 
Linnateater). 


Meesnäitleja auhind 

HENDRIK TOOMPERE JR — Konrad 
Mägi (M. Kivastik, , Külmetava kunst- 
niku portree”, MTÜR.A.A.A.M.). 


Naiskõrvalosa auhind 
KADRI LEPP — Liisa (V. Rozov, 
» Vend Aljoša”, , Ugala”). 


Meeskõrvalosa auhind 

HERARDO CONTRERAS — Šabelski 
(A. Tšehhov, , Ivanov”, Vene 
Draamateater). 


Kunstnikuauhind 
JAAK VAUS — R.L. Stevenson — 
P. Tammearu, ,, Aarete saar” (, Ugala”). 


Žürii eriaauhind 

, VALGELAEV JA TAEVAKÄIJAD” — 
lavastaja Anne Türnpule ja kunstnik 
Liina Tepandile koos trupiga 
sisusügava materjali efektse 
vormistamise eest teatrisündmuseks. 


Kriitikuauhind 
Laureaadi valib Teatriliidu juhatus. 


KRISTIINA GARANCIS — 
2004. a. kirjutised tantsulavastustest. 


»Kristallkingakese” auhind 


MIRTEL POHLA -—- esimese 
teatrihooaja osatäitmised lavastustes 
Julia”, W. Collinsi , Naine valges” ja 
T. Kalli , Pehmed ja karvased saavad 
jalad alla” (Eesti Draamateater). 


KASPAR JANCIS — mitmekülgse 
debüüdi eest eesti teatris, S. Kallosi — 
M. Murdmaa balleti ,, Alice Imede- 
maal” kujundus (,, Vanemuine”) ning 
F. Molnäri , Päl-tänava poiste” lava- ja 
helikujundus (VAT Teater). 


Muusikalavastuste auhind 

Žürii: Raili Sule (esimees), Evi Arujärv, 
Kristel Pappel, Reet Mikkel ja Meelis 
Kapstas. 


, EESTI BALLAADID” — loominguline 
kooslus Veljo Tormise muusika kaas- 
aegse lavalise mõtestamise eest. 


HELI VESKUS — Barbara (E. Tubina 
ooperis , Barbara von Tisenhusen”) ja 
Liisu (T. Steineri ooperis ,,Kosjas”, 
mõlemad Rahvusooper , Estonias”). 


Balleti- ja tantsulavastuste auhind 
Žürii: Jaak Põldma (esimees), Tiiu 
Randviir, Ago Herkül, Kristiina Garancis, 
Oleg Titov ja Tiit Tuumalu. 


MARIA SELETSKAJA — osatäitmised 
lühiballettides , Bolero” ja , Red with 
Me” (balletiõhtu ,, Armastuse ja 
kirega”, Rahvusooper ,, Estonia”). 


ZUGA Ühendatud Tantsijad — 
lavastus , ZUGA teeb suure linna”. 

Balleti- ja tantsulavastuste eriauhind 
KAIE KÕRB — kõrgvormi eest 25. 
teatrihooajal (Rahvusooper , Estonia”). 


Georg Otsa nimeline auhind 
Zürii: Teo Maiste (esimees), Pille Lill, 
Anu Kaal, Taisto Noor ja Mati Palm. 


MATI KÕRTS — 

aastatepikkuse ühtlase kõrgvormi eest 
ning esile tõstes osatäitmisi muusikala- 
vastustes: Lenski (P. Tšaikovski, , Jevgeni 
Onegin”), Wagner (A. Boito, , Mefistofe- 
les”), Kempe (E. Tubin, ,, Reigi õpetaja”), 
Rent (F. Lehär, , Krahv Luxemburg”), 
Nemorino (G. Donizetti, , Armujook”), 
Alfredo (G. Verdi, , Traviata”), Taszilo 
(1. Kälmän, ,Krahvinna Mariza”), 
Albert (B. Britten, , Albert Herring”, 
Christian (E. Tamberg, , Cyrano de 
Bergerac”), Vürst (A. Dargomõžski, 
»Näkineid”), Don Ottavio (W. A. Mo- 
zart, ,Don Giovanni”), Rahvusooper 
Estonias” ning Faust (C. Gounod, 
»Faust”), Cassio (G. Verdi, , Othello”), 
Xerxes (G. F. Händel, , Xerxes”) teatris 
» Vanemuine”. 


Priit Põldroosi nimeline auhind 
Zürii: Lea Tormis (esimees), Peeter 
Tammearu, Kalju Orro ja Ingo Normet. 


AIME UNT — 

Eesti lavakujunduskunsti järjepidevuse 
hoidmise ja arendamise, Eesti Kunsti- 
akadeemia stsenograafiaosakonna väl- 
jakujundamise ning oma õpilaste loo- 
mingulise isikupära targa toetamise ja 
kasvatamise eest. 


Ants Lauteri nimeline auhind 

Žürii: Aarne Üksküla (esimees), Ivika 
Sillar, Anu Lamp, Katri Aaslav-Tepandi, 
Elmo Nüganen ja Üllar Saaremäe. 


INDREK SAAR — 
noorele teatrijuhile sihikindla tegevuse 
eest ühe teatri elujõuliseks muutmisel 

ja kogu eesti teatri huvide kaitsmisel. 
Ants Lauteri, mängiva teatrijuhi tradit- 
siooni taaselustamise eest. 


LIINA VAHTRIK — osatäitmised lavas- 
tustes: 1. Pitkänen, , Tavalised inime- 
sed”, J. Turkka, , Connecting People”, 
M. Ravenhill, , Mõned teravad polaroi- 
did”, P. Tšaikovski — S. Zagny, , Luike- 
de järv”, V. Tormis, ,Eesti ballaadid”, 
M. Gorki, , Ema” (Von Krahli Teater) ja 
M. Kivastik, , Külmetava kunstniku 
portree” (MTÜ R.A. A. A.M.). 


Salme Reegi nimeline auhind 
Žürii: Rait Avestik (esimees), Pille-Riin 
Purje, Hille Ermel ja Rein Oja. 


PEETER TAMMEARU - lavastuse 
Aarete saar” dramatiseering ja lavas- 
tajatöö (, Ugala”). 


Aleksander Kurtna nimeline auhind 
Žürii: Urmas Lennuk (esimees), Lilian 
Tamm-Vellerand, Ene Paaver, Ülar 
Ploom ja Monika Läänesaar. 


MARTIN ALGUS — algatusvõime eest 
maailma uudisdramaturgia jälgimisel ja 
vahendamisel, mitmest keelest tõlkimi- 
se ning ladusate, teatritundlike näiden- 
ditõlgete eest, millest 2004. a. jõudsid 
lavale: Vladimir ja Oleg Presnjakovi 
« Lerrorism”, Brian Frieli ,Jalta mäng” 
(, Ugala”) ja Franz Xavier Kroetzi ,Ta- 
valised inimesed kaks ehk Inimene 
Meier” (Rakvere Teater). 


Natalie Mei nimeline 
kunstnikuauhind 

Asutatud Lavastuskunstnike Liidu poolt 
2005. a, et tõsta esile lavastuskunstniku 
tähendust teatriprotsessis. Oluliseks 
peetakse kujundust kui lavastuse võrd- 
väärset idee kandjat. 


ELDOR RENTER — pikaajalise 
loomingulise kõrgvormi eest. 

Parima teatritöötaja auhind 


RIINA ROOSE — 
muusikaala juhataja. 
Tallinna Linnateater. 


JANE KAAS — 
vanemkunstnik-teostaja. 
Rahvusooper , Estonia”. 


OTT MÖLTER)— 
vanemhelimeister. , Ugala”. 


EDA KALJO — 
direktori abi. Eesti Riiklik Nukuteater. 


AINO KARTUL — 
jumestusala juhataja. , Vanemuine”. 


KAJA KUPP — 
kostümeerija. Rakvere Teater. 


AIN JÜRISSON — 
töökodade juhataja. 
Eesti Draamateater. 


JELENA OLEINIKOVA — 
butafoor. Vene Draamateater. 


KALLE KUNINGAS — 
valgusmeister. , Endla”. 


MOONIKA LAUSVEE — 
kostümeerija-drapeerija. Teater NO99. 


JÄRELMÕTTEID AVATUD BAROKIST 


MARIS VALK-FALK 


Barokkmuusika festival ,opeNBaro- 
gue 2005“ 
Kuueteistkümnes varase muusika 


festival, mille põhiidee seostub Andres 
Mustoneni nimega, toimus 29. 1—6. II 
2005 Tallinnas, Tartus ja Pärnus. Esine- 
sid varase muusika ansamblid ,,Son- 
nerie” (Suurbritannia), , Neapolis En- 
semble” (Itaalia), trio koosseisus Ian 
Honeyman (Suurbritannia), Aapo Häk- 
kinen (Soome) ja Peeter Klaas (Eesti), 
»His Majesty's Sagbutts and Cornetts” 
(ehk , Tema Majesteedi tsingid ja trom- 
boonid”; Suurbritannia); lauljad Mi- 
kael Bellini ja Susanne Ryden (Rootsi) 
ning ,,Hortus Musicus” ja Festivalian- 
sambel Andres Mustoneni juhtimisel. 
Kontsertidest võtsid osa Eesti Filhar- 
moonia Kammerkoor Paul Hillieri ju- 
hatusel, Eesti Rahvusmeeskoor (peadi- 
rigent Ants Soots) ja , The King's Sin- 
gers” (Suurbritannia). Festivali raames 
kanti Tartus ja Tallinnas ette Händeli 


Kui vaatan Trevi 
purskkaevu rohekaid 
marmorist triitoneid 
Rooma Poli palee 
uhkel ornamentaalsel 
fassaadil, meenutan 
dünaamilisi ilmeid 
Vilniuse Püha 
Peetruse ja Pauluse 
kiriku interjööri 
puuskulptuuridel või 
lehitsen pisikest 
raamatut , Kunst 
und Umwelt”, 
taipan, kui palju 
ühist on tänapäeva 
inimesel barokiaja 
inimesega, nii nagu 
teda kunstis kujutati. 


oratoorium ,,Saalomon” Eesti Riikliku 
Sümfooniaorkestri, segakoori ,, Latvia” 
ja arvukate solistide osavõtul. Festivalil 
osales 76 muusikut, arvestamata oratoo- 
riumikoore ja orkestrit. Kontsertidel esi- 
tati 99 teost 54 heliloojalt, XVI sajandi 
anonüümsete autorite lauludest J. S. 
Bachi ja Händelini. Esituskoosseisudes 
kõlas arvukalt varaste pillide koopiaid 
kõrvuti tänapäevaste instrumentidega, 
mis muutis kõlasfääri värvikaks ja stiil- 
seks. Barokkviiul, viola da gamba, tšello, 
kontrabass, klassikaline kitarr, mandola, 
tamburiin, klavessiin, orel, flöödid, trom- 
pet, tromboonid ja tsingid kohati vir- 
tuoosse kaunistustehnikaga ning pehme- 
kõlalised vokaalkooslused barokiliku 
fraseerimisega madrigalistiilis, nagu se- 
da meie ajal mõistetakse, pakkusid nau- 
dingut ja mitmeid meeldivaid üllatusi. 
Festivali kontsertidele , Estonia” 
kontserdisaalis, Tallinna raekojas ja 
Mustpeade Maja Valges saalis, Tartu 

Ülikooli aulas, , Vanemuise” kontserdi- 
saalis ja Pärnu kontserdimajas kogunes 
enamasti igal õhtul hulgaliselt kuula- 
jaid. Varane muusika näis meeli köitvat, 
õnnestunud kontserte ja barokkstiili 
valdavaid silmapaistvaid kunstnikke 
võeti vastu vaimustusega. Tegemist oli 
kahtlemata suurejoonelise muusika- 
sündmusega siinses kontserdielus. 


Kunstiline juht Andres Mustonen 
Raadiovestluses festivali eel kõneles 
Andres Mustonen: , Tänavust festivali 
kommenteerides ütleksin ehk niipalju, 
et võrreldes paari viimase aastaga on 
see sõna open või ,avatud” ehk veidi- 
kene teisenenud. Kui ka veel eelmisel 
aastal oli palju projekte, kus mängiti kas 
päris tänapäevast muusikat või vana 

Flöödivirtuoos 
Patrick Gallois. 


muusikat, siis sel aastal on enamasti 
keskendutud siiski barokiaja muusi- 
kale. Kuid idee olla avatud kõigele uue- 
le, kuulata seda muusikat avatud meel- 
tega (...) see on säilinud.”' 

Andres Mustoneni juhitud varase 
muusika ansambli , Hortus Musicus” 
barokkmuusika-päevadest Tallinna lin- 
namüüri Väravatornis (1989) välja kas- 
vanud rahvusvaheline festival ,opeN- 
Barogue”, mis tänavu toimus juba kuue- 
teistkümnendat korda ja kandis nime- 
tust,,opeNBarogue 2005“, on sündmus, 
mis, viidates eelnevatele festivalidele, 
näitab barokkmuusika tänapäevase 
progressiivsema, ,avali oleva” suuna 
elujõudu ka siin, Eesti kontserdilavadel 
ja esituskunstis. Küllap võib rääkida ka 
festivalist festivalini suurenenud publi- 


Festivali 
opeNBarogue” 
kunstiline juht ja 
dirigent ning 
viiuldaja 

Andres 
Mustonen. 


kuhuvist ja oletada kuulajate laienenud 
teadmisi, arenenumat maitset ja selle tu- 
lemusena võimet täielikumalt nautida 
barokkmuusikat. Tuleks nimetada ka 
Eesti muusikaõpetuses toimivat viljakat 
õhkkonda, näiteks ]. 5. Bachi teoste esi- 
tuse konkurssi tema 250. surma-aasta- 
päeva tähistamiseks (2000), aga ka sel- 
lega kaasnenud kriitikat, mis muu hul- 
gas onosutanud olulistele probleemide- 
leartikulatsioonis ja ornamentikas Bachi 
keelpilliinterpretatsiooni siinsetes esi- 
tustavades.? Klahvpillimuusika tõlgen- 
dust on süvendanud ,Klavessiinipäe- 
vad” (aastal 2004 olid need neljandad), 
sisendades meile euroopa alalhoidliku- 
ma, akadeemilise barokitõlgenduse 
väärtusi, eeskätt Gustav Leonhardti ja 
Bob van Aspereni esituskunsti tradit- 


sioonilist, kohati lummavat ilu, kuid ka 
Pierre Hantai uudselt ekspressiivseid 
ideid ja Christopher Stembridge'i süva- 
teadmiste muusikalist võlu itaalia re- 


nessanssmuusikat interpreteerides. 
Kõik need sündmused on toetanud ba- 
rokkstiili kodunemist Eestis tänapäeval. 


Kuidas on sel taustal teostunud 
Andres Mustoneni avatud baroki idee? 
Äsja toimunud festival hämmastas 
kontserdikavade haardeulatusega, hõl- 
mates ehedat inglise renessanss- ja ba- 
rokkmuusikat, itaalia renessanssi, vara- 
ja hilisbarokki, saksa muusikat kuni Jo- 
hann Sebastian Bachini ja erilise pärlina 
Veneetsia Püha Markuse kiriku XVI ja 
XVII sajandi organistide madrigalistiilis 
loomingut. Viimase kõnekad tekstid va- 

jutasid festivalile vahetu vaimse pitseri: 
»Sest ainult Sina oled Püha, ainult Sina 
oled Issand, ainult Sina oled Kõrgeim, 
Jeesus Kristus, koos Püha Vaimuga, 
Jumala Isa kirkuses” [Andrea Gabrieli 
(u 1510—1612) , Gloria” (1587)]; ,1s- 
sand, taevavägede Jumal, Taevas ja maa 
on täis Sinu kirkust” [Giovanni Gabrieli 
(u 1555—1612) ,Sanctus” (1615)]; ,,15s- 
sand, meie Jumal, kui auline on Sinu ni- 
mi kogu maailmas! Sinu aukuulsus 
ulatub üle taevaste” [Heinrich Schützi 
(1585 —1672) psalm ,Herr unser Herr- 
scher” (1619)].* 

Kirjeldades oma kontserdi kava Or- 
lando di Lasso loomingust, mida ta esi- 
tas koos Eesti Rahvusmeeskooriga, rää- 
kis Andres Mustonen: ,, Ajalooliselt oli 
see meeskooride, meesteansamblite 
käes, katedraalide suur muusika. Me 
esitame terve programmi Lasso muusi- 
kast, ma pole seda kunagi teinud siin 
ega tea ka, kuidas inimesed seda vastu 
võtavad”; , Teine (...) on Händeli ,Saa- 
lomon”, mida ka ei ole ette kantud. See 
on Taaveti maailm, Saalomoni maailm 
(...) mis igatseb Jumala järele, austab Ju- 
mala seadusi. Siin ülistatakse kunin- 
gaid, kes austavad kõige kõrgemat ku- 
ningat!”* — , Vanamuusika on minu 
jaoks kõige puhtam ja hingelisem muu- 
sika.”? 

Alati, kui vaatan Trevi purskkaevu 
rohekaid marmorist triitoneid Rooma 
Poli palee uhkel ornamentaalsel fassaa- 
dil, meenutan dünaanilisi ilmeid Vil- 
niuse Püha Peetruse ja Pauluse kiriku 
interjööri puuskulptuuridel või lehitsen 
pisikest raamatut , Kunst und Umwelt”, 
taipan, kui palju ühist on tänapäeva ini- 
mesel barokiaja inimesega, nii nagu te- 
da kunstis kujutati (vt foto 1). Muusikas 
on barokseid vorme kasutatud loomin- 
gus peaaegu tänapäevani, ehkki kõlaes- 
teetika on muutunud. Kadunud pole ka 
barokkmuusika tava töödelda rahva- 
muusikalättelist intonatsiooni või tant- 
surütmi, inimese emotsionaalse elamu- 

se kahte eri tahku. Nii on enesestmõiste- 
tav Andres Mustoneni mitmetahuline 
barokitunnetus, mis sageli jätab jälje ta 
klassikalise ja romantilise muusika esi- 
tusele. Olles eesti kogenumaid barokk- 
muusika esituskunstnikke, on ta öel- 
nud: ,Hakkasin tudeerima euroopa 
muusika sügavaid alglätteid ja euroopa 
muusika ajalugu on mul läbi käidud ku- 
ni tänapäevani välja.” Andres Musto- 
neni esitusest õhkuv energeetiline varu, 
äärmiselt loomulik ja stiilne barokkviiu- 
likäsitlus ning isikupärane dirigeerimis- 
vaist on lahutamatult seotud ta avatud 
barokkmuusika ideega. 


Moodne aeg 

Ometi küsin endalt tahtmatult, kui 
avatud võiks tänapäeval olla barokk, 
mida muusikaajaloos paigutatakse ligi- 
lähedalt ajavahemikku 1570 —1750? 
Kuulates inglise suurima helilooja Hen- 
ry Purcelli vokaalloomingu peene muu- 
sikapoeesia kõrvale lükitud juhupubli- 
ku maitsele vastavaid lihtsakoelisi natu- 
ralistlikke laulukesi , The King's Sin- 
gersi” kontserdil; Bachi kontsertide kla- 
vessiinipartiide asemel täiskõlalist kla- 
veriesitust (Alexander Paley, USA) pilli 
tämbriga vastuoluliste meloodiakas- 
kaadidega jõuliselt summutamas Festi- 
valiansambli peenekoelist artikulatsioo- 
ni ja kaunis barokkstiilis ornamentee- 
rivat flötisti Patrick Gallois'd (Prantsus- 
maa); ,Sonnerie” ülivirtuoosset, ha- 
sartset keelpillimängu, milles taandatud 
meloodiajoonises tabab kõrv vaid üksi- 
kuid rõhke harmoonianootidel, mis vii- 
tavad koguni schenkerliku muusika- 
analüüsi pahupoolele; nagu ka naapoli 
laulude ja tarantellade jahedat kom- 
mertslikku ekspansiivsust , Neapolis 
Ensemble'i” tõlgenduses, ei peagi kuu- 
laja ehk omama ,õpetatud tarkust”, et 
tajuda liialt avatud barokki. 

Samas tundub, et õigus on muusika- 
sotsioloogidel, kes püüavad asetada 
muusikastruktuure laiemasse ja üha 


Peeter Klaas ja 
lan Honeyman. 


paljutahulisemasse kultuurikonteksti, 
toetudes modernsetele hinnangutele 
muutunud muusikakeskkonnast. Muu- 
sika kommertslik kasutus on tekitanud 
igapäevase foonimuusika meie ümber 
(tööl, poes, reisil) ja lisanud muusikastii- 
lidele uusi tähendusi. Õieti peaksime 
meeles pidama, et XVI sajandist pärit 
Napoli lauluraamatute kirglike laulude 
ja tarantellade võlu tänapäeval ongi 
nende vitaalses olemuses, nende ilmu- 
mises lõunamaiselt soojalt linnatänavalt 
ja meelelahutuskohtadest kõikjale kont- 
serdisaalidesse. Sotsioloogide arvates 
on, vaatamata analüüsivale muusika- 
teadusele, juba ühe põlvkonna jooksul 


tekkinud tunne, et me ei tea veel kuigi 
palju muusika kohta, kuna muusika- 
psühholoogia on toonud ilmsiks, et ob- 
jektiivne muusikaline fakt, mida me kir- 
jeldame, ei tarvitse olla samaväärne sub- 
jektiivselt mõistetuna.” Kuid Theodor 
Adorno on kinnitanud, et muusika on 
puhas helide keel (vormi liikumine), ol- 
les ühtaegu tundeväljenduse keel (mõt- 
te liikumine).? See teadmine puudutab 
ka esitust ja jätab muusikateose eksis- 
tentsi paratamatult olulisel määral in- 
terpreedi meelevalda. Võib-olla seepä- 
rast ei kao vajadus loomupärase interp- 
reedi järele ega ka klassikaline kontser- 
dielu moodsal ajal. 

Kontserdikriitika 


Ma ei ole aga kindel, et subjektiivne, 
sealhulgas elukutseline kontserdikriiti- 
ka on alati õigustatud, ehkki see sageli 
lähtub tarkusest. Samas ei saa ka üle va- 
hetust soovist jagada kellegagi muusi- 
kalisi elamusi, mis on küll isikukesksed, 
kuid mõnikord eksistentsiaalsed — kü- 
sides, kas muusika esitus on määrav 
muusika mõistmiseks, või vastupidi, 
mil määral sõltub hea muusika mõju 
esitusest. Avatud barokkmuusika festi- 
vali kontsertidel tundsin siirast rahul- 
dust minu meelest loomuliku muusika- 
keskkonna üle. ,Säravate lühtrite all” 
võis kogeda vaimustust muusikalisi ter- 
vikelamusi pakkuvatest tõlgendustest 
(,Ooperi maagia” Susanne Rydeni, 
Mikael Bellini ja Festivaliansambli esi- 
tuses), esitajate isikupärast lähtuvaid 
erinevaid muusikalisi taotlusi, n-ö imp- 
rovisatsioonilisi vabadusi tempos ja stii- 
lielementides (Monica Huggett, Peeter 
Klaas, Andres Mustonen keelpillidel, 
Matthew Halls, Aapo Häkkinen, Imbi 
Tarum klavessiinil, Patrick Gallois 
flöödil, lauljad Ian Honeyman, Marina 
Bruno, sealhulgas kontratenorid David 
Hurley ja Robin Tyson ansamblist ,,The 
King's Singers” jt solistid kavadest 
Bach ja Vivaldi”, ,Prohvetlik ette- 
kuulutus”, , Saalomon”, , Triosonaadi 

kuldajastu”, , Veneetsia missa”), nagu 
ka elutervet virtuoossust, mis meeldib 
publikule jäägitult, ent siiski ei tarvitse 
olla esituskunsti kõrgideaal. Kuid tun- 
dub, et esitust mõista on isegi keeruli- 
sem kui muusikateost. 

Tänapäeva muusikafilosoofias arva- 
takse, et muusika esitajal tuleb valida 
kahe ajakategooria, aja pidevuse ja aja 
katkendlikkuse vahel, mis filosoofilises 
käsitluses on vastandlikud.Nende mõis- 
tete sees on esitajal tegemist nooditeks- 
tist lähtuvate impulssidega, mis tekita- 
vad küsimuse, kui vaba on rütm ja mis- 
sugune on muusikaline aeg, millest kõr- 
vale tuleb kalduda? Varase vokaalmuu- 
sika improvisatsioonilis-teatraalsed vor- 
mid kontserdiõhtul , Ooperi maagia” 
olid ajas kõrvalekalde vabadustega nau- 
ditavamaid isikupäraseid tõlgendusi. 
Ka festivali väärikas finaal ,, Veneetsia 
missa” viis mõtted muusikalise aja kä- 
situsele. Just see õhtu pakkus haruldase 
esituskoosseisu näol, kuhu kuulusid 
Inglismaal tänapäeval taas tegutsev 
ansambel ,His Majesty's Sagbutts and 
Cornetts” koos Eesti Filharmoonia 
Kammerkoori ja festivali klavessiini- 
kvartetiga ning dirigent Paul Hillieriga 
sisukaima muusikaelamuse. Sügav tõ- 
sidus Andrea ja Giovanni Gabrieli kant- 
soonides ning Heinrich Schützi ja Clau- 


Hetked 
lõppkontserdi 
proovilt: 

Paul Hillier, 
Eesti 
Filharmoonia 
Kammerkoor ja 
»His Majesty's 
Sagbutts and 
Cornetts”. 


Harri Rospu fotod A 


dio Monteverdi madrigalides ühines 
Paul Hillieril ebatavaliselt peene muusi- 
kalise koe elava kujutusega ning tunde- 
väljenduse vaoshoitusega. Inglise puhk- 
pilliansambli esituse vaimustav orna- 
mendistiil koos teiste barokkmuusikale 
omaste väljendusvahenditega jääb 
kauaks meeltesse kumisema. 

Andres Mustoneni initsiatiivil on 
festival ,opeNBarogue” end veenvalt 
kehtestanud, tuues selgi korral esile 
suurepärase muusika väärilisi esitusi. 
Eestisse oli kutsutud säravaid interp- 
reete — arvukate rahvusvaheliste vara- 
se muusika sündmuste oodatud külalis- 
esinejaid. Barokiajastu on pärandanud 
maailmale itaalia, hispaania, prantsuse 
ja saksa barokkarhitektuuri, kirjanduse, 
tantsu, kujutava kunsti, stiilsed interjöö- 
rid ja kõige selle kaudu ettekujutuse ula- 
tuslikust elukeskkonnast. Kõrvuti suu- 
rejoonelise muusikafestivaliga, nagu se- 
da on ,,opeNBarogue” Eestis, võiks ajas- 
tuomaste pillide koopiate, barokiesteeti- 
kale lähedase kõla ja pilliehitusega tut- 
vumise kõrval hetkeks keskpunkti tõus- 
ta teisigi teadmisi barokk-kultuurist, nii 
barokkarhitektuurist Eesti linnaruumis 
kui ka kontserdiks mõisamiljöösse sõi- 
tes, või siis Eestis leiduvaid hõbeda-, ke- 
raamika- ja portselanikogusid vaadates. 
Ajastuomaste instrumentide koopiate 


kasutamine või teadmised neid ümbrit- 


senud keskkonnast pole ainult autent- 
suse või pedagoogilise ettevalmistuse 
küsimus, vaid võimalus jõuda lähemale 
kauge barokiajastu heliloojate kavatsus- 
tele. Kuid nii ehk teisiti, barokkmuusika 
festivali kestvus räägib tema tähtsusest 
ja kinnitab festivali elujõudu. 

VABASTADA MUUSIKATEOORIA 
" TEADUSLIKUST ISOLATSIOONIST"” 
Vestlus saksa muusikateadlase 
Ludwig Holtmeieriga 


Ludwig Holtmeier, sündinud aastal 
1964, on Freiburgi Muusikakõrgkooli muu- 
sikateooria professor. Ta õppis klaverit Sak- 
samaal Detmoldi Muusikakõrgkoolis ning 
Genfi ja Neuchäteli konservatooriumis 
Šveitsis. Pärast 1992. aastal sooritatud kont- 
serteksamit jätkas ta muusikateooria, muu- 
sikateaduse, koolimuusika, ajaloo ja germa- 
nistika õpingutega Freiburgis ja Berliinis. 
Holtmeier on õpetanud muusikateooriat 
Freiburgi Muusikakõrgkoolis ja muusika- 
teadust Berliini Hanns Eisleri nimelises 
Muusikakõrgkoolis. Aastal 2000 sai temast 
muusikateooria professor Dresdeni Carl 
Maria von Weberi nimelises Muusikakõrg- 
koolis, aastast 2003 on ta professor Freibur- 
gi Muusikakõrgkoolis. Holtmeier on ajakir- 
ja, Musik 6 Ästhetik“ väljaandja ja sama- 
nimelise ühingu president (Gesellschaft 
für Musik und Ästhetik), samuti Saksa 
Muusikateooria Ühingu (Deutschen 
Gesellschaft für Musiktheorie, GMTH) 
asutajaliige ja asepresident (2000 — 2004). 

Pianistina on Holtmeier teinud arvukalt 
salvestusi. Tema olulisemate publikatsioo- 
nide hulka kuuluvad artiklid Schönbergist, 
Mozartist, Beethovenist ja Adornost ning 
muusikateooria spetsiifilistel teemadel. Ta 
on koostanud artiklite kogumikke linnade 
kultuuriloost, Schönbergist, Wagnerist ja 
saksa muusikateooriast: , Wien-Berlin. Sta- 
tionen einer kulturellen Beziehung“ (1999, 
koostöös Mathias Hanseni ja Hartmut 

Grimmiga), , Arnold Schönbergs ,, Berliner 
Schule”“ (2002), , Richard Wagner und 
seine Zeit” (2003, koostöös Eckehard Kiemi- 
ga), , Musiktheorie zwischen Historie und 
Systematik“ (Augsburg, 2004) ning , Beet- 
hoven. Zum Spätwerk“ (2005). 


Järgnev vestlus toimus seoses 2005. 
aasta Pärnu Nüüdismuusika Päevadega 
(PNP), mille konverentsil , Muusika ja ar- 
hitektuur“ pidas Holtmeier kaks ettekannet 
(, Schönbergi klaveripala op 23 nr 2“ ning 
» Schönberg, Adorno, Dahlhaus ja saksa sõ- 
jajärgne muusikateadus“). Osa küsimus- 
test ja vastustest on ajendatud 22. jaanuaril 
peetud ümarlauadiskussioonist, teised li- 
sandusid pärast konverentsi. 


Lugupeetud professor Holtmeier, 
te olite selle aasta Pärnu Nüüdismuu- 
sika Päevade üks peakülalisi. Milline 
oli teie esmamulje Eestist ja Pärnust? 
Mida ootasite konverentsilt? Kuidas 
te hindate konverentsi taset, teemava- 
likut ja väliskülaliste esinemist? 

Saabusin Tallinna 20. jaanuari õhtul 
ja sõitsin pimedas edasi Pärnusse. 
Ootasin põnevusega, mida on näha 
päevavalgel. Algusest peale hakkas 
linn mulle meeldima: asukoht, meri, 
rand, arhitektuur — eriti juugendstiilis 
majad; pealegi oli kõik ilusa valge lume 
all. Minu ootused konverentsi suhtes 


Ludwig Holtmeier 
on saksa muusika- 
teadlane ja pianist, 
kes on südamest 
süvenenud 
probleemidesse, 
mille tekitasid saksa 
muusikateadusele 
XX sajandi ajaloo 
totalitaarse 
iseloomuga 
sündmused, ning 
kes püüab aktiivselt 
tegutsedes viia saksa 
muusikateadust 
uuele tasandile. 


olid võrdlemisi kõrged, sest ma teadsin, 
millised külalised olid kutsutud — Nic- 
holas Cook ja Francois-Bernard Mäche 
on oma eriala tuntud spetsialistid. Ma 
ei pidanud pettuma, otse vastupidi. 
Sest konverentsid võivad mõnikord eri- 
ti kõnelejatele muutuda üksluiseks, ka 
siis, kui need on erialaliselt kõrgel tase- 
mel. Siin aga oli olukord teistsugune. 
Valitud teema spekter oli lihtsalt väga 
lai, erinevad olid ka lähenemisviisid. 
Näiteks Nicholas Cookil oli see kultuu- 
rilooline, Anne-Sylvie Barthel-Calvet'l 
analüütiline, Toomas Siitanil ajalooline 
ja Mart Humalal Schenkeri analüüsi- 
meetodist lähtuv. Mäche rääkis väga 
elamuslikult oma isiklike kogemuste 
põhjal sellest, kuidas [PNP teemaheli- 
looja] Iannis Xenakis ehitas talle Kree- 
kasse suvemaja. See ettekanne oli mulle 
erakordselt huvitav. Lühidalt öeldes: 
teen suurima komplimendi, mida on 
võimalik teha ühele konverentsile, — 
see oli väga põnev! 


Konverentsil osalenutele jättis teie 
esinemine väga hea mulje, eriti teie 
avatus ja kaasakiskuv kõnelemisviis. 
Millised on teie muljed eesti muusika- 
teadusest ja muusikateooriast, olgugi 


et kohtusite eesti muusikateadlastega 
suhteliselt lühikese aja jooksul? 

Loomulikult on mul raske eesti 
muusikateadust adekvaatselt hinnata. 
Kuid näiteks süstemaatilise muusika- 
teaduse valdkonnast olen saanud mõ- 
ningase ettekujutuse tänu Mart Humala 
koostatud ingliskeelsetele väljaannete- 
le, mis näitavad tihedat seost ameerika 
traditsioonidega. Oletan, et sellele on 
aidanud kaasa ka tihe kontakt Sibeliuse 
Akadeemiaga. Mind ei üllatanud eesti 
muusikateaduse kõrge tase. Hämmas- 
tas aga, kui palju energiat ja aktiivsust 
võib suhteliselt väike muusikute ja 
uurijate seltskond ilmutada. 


Kui võrrelda muusikateooria ja 
muusikaanalüüsi saavutusi saksa- 
keelsetes maades ja ingliskeelsetes 
maades, tekib esimeste puhul paljuski 
mulje stagnatsioonist. Milline on sak- 
sa muusikateooria praegune olukord? 

Olukorda on vaja vaadata diferent- 
seeritumalt, eriti viimaste aastate aren- 
guid silmas pidades. Saksamaa või laie- 
malt saksa keeleruum on andnud väga 
palju suuri ideid ja mõjuvõimsaid kont- 
septsioone muusikateooria alalt, maini- 
gem siin ainult Schenkerit, Kurthi, Rie- 

manni. Samuti pärinevad sealt esimesed 
»kaksteistheliteooriad“” või üldse esime- 
sed nüüdismuusika ja atonaalse muusi- 
ka teooriad. Neid traditsioone on üle 
võtnud ja edasi arendanud ingliskeelse- 
te maade, eriti ameerika uurijad. Saksa- 
maal näivad need suured traditsioonid 
olevat täiesti katkenud. On raske lühi- 
dalt seletada, miks see nii on. Olen sel 
teemal mujal detailsemalt kirjutanud.* 
Schenker oli juut, Kurth samuti — 
seetõttu oli nende ideede üle arutlemi- 
ne 1930. —1940. aastail lihtsalt välista- 
tud. Saksa muusikateoorias andsid alati 
tooni juudi päritolu autorid, seda eriti 
1920. — 1930. aastail (mainigem siin juba 
nimetatute kõrval ka Arnold Schönber- 
gi); nii oli Riemann kuulsatest saksa 
muusikateoreetikutest n-ö ainuke ,aaria- 
lane”. Natsismiaegsel traditsioonide 
katkemisel on muusikateooriale rasked 
tagajärjed, millest ei ole tänaseni veel 
lõplikult õnnestunud üle saada. 
Hermann Grabner, kes oli kindlasti 
intelligentne muusikateoreetik ja üht- 
lasi ka (vähemalt ajutiselt) veendunud 
natsionaalsotsialist, püüdis juurutada 
üsna lihtsat, võiks isegi öelda primitiiv- 
didaktilist ,, vertikaalset”, nn monistlik- 
ku funktsionaalset harmooniaõpetust. 
Viimane pääses valitsema 1950. — 1960. 
aastail, eelkõige tänu Grabneri õpilasele 
Wilhelm Malerile, kes juhindus suures- 
ti ,rahvapedagoogilistest” eesmärki- 
dest. Muusikateooria eriala nimetati 
Kolmandas Riigis vaikimisi ümber Ton- 
satz'iks, st temast sai praktilise suunitlu- 
sega valdkond. Alates sellest tõusis esi- 
kohale tegelemine rahvalauludega, pi- 
sut liialdatult öeldes kujunes eeskujuks 
Hitlerjugend'i ühislaulmine. Alustades 
õpinguid Detmoldis, sain veel minagi 
neid meetodeid kogeda. Kui vaatame 
saksa muusikateooriat pärast aastat 
1945, siis ei näe me esmapilgul eriti pal- 
ju uut, siinkohal võiks nimetada võib- 
olla Dieter de la Motte'i harmooniaõpe- 
tust ja Clemens Kühni publikatsioone. 


56 


Võrreldes Ameerikas tehtuga valitses 
kahtlemata suur vaesus ja sisuline tüh- 
jus. Kuid seal tegutsesid ju Schenkeri 
õpilased, Hindemith rajas Yale'i ülikoo- 
li muusikateooria doktoriõppe prog- 
rammi, ka Schönberg tegutses aktiivselt. 
Võib öelda, et saksa traditsioon, ja ilm- 
selt selle parem osa, jätkus Ameerikas. 

Tahaksin viidata veel ühele asjaolu- 
le, mida tuleb arvestada Saksamaa olu- 
korra hindamisel ja mis on seotud spet- 
siifiliste arengutega 1930. aastail: muu- 
sikateooriast sai tollal ametlikult loo- 
mingulise suunitlusega eriala muusika- 
kõrgkoolides. Ülikoolis pole seniajani 
loodud muusikateooria professuuri. 
Selle tagajärjeks oli muusikateooria vil- 
jatu kõrvuti eksisteerimine ülikoolides 
ja muusikakõrgkoolides — ühel pool 
täiesti isoleeritud , teaduslik” muusika- 
teooria ülikooli muusikateaduse raa- 
mes, teisel pool aga loomingulise suu- 
nitlusega , üles kirjutamata” muusika- 
teooria muusikakõrgkoolides, mis näi- 
liselt piirdus algõpetuse küsimustega. 
Ülikooli ajaloolise muusikateaduse raa- 
mes tegeldi muusikateooriaga ilma pe- 
dagoogilis-praktilisi küsimusi käsitle- 
mata, muusikakõrgkoolides aga piirdu- 
ti puhtpraktilise erialana ainult algõpe- 
tuse küsimustega. Kumbki lähenemis- 
viis ei soodustanud selle ala arengut: 
ühel pool praktikata teooria, teisel pool 
ilma teooriata praktika. 

Saksa muusikateoreetikud töötasid 
omaette, ei publitseerinud, polnud 
arutlusi ega diskussioone. Loomulikult 
oli veel Darmstadti koolkond ja Darm- 
stadti vaimuga seoses arenes vähe- 
haaval ka uus muusikateooria, kuid see 
polnud fikseeritud, see levis n-ö suulise 
praktika kaudu. 

Kuid minu põlvkonna ajal olukord 
muutus. Enamik meist on õppinud nii 
muusikateooriat muusikakõrgkoolis 
kui ka muusikateadust ülikoolis ning 
veetnud mõne aasta ka välismaal. Vii- 
mase kuue-seitsme aastaga on väga pal- 


ju muutunud. Kõigepealt asutati Muu- 
sika ja Esteetika Ühing ning samanime- 
line ajakiri (Gesellschaft für Musik 6 
Ästhetik, alates aastast 1997), siis Saksa 
Muusikateooria Ühing ja selle interneti- 
ajakiri (Deutsche Gesellschaft für Musik- 
theorie, alates aastast 2000). Korraldame 
igal aastal kongresse, mida külastatak- 
se usinalt, on tekkinud intensiivne mõt- 
tevahetus. 

Üks on selge: praegu seisakust rää- 
kida oleks liialdus. Saksa muusikateo- 
reetikud ei piirdu ainult (harmoonilis- 
te) funktsioonide märkimisega analüü- 
sitavates teostes. Tänapäeval iseloo- 
mustab muusikateooria õpet teadlik ja 
taotletud eklektilisus. Õpetatakse tege- 
likult kõike: Schenkerist, Kurthist ja 
Riemannist hulgateooriani, samuti aja- 
loolisi lähenemisviise. On tekkinud põ- 
nev mitmekesisus. 


Näib, et Ida-Saksamaal oli pärast 
Teist maailmasõda üpris sarnane olu- 
kord. Need, kes tahtsid oma töid aval- 
dada, pidid uuringud siduma sotsia- 
listliku ideoloogiaga. Tõsiselt võeta- 
vaid teoreetilisi kontseptsioone hakati 
avaldama suhteliselt hiljuti, näiteks 
Hansgeorg Mühe ,Musikanalyse“ 
(1978) või Karl Ottomar Treibmanni 
»Strukturen in neuer Musik“ (1981). 
Palju materjali jäi ka avaldamata, näi- 
teks nüüdisaegse muusika uurimus 
Carlferdinand Zechilt (, Komposition 
heute, Studien zur Organisation mu- 
sikalischer Zeitwerte in neuer Musik“, 
käsikiri aastast 1993). Peale selle oli 
palju selliseid muusikateoreetikuid, 
kellel puudus võimalus oma uurimusi 
avaldada... 

Kui ma Berliinist Dresdenisse tööle 
läksin, tutvusin ma samuti Ida-Saksa 
traditsiooniga, sh Karg-Elerti (Leipzigi) 
koolkonnaga“. Nagu näib, võib ka 
Ida-Saksamaal rääkida teatud ,,kohali- 
kust“, suulisest traditsioonist. Ida-Sak- 
samaal avaldatu (Paul Schenk, Fritz 


Reuter jne) polnud sugugi uuendusli- 
kum Lääne-Saksamaal ilmunust, vähe- 
malt nii palju, kui mina tean. See kõik 
jäi üldiselt praktilise funktsionaalhar- 
moonia raamidesse. 


Tulen nüüd spetsiifilisema muusi- 
kateoreetilise küsimuse juurde. Parti- 
tuuri uurides on meil kaks võimalust. 
Kui teame, etteos baseerub ühel kind- 
lal kompositsioonisüsteemil, võime 
seda rakendada ka analüüsisüsteemi 
või -meetodina, kuid me võime seda 
ka ignoreerida, kui antud komposit- 
sioonisüsteem meid ei huvita. Selle 
asemel võime rakendada mingit teist 
analüüsisüsteemi või -meetodit, uuri- 
des, kuidas partituur on üles ehitatud, 
milliseid struktuure sellest võib leida. 
Võtkem näiteks teie ettekanne Schön- 
bergist... 

Eitamata erialast professionaalsust 
ja meetodite mitmekesisust, jään ma 
põhiliselt siiski hermeneutikuks ja otsin 
muusikast ,ideed”. Seda tihti selles 
mõttes, et otsin teose keskset elementi, 
millest kõik tuleneb või millesse kõik 
taandub. Motiivilis-temaatiline ana- 
lüüs, hulgateooria, visandite uurimine 
jne on ainult vahend selle eesmärgi saa- 
vutamiseks. Uue muusika puhul on 
analüütiline lähtesituatsioon tonaalse 
muusika omast täiesti erinev: domi- 
nandi ja toonika suhted, helistikuast- 
med või harmoonilised funktsioonid 
pole ju ainult (Jean-Jacgues Nattiez' 
kategooriaid kasutades) neutraalse 
(niveau neutre) või poieetilise tasandi 
(niveau poietigue), vaid ka esteesilise 
ehk kuulamistasandi (niveau esthesigue) 
kriteeriumid. Tonaalse muusika ana- 
lüüsis on kompositsioonitehnika, teos 
ja selle tajumine omavahel suhteliselt 
tihedalt seotud. Uue muusika puhul ei 
selgu kuulamisel (, kuidas see kõlab“) 
veel sugugi see, , kuidas see on tehtud“. 
Meenutagen siin paljusid Schönbergi 
ja Uus-Viini koolkonna muusika ana- 

lüüse: me saame tihti väga palju teada 
muusikalisest materjalist ja selle käsit- 
lusest, kuid mitmed meie jaoks olulised 
aspektid teoses jäävad peaaegu käsitle- 
mata. Seega: kuigi meil on XX sajandi 
muusika uurimiseks küllalt analüüsi- 
meetodeid ja -tehnikaid, vajab iga teos 
siiski alati uut ja erilist lähenemisviisi. 
Just see muudab mulle kui analüüsijale 
selle muusika eriti veetlevaks. 


Teie koostatud kogumik Dresde- 
nis toimunud esimese Saksa Muusi- 
kateooria Ühingu kongressi (2001) et- 
tekannetest on nüüd (2004. aastal) 1õ- 
puks ilmunud. Mida rohkem seda lu- 
geda, seda põnevamaks artiklid muu- 
tuvad. Kogumik pakub pilti praegu- 
sest olukorrast ja ka pilku tulevikku... 

Mul on hea meel, et kongressi kogu- 
mik on lõpuks ilmunud, hoolimata mõ- 
ningatest raskustest.? Olen mõnikord 
kahelnud raamatu otstarbekuses. Ilma- 
asjata pole varem nii populaarsed Fest- 
schrift'id kaotanud oma atraktiivsust. 
Nad näivad kuuluvat aega, mil publi- 
katsioonidel oli täiesti teistsugune ise- 
loom ja funktsioon. Dresdeni kongressil 
valitsenud läbimurdemeeleolust tingi- 
tud erilist aurat pole selles kogumikus 
siiski õnnestunud jäädvustada. Minu ja 
mu kaastoimetajate esmane eesmärk oli 
asutamiskongress dokumenteerida. 
Nagu ka teistes kongressikogumikes, 
leiab ka siin kõrvuti palju erinevat ma- 
terjali. Kuid just seesama materjali eri- 
laadsus jäädvustab meie ühingu eriala- 
se diskursuse hetkeseisu selle algusjär- 
gus, seetõttu võiks kogumikku nimeta- 
da autentseks. See värvikirevus on 
kahtlemata omamoodi märk sellest, et 
me pole end veel lõplikult leidnud, 
kuid selles ilmneb ka saksa muusika- 
teooria omapära. Sisuline avatus, dog- 
maatika- ja ideoloogiavaba mõtlemine 
iseloomustab kindlasti ka tulevikus 
meie eriala. 

Kas te nõustute Michael Polthiga, 
kes kirjutab, et muusikateooria elab 
Saksamaal praegu üle taassündi just 
sellepärast, et see pole tema arvates ei 
ajaloolise ega süstemaatilise muusika- 
teaduse haru, tänu millele kujuneb 
muusikateooria iseseisvaks ja spetsii- 
filiseks (seda eriti just seoses Saksa 
Muusikateooria Ühingu iga-aastaste 
kongressidega)? 

Saksa muusikateooria taassünd toi- 
mub kahjuks keerulistes oludes. Tihti 
mõtlen, mis oleks juhtunud siis, kui see 
ärkamine toimunuks umbes kümme 
aastat tagasi. Kibedat tõtt öeldes kõlaks 
vastus järgmiselt: saksa muusikateoo- 
ria ei saa areneda ei ajaloolise ega süste- 
maatilise erialana ainuüksi juba seepä- 
rast, et puuduvad institutsionaalsed va- 
badused. Institutsionaalselt on muusi- 
kateooria muusikakõrgkoolides peda- 
googiline lisaeriala. Praegusel kultuuri- 
vaenulikul ajal, mil räägitakse aina kok- 
kuhoiüust, on raske saavutada suuremat 
uurimisvabadust või paremaid enese- 
teostusvõimalusi. Sellegipoolest elab 
meie valdkond praegu üle suuri muutu- 
si. Ajaloolisel diferentseerumisel muusi- 
kateooria õppes on kindlasti oluline 
tähtsus, lihtsustatult öeldes toimub het- 
kel areng üldse mitmekesisuse, teoreeti- 
liste kontseptsioonide paljususe suunas, 
kust nad ka ei tuleks. Kui otsida ühist 
nimetajat saksa, aga ka üldiselt Euroopa 
muusikateooria praegusele arengule, 
siis oleks see avatus ja suur uudishimu 
selle vastu, mis mujal toimub. 


Kuidas Muusikateooria Ühing tek- 
kis, mis on ühingus seni toimunud, 
millistest eemärkidest juhindutakse? 

Idee luua ühing tekkis mul Ecke- 
hard Kiemi ja Peter Förtigi juures õppi- 
des. Ma imetlesin alati Freiburgi Muu- 
sikakõrgkooli kõrget taset, võrreldes sa- 
maaegse stuudiumiga Freiburgi ülikoo- 
lis (kus ma veel Hans Heinrich Eggeb- 
rechti loenguid kuulsin). Kuid kõik, mi- 


Olles üks Pärnu 
Nüüdismuusika 
Päevade 
peakülalisi, 
hindas Ludwig 
Holtmeier väga 
kõrgelt 
muusikapäevade 
teaduskonverentsi 
taset ning kiitis 
ülivõrdes eesti 
suhteliselt 
väikesearvulise 
muusikauurijate 
seltskonna töö 
tõhusust. 


da ma seal õppisin, jäi n-ö klassiruumi 
nelja seina vahele. Leidsin, et sellised 
teadmised ei tohiks lihtsalt niisama 
unarusse jääda, vaid peaksid moodus- 
tama ühtse muusikateoreetilise diskur- 
suse koos kõigega, mis sinna juurde 
kuulub: kongresside, töörühmade, aja- 
kirjadega. Muusika ja Esteetika Ühingu 
(Gesellschaft für Musik und Ästhetik) ja 
samanimelise ajakirja rajamine (1997) 
oli esimene katse ületada institutsio- 
naalset lõhet ülikoolide ja muusika- 
kõrgkoolide vahel ning vabastada muu- 
sikateooria , teaduslikust isolatsioo- 
nist”. Aastail 1997 — 2000 esindas siis 
sama ühing saksa muusikateooriat 
Euroopa muusikateooria ühingute lii- 


dus. See oli tegelikult üldse esimene 
saksa muusikateooria ühing. Kuid üsna 
varsti selgus, et ühingu ja ajakirja in- 
terdistsiplinaarne suundumus ei jäta 
ruumi , kutsealastele” diskussioonidele 
ja informatsioonile, ühing ei saanud eri- 
alaspetsiifilise organisatsiooni ülesan- 
deid täita. Kui asusin assistendina tööle 
Berliini — muusikateaduse erialal —, 
rajasime koostöös noorte Berliini kol- 
leegidega aastal 2000 teiste Euroopa 
maade eeskujul Saksa Muusikateooria 
Ühingu, mille nimeks on nüüd lihtsalt 
Muusikateooria Ühing, sest 2003. aastal 
liitusid sellega ka Šveitsi saksakeelsed 
muusikakõrgkoolid. 

Harri Rospu fotod 


Ajakiri , Musik €% Ästhetik“ on 
uustulnuk Saksamaa muusikaajakir- 
jade seas. Mil viisil see 1990. aastate 
keskel tekkis, milliseid kokkuvõtteid 
võiks sellest praegu teha, missugused 
plaanid on teil tulevikuks? 

Asutamise põhjusi ma juba nimeta- 
sin seoses eelmise küsimusega, kuid 
need olid ainult minu enda stiimulid. 
Lisandusid ka mu kahe kaasväljaandja, 
Claus Steffen Mahnkopfi ja Richard 
Klein omad. Neil mõlemal on väga oma- 
pärane iseloom ja oma nägemused. 
Musik 8 Ästhetik“” toetus algusest pea- 
le kolmele võrdväärsele sambale: muu- 
sikaesteetikale ja filosoofiale (Klein), 
muusikateooriale (Holtmeier) ja loomu- 
likult ,uuele” ehk nüüdismuusikale 
(Mahnkopf). Mulle oli tähtis, et muusi- 
kateoreetilised tekstid saaksid end al- 
gusest peale filosoofiliste ja ,humani- 
taarteaduslike” tekstide kontekstis 
maksma panna — see oli eelkõige vor- 
mistamise ja erialakeele küsimus —, et 
need saaksid seista teiste kõrval võrd- 
õiguslike partneritena. Olen ajakirja il- 
mumise algusaastail pühendanud väga 
palju energiat sellistele tekstidele ja 
koostööle autoritega. Olen ise väga pal- 
ju õppinud, nii sisulise, eelkõige aga 
muusikateoreetilise keelekasutuse poo- 
le pealt. , Muusikateooria” on ajakirjas 
Musik £ Ästhetik“” keskendunud ana- 
lüüsile ja , teooriale” — pedagoogiliste 
küsimuste jaoks ei ole tegelikult kunagi 
ruumi jätkunud. See poleks ka sobinud 
ajakirja üldkontseptsiooniga. See-eest 
on meil täna Muusikateooria Ühingu 
internetiajakiri. Võin teatud rahuldus- 
tundega ajakirjale tagasi vaadata. Teks- 
tid muutuvad aina , professionaalse- 
maks”, harva vajavad nad abistavat 
sekkumist. Meil on nii palju pakkumisi, 
et tekstidest piisab aastateks; ajakirjal 
on hea maine. Olla ajakirja , Musik 8 
Ästhetik“ autor on muutunud oma- 
moodi kvaliteedimärgiks. Pole halb 
ettevõtmise kohta, mida paljud pidasid 

üliõpilaste idealismiks ja fantaasiaks. Et 
meil, tollal tundmatutena, õnnestus saa- 
da väljaandjaks pikkade traditsioonide- 
ga raamatukirjastus Klett Cotta-Verlag, 
selles on midagi hollywoodilikku. 


Ingliskeelsetes maades asutati hil- 
juti lisaks väga erialaspetsiifilistele 
ajakirjadele , Music Theory Spect- 
rum”, , Perspectives of New Music” ja 
»Music Analysis” laiahaardeline 
»Iwentieth-Century Music”. See on 
uus ajakiri, mille eesmärk on käsitle- 
da XX sajandi muusikat selle kõigis 
ilmingutes (sh ka pop-, filmi- ja folk- 
muusika) ning ühtse tervikuna. Kas 
Saksamaal on samasuguseid plaane 
või saab ka , Musik £ Ästhetik“ selle- 
sarnaseid ülesandeid täita? 

Oleks tore, kui , Musik £ Ästhetik“ 
saaks täita samu ülesandeid. Kuid loo- 
mulikult ei saa me seda kunagi niivõrd 
erialaspetsiifilisel viisil teha nagu nime- 
tatud ajakirjad. Selleks on saksakeelne 
erialaringkond lihtsalt liiga väike. Meie 
ülesanne on uurida nüüdismuusika 
arengut seoses üldise ühiskondliku ja 
loomingulise diskursusega. 


Te olete kord nimetanud oma kuju- 
nemist muusikateadlaseks ja muusi- 
kateoreetikuks õnnelikuks: üksainus 
artikkel tõi teile tuntuse, te olite esi- 
mene, kellel õnnestus asutada Saksa- 
maal (Dresdeni muusikakõrgkoolis) 
muusikateooria doktorantuur. Te ole- 
te üks Muusikateooria Ühingu juhtfi- 
guure. Kas sellist arengut võiks nime- 
tada Saksamaal ebatavaliseks? 

Noh, mis selles meie alal ikka nii 
ebatavalist on? Aga teil on õigus: päris 
tavaline (mainstream) minu elulugu siis- 
ki pole olnud. Mul on väga palju veda- 
nud ja mul oli võib-olla vaistu selle 
jaoks, mida kreeklased nimetasid kai- 
ros'eks. Olen õigel ajal tähelepanu pöö- 
ranud teatud asjadele, mis on ,õhus“, 
näiteks nimetatud artiklis , Nicht Kunst? 


Nicht Wissenschaft? Zur Lage der Mu- 
siktheorie“*, või midagi algatanud, näi- 
teks eelmainitud kaks ühingut. Muutu- 
sin kiiresti tooni andvaks hääleks mui- 
du üsna nähtamatul erialal. See tuli 
mulle kindlasti kasuks. Ma arvan, et 
täna oleks raskem nii kiiresti läbi lüüa. 


Te astusite Pärnus saksa muusika- 
teooria kaitseks tõhusalt välja ning 
selgitasite, kuivõrd lootusrikas on 
praegune olukord Saksamaal. Ka siin 
Eestis olen algusest peale kogenud va- 
ba ja uuele väga avatud õhkkonda, li- 
saks sellele ka erinevate traditsiooni- 
de põimumist. Kas peate võimalikuks 
astuda tihedamasse kontakti eesti 
muusikateadusega? 

Otse loomulikult! Mulle jättis Eesti 
sügava mulje, eriti Tallinn?. Muusika 
näib siin olevat väga sügaval, võib isegi 
öelda, et ,,loomulikul” viisil juurdunud 
— ja kindlasti ühiskonnaeluga otsese- 
malt seotud kui Saksamaal, kus domi- 
neerib , kultuuritööstus“. Tallinna ,au- 
ra“ on väga positiivne ja tulevikku suu- 
natud. Ehkki elu pole kindlasti kerge, 
näib siin valitsevat teatud ,,väärikas 
hoiak”. See avaldaski mulle muljet. Mul 
oleks hea meel, kui saaksin loodud kon- 
takte jätkata ja tihendada. Tahaksin 
siinkohal uuesti tänada kutse ja meeldi- 
va külalislahkuse eest. 


Küsimused esitas ja tõlkis 
GERHARD LOCK 


Gerhard Lock tutvus Ludwig Holtmeieriga 
seoses rahvusvahelise Orpheuse Akadeemia 
tööga Gentis (Belgias) kevadel 2003. Pärnu 
Nüüdismuusika Päevadele kutsus Holt- 
meieri Eesti Arnold Schönbergi Ühing 
(www. schoenberg.ee). 


Kommentaarid: 

' Nicht Kunst? Nicht Wissenschaft? Zur La- 
ge der Musiktheorie, Musik 8 Ästhetik 1/2 
(1997), 1k 119—146. 

Vergessen, Verdrängen und die Nazimo- 


derne: Arnold Schönbergs Berliner Schule, 
Musik 6 Ästhetik 5 (1998), Ik 25—46. Ist die 
Funktionstheorie am Ende?, Tijdschrift voor 
Muziektheorie 5 (1999), Ik 72—77. Arnold 
Schönbergs Klavierstück op. 23, IL, Musik 
6 Asthetik 12 (1999). Music Theory between 
Arts and Science, Tijdschrift voor Muziek- 
theorie 4 (1999). Zur Komplexität Mozarts. 
Analytischer Versuch über eine Seguenz, 
Musik 6 Ästhetik 16 (2000), Ik 5—23. Inglise 
keeles: Decomposing Mozart, An Analyti- 
cal Essay about a Seguence, Music Analysis, 
volume 21, issue 3 (2002). Der Tristanak- 
kord und die Neue Funktionstheorie, 
Musiktheorie XVII/4 (2002), Ik 361—365. 
Analyzing Adorno — Adorno analyzing, in: 
Wolfram Ette u. a. (Hg.), Adorno im Wi- 
derstreit. Zur Präsenz seines Denkens, Frei- 
burg/ München, 2004, Ik 184—198. Stufen 
und Funktionen, Gedanken zur praktischen 
Harmonielehre im 19. Jahrhundert, in: 
Handbuch der Systematischen Musikwissen- 
schaft, Bd. 2: Musiktheorie, hg. von Helga 
de la Motte-Haber u. Oliver Schwab- 
Felisch, Laaber, 2004, Ik 230— 262. Von der 
Musiktheorie zum Tonsatz. Zur Geschichte 
eines geschichtslosen Faches, in: Ludwig 
Holtmeier u. a. (Hg.), Musiktheorie zwischen 
Historie und Systematik, Augsburg, 2004, Ik 
13—35. Inglise keeles: From ,, Musiktheorie” 
to , Tonsatz”: Riemann, Schenker, Kurth, 
Louis, National Socialism and music theory 
after 1945, Music Analysis, volume 24, issue 
1 (2005). 

? Holtmeierilt ilmus aastal 2004 artikkel 
Von der Musiktheorie zum Tonsatz. Zur 
Geschichte eines geschichtslosen Faches”, 
Ludwig Holtmeier, Michael Polth, Felix 
Diergarten (Hg.), Musiktheorie zwischen 
Historie und Systematik, Augsburg, Wifner, 
2004. Vt lähemalt käesolevas TMK numbris 
avaldatud saksa muusikateooriat käsitleva 
kogumiku retsensiooni — G. L. 

> 2002. aastal Elbe jõe suurüleujutuse tõttu 
“ ujusid” ka selle kogumiku jaoks mõeldud 
rahad minema, ka hiljem takistasid iga- 
sugused asjaolud kogumiku ilmumist (vrd 
Holtmeier kogumiku eessõnas lk 11). 

*Vt märkus 1. 

ŠHoltmeier oli Pärnu Nüüdismuusika Päe- 
vade väliskülalistest ainuke, kellel jäi veel 
aega pärast konverentsi ka Tallinna külas- 
tada — G.L. 

SAKSA , NÄHTAMATU" 
MUUSIKATEOORIA ÄRKAMISEST' 


GERHARD LOCK 


Musiktheorie zwischen Historie und Syste- 
matik. Koostanud Ludwig Holtmeier, 
Michael Polth, Felix Diergarten. Augs- 
burg, Wifner, 2004. 


Et muusikateooria pole hetkel ei ajalooline 
ega süstemaatiline teadusharu, on hea 
märk, sest kui ta oleks üks või teine, oleks 
ta kaotanud oma eripära.”? 


See raamat on ülevaade saksa muu- 
sikateooria praegusest seisust, aastal 
2000 Berliinis rajatud Saksa Muusika- 
teooria Ühingu (Gesellschaft fiir Musik- 
fheorie, GMTH, http:/ /www.gmth.de) 
esimese, 2001. aastal Dresdenis korral- 
datud kongressi ettekannete kogumik. 
Seda hetkeseisu on viimasel ajal kirjel- 
datud mitmel viisil, kuid üldiselt valit- 
seb üksmeel selles, et olukorda on vaja 
muuta: ,, Muusikateooria on eriala ilma 
diskursuseta, järelikult ka ilma ajaloo- 
lise enesetunnetuseta”?, ,ühel pool 
täiesti isoleeritud , teaduslik” muusika- 
teooria ülikooli muusikateaduse raa- 
mes, teisel pool aga loomingulise suu- 
nitlusega ,üles kirjutamata”, , nähta- 
matu“ (Michiel Schuijer) muusikateoo- 
ria muusikakõrgkoolides, mis näiliselt 
piirdus algõpetuse küsimustega — ühel 
pool praktikata teooria, teisel pool teoo- 
riata praktika.”* 

Kogumik on rikkalik ja mitmetahu- 
line. Tekstide vorm ja tase on aga eri- 
nev, sest raamat on dokument, milles 

on püütud jäädvustada valdkonna 
praegust seisu ja eneseteadvuse ärka- 
mist. Esindatud on 41 autorit 40 artikli- 
ga, nende hulgas enamasti noorema 
põlvkonna (umbes 1950 —1960. aastail 
sündinud) muusikateadlased, kellest 
paljud on õppinud ka välismaal; muu- 
sikateoreetikud ja muusikapedagoogid, 
aga ka heliloojad. Samuti leidub rah- 
vusvaheliselt tuntud nimesid, nagu 
Graham H. Phipps ja William E. Caplin, 
kes mõlemad on esinenud ka Eestis. 
Eesti lugejale võib huvi pakkuda ka 
austerlase Leo Brauneissi artikkel Arvo 
Pärdist.? 

Saksa Muusikateooria Ühingu üks 
asutajaid ja juhtfiguure ning vaadelda- 
va kogumiku peaväljaandja on Ludwig 
Holtmeier, kelle avaartikkel , Von der 
Musiktheorie zum Tonsatz. Zur Ge- 
schichte eines geschichtslosen Faches“”” 
on tekitanud Saksamaal palju poleemi- 
kat. Artiklis on näidatud Teise maail- 
masõja järgset saksa muusikateooria 
arengut, mille mõjutajad peituvad aga 
XX sajandi esimeses pooles. Holtmeier 
nimetab 1930. —1940. aastaid tradit- 
sioonide katkestamise ja kaotamise 
(Traditionsverlust või Traditionsbruch)Š 
ajaks. Ta püüab artiklis rekonstrueerida 
XX sajandi saksa muusikateooria aja- 
lugu. Eriala süngeim peatükk, mille 
mõjust ei ole tänaseni veel lõplikult õn- 
nestunud üle saada, ning peapõhjus, 
miks XX sajandi alguse viljakas areng 
ja diskursus katkes, oli mõistagi Hitleri 


Ludwig Holtmeier, 
Michael Polth, 
Felix Diergarten (Hg.) 


Musiktheorie zwischen Historie 
und Systematik 


1. KongreB der Deutschen 
Gesellschaft für Musiktheorie, 


Dresden 2001 


Alates aprilli 
lõpust on 
Ludwig 
Holtmeieri 
koostatud 
raamat, Saksa 
Muusikateooria 
Ühingu 
avakongressi 
ettekannete 
kogumik 

» Musiktheorie 
zwischen 
Historie und 
Systematik” 
kättesaadav ka 
eesti lugejaile — | 
Eesti Muusika- 
akadeemia 
raamatukogus. 


totalitaarne režiim. Olukorda enne nat- 
side võimuhaaramist kirjeldab Holt- 
meier järgmiselt: , Kunagi varem pol- 
nud Saksamaal kirjutatud muusika- 
teooria alal rohkem kui aastatel 1900 
kuni 1930. Juba õpikute, artiklite ja po- 
leemiliste kirjutiste rohkus on muljet 
avaldav. Kui on kunagi olnud aega, 
mille puhul võiks rääkida muusika- 
teooria loomulikust diskursusest või 
vähemalt selle kujunemisest, siis tu- 
lebki nimetada vaadeldavat perioodi. 
Sel ajal arutletakse esimest korda ka 
muusikateooria eriala rolli ja enese- 
tunnetuse üle. [- - -] Kahekümnendatel 


aastatel kujuneb saksa konservatooriu- 
mides välja ka solfedžoõpetus (Gehör- 
bildung) ja muusikaanalüüs. Mitte ku- 
nagi varem ei diskuteeritud pingevaba- 
malt ja tsiviliseeritumalt kui aastail 
1915—1930.”° Peale Hugo Riemanni, 
Arnold Schönbergi, Paul Hindemithi, 
Ernst Kurthi või Heinrich Schenkeri oli 
sel ajal palju teisigi teoreetikuid, kes 
jäid aga totalitaarse natsirežiimi ajal 
unarusse (nt Rudolf Louis, Georg Ca- 
pellen, Bernhard Ziehn, Johannes 
Schreyer või Eugen Schmitz). Natsismi- 
ajal muutus mõistagi probleemiks see, 
et paljud loomeinimesed ja teadlased 

olid juudid (muusikute hulgast nt 
Schenker, Kurth, Schönberg). Pärast 
Teist maailmasõda oli suur osa muusi- 
kalisest, sealhulgas muusikateooria 
vaimueliidist põgenenud Ameerikasse, 
kus nad jätkasid paremates tingimustes 
oma tegevust (nt Schönberg, Hinde- 
mith). Natsismiajal kujundasid saksa 
muusikateooriat Hermann Grabner, 
Wilhelm Maler, Paul Schenk, Hermann 
Erpf ja Fritz Reuter, kes olid veel üles 
kasvanud XX sajandi esimese poole 
traditsioonide (Riemanni ja tema järg- 
laste õpetuse) mõju all. Muusika teo- 


Natside ideoloogiline ajupesu 


Lisaks Holtmeieri enda läbimurdeli- 
sele avaettekandele saksa XX sajandi 
muusikateooria arengust moodustavad 
kogumiku põhitelje kolm ettekannet, 
mis näitavad ka saksa muusikateooria 
tänaseid taotlusi. Eckehard Kiem vaat- 
leb muusikateooria ajalooliste aspekti- 
de käsitlemist'?, Hubert Mofburger 
ajaloolise ja süstemaatilise käsitluse 
ühendamist muusikateooria õpetu- 
ses'?, Michael Polth aga käsitleb muusi- 
kateooria rolli ajaloolise ja süstemaati- 
lise muusikateaduse kontekstis.“ 


mõjutas põhjalikult isegi kõige 


andekamaid muusikateoreetikuid. Muusikateooria muutus liht- 
sustatud, puhtpraktiliseks, rahvalaulu analüüsile ja stiliseerimisele 
toetuvaks valdkonnaks arhailiselt kõlava nimetusega Tonsatz mis 
pidi olema vaba igasugusest intellektuaalsusest. 


reetiline käsitlemine sattus natsionaal- 
sotsialistide propageeritud antiintellek- 
tuaalsuse tõttu põlu alla. Pärast Teist 
maailmasõda jäid Saksamaal aga suur- 
te traditsioonide kandjad Riemann, 
Schenker, Kurth jpt unarusse. Holt- 
meieri sõnul pole Saksamaal seniajani 
toimunud tõsist Riemanni või Kurthi 
õpetuse taassündi, Schenkerist rääki- 
mata. Holtmeieri artikkel avab silmad 
asjaoludele, mida seni on käsitletud 
tendentslikult (poliitiliste süüdistuste 
vormis) või maha vaikitud. Autor otsib 
teed nende kahe äärmuse vahel ja pa- 
kub sissevaate sellesse, kui põhjalikult 
mõjutas natside ideoloogiline ajupesu 
muusika ja muusikateooria alal isegi 
kõige andekamaid teoreetikuid. Parim 
näide sellest on traditsioonilise muusi- 
kateooria distsipliini muutmine lihtsus- 
tatud, puhtpraktiliseks, rahvalaulu 
analüüsile ja stiliseerimisele toetuvaks 
valdkonnaks arhailiselt kõlava nimetu- 
sega Tonsatz'!, mis pidi olema vaba iga- 
sugusest intellektuaalsusest. 

Saksa muusikateooria omapära 
näitlikustab näiteks Eckehard Kiemi 
artikkel. Autor esitab kolm küsimust: 
1) mis muusikateooria tema arvates ei 
ole ja ei tohiks olla, 2) mis muusika- 
teooria võiks olla ja 3) milline roll on 
ajaloolisel aspektil muusikateoorias. 
Esimesele küsimusele annab ta intri- 
geeriva vastuse: muusikateooria ei ole 
teoretiseeriv ega moodusta teooriaid, ta 
polegi rangelt võttes teoreetiline. Vii- 
mase väite puhul tõdeb autor, et see ei 
tähenda pimedat teooriavaenulikkust, 
samuti ei taha autor defineerida muusi- 
kateooriat kui puhtpraktilist ainet. Ees- 
märgiks on revideerida seni liiga ene- 
sestmõistetavaks peetud teooria mõis- 
tet seoses muusikateooria erialaga, sest 
just see sõna on toonud ainele pahatihti 
halva, kuid vale , kuulsuse”. Näiliselt 
liigse teoreetilisuse tõttu kardetakse 
muusikateooriat seniajani, kuid see on 
pelgalt eelarvamus, mille tingivad vä- 
hesed teadmised eriala rikkalikest või- 
malustest. Oluliseks peab autor selle 


eriala kolme tahku: loomingulisust, tea- 
duslikkust ja praktilisust. Muusika- 
teooria ei tohiks pelgalt õpetada, kuidas 
muusika ,,toimib” (süsteemide ja reeg- 
listike tähenduses), ei tohiks olla ei alg- 
õpetuse aine ega muusikateadusele al- 
lutatud ,abiteadus“. Teisele küsimu- 
sele — milles võiks seisneda muusika- 
teooria kui õppeaine — vastab autor, 
viidates kolmele aspektile: tutvumine 
erinevates stiilides muusika struktuu- 
riga, sisemise kuulmise arendamine ja 
solfedžo ning muusikast rääkima õppi- 
mine (oskus kasutada vastavat keelt ja 
terminoloogiat). Kolmanda küsimuse 
puhul avaldab autor lootust, et tema ar- 
tikli alapealkirjas esile tõstetud , vaja- 
dused, võimalused ja piirid” leiaksid ka 
muusikateooria ja selle ajalooliste kont- 
septsioonide vaatlemisel adekvaatset 
käsitlemist. Kiemi arutlus pakub olulis- 
tele küsimustele ühest küljest loogilisi, 
teisest küljest aga intrigeerivaid ja eba- 
tavalisi lahendusi, kuid see jääb üldiselt 
rohkem muusikateooria pedagoogilise 
osa raamidesse. 

Lähemal vaatlemisel pole käesolev 
raamat tegelikult mitte ainult läbilõige 
saksa muusikateooriast, vaid selles on 
avaldatud ka rahvusvaheliselt tuntud 
spetsialistide töid. Viimased näitavad 
konteksti, millesse saksa muusikateoo- 
ria tänapäeval asetub. Kogumik pakub 
seega nii pilti käesolevast olukorrast 
kui ka pilku tulevikku. Autorite hulgas 
leiame ameerika ja austria autorite kõr- 
val ka prantsuse ja vene muusikatead- 
lasi. Nagu ka kongressi kava, sisaldab 
teemade spekter erinevaid alajaotusi 
(kokku 11 sektsiooni): XX sajandi muu- 
sikateooria teoreetilise süsteemi ja , aja- 
loolise” Satzlehre vahel, 5 ettekannet; XX 
sajand, 10 ettekannet; ,ajaloolise” ana- 
lüüsi teed, 5 ettekannet; Arnold Schön- 
berg/Uus-Viini koolkond, 4 ettekannet; 
muusikateooria õppeainena, 5 ettekan- 
net; , klassikaline” vokaalpolüfoonia, 3 
ettekannet; uued meediumid /mate- 


maatiline muusikateooria, 2 ettekannet; 
muusikateooria ajaloost, 3 ettekannet; 
prantsuse klassikalisest modernmuusi- 
kast (Debussy, Ravel), 2 ettekannet. 
Kogumikus käsitletakse nii muusi- 
kateooria üldprobleeme kui ka mitmeid 
spetsiifilisi teemasid, sealhulgas erine- 
vaid meetodi- või teosekeskseid lähene- 
misi, žanriteooriat (näiteks sonaadi- 
teooriat, harmooniliste järgnevuste 
teooriat), aga ka muusika ja keelega 
seotud küsimusi. Samuti kirjutatakse 
Schönbergi kontrapunktiõpetusest 
ning pakutakse Schönbergi ja Weberni 
teoste analüüsi. Muusikateooria ja selle 
õpetamise küsimustele on pühendatud 
koguni viis ettekannet, sama palju ka 
erinevatele ajaloolise analüüsi meetodi- 
tele. Üldiselt torkab silma artiklite vaba 
stiil ja avatus uutele meetoditele. Näi- 
teks otsitakse analüüsimisel abi erine- 
vatelt muusikavälistelt aladelt (sh kir- 
jandusteooria, matemaatika, arvutiteh- 
noloogia, psühho- ja füsioloogia, küber- 
neetika, mehaanika). Kogumikus ilm- 
neb autorite taotlus vabastada saksa 
muusikateooria institutsionaalsetest 
ahelatest ja olla avatud uutele suunda- 
dele. Jääb loota, et 2000. aastal saadud 
impulss Saksa Muusikateooria Ühingu 
rajamisest'?, tänu millele on saksa muu- 
sikateooria muutunud ,nähtavaks”, 
areneb edasi tugevaks aluseks, millele 
võib rajada uued, värsked ja jätkusuut- 
likud ideed ka tulevikus. Siiski näib, et 
see, mida peetakse saksa muusikateoo- 
ria omapäraks — ideoloogia- ja dog- 
maatikavaba lähenemisviis —, ei leia 
ikkagi saksa keeleruumist väljaspool 
piisavalt tähelepanu, kuna see on tihti- 
peale seotud saksa keelega, viimane 
ilmselt omakorda ka saksa teadlaste ja 
teoreetikute omapärase mõtlemisstruk- 
tuuriga. Kuid käesolev kogumik näitab 
tõhusalt, et muusikateooriat pole põh- 
just karta ei liigse teoreetilisuse, liigse 
teaduslikkuse ega ka liigse pedagoogi- 
lisuse pärast. Suutes need kolm tahku 

endas tasakaalustada ja ühendada ühelt 
poolt loominguliste, teisel pool aga üld- 
filosoofiliste ja -esteetiliste küsimuste- 
ga, avanevad muusikateoreetikule pa- 
rimad šansid, valdkond ise aga muutub 
iseseisvaks. 


Kommentaarid: 

1 Käesolev artikkel on saksa muusikateoo- 
riat käsitleva kogumiku retsensioon. Kõik 
artiklis tsiteeritud autorid on esindatud ni- 
metatud kogumikus, mistõttu ma edaspidi 
ei nimeta kogumikku allikana, vaid viitan 
vastavale artiklile. Pealkirjas viitan Michiel 
Schuijeri ütlusele (vt märkus 4). 

? Michael Polth. Musikalischer Zusammen- 
hang zwischen Historie und Systematik 
(Ik 60). 

* Ludwig Holtmeier. Von der Musiktheorie 
zum Tonsatz. Zur Geschichte eines ge- 
schichtslosen Faches (Ik 13—34, siin 14). 
Inglise keeles: From ,,Musiktheorie” to ,, Ton- 
satz”: Riemann, Schenker, Kurth, Louis. 
National Socialism and music theory after 
1945, Music Analysis, volume 24, issue 1 
(2005). 

* Ludwig Holtmeieri iseloomustus kogumi- 
ku sissejuhatuses, kasutades ka hollandi 
muusikateoreetiku Michiel Schuijeri taba- 
vat ütlust (lk 10). 

5 Caplin viitab isegi oma artiklile, mis on 
ilmunud II Tallinna muusikateooria kon- 
verentsi artiklite kogumikus (A Composition 
as A Problem II: Proceedings of the Second In- 
ternational Estonian Music Theory Conference, 
1999), siin lk 253. 

6 Arvo Pärt's Como cierva sedienta, Ik 349 — 
360. 

7 ,Muusikateooriast Tonsatz'ini. Ajaloota 
eriala ajaloost”, vt märkus 3. 

Š Holtmeier, Ik 18 ja 24. 

? Hoolimata sellest tõdeb Holtmeier joone- 
aluses ka saksa muusikateooria nn funda- 
mentaalse iseloomu püsimist. (Holtmeier, 
Ik 18). 

1 Seevastu ingliskeelses muusikateoorias 
on toimunud pärast aastat 1945 Schenkeri 
ideede avastamine ja jätkamine, XX sajandi 
viimastel aastakümnetel tekkis ka nn uus- 
riemannlus. 

1.Ehkki mõiste Tonsatz kõlab arhailiselt ja 
seda kasutati juba XIX sajandil, on Tonsatz 

Holtmeieri järgi kaasaegne mõiste, mis 
vastandus muusika käsitlemisel ,, vihatud” 
teoreetilisusele, rõhutades käsitööaspekti ja 
objektiivust. Natsismiajal tõusis ka saksa 
rahvalaul (Volkslied), või see, mida selleks 
peeti, muusikateoreetilise käsitluse aluseks, 
Tonsatz oli eelkõige praktiline ja loomingu- 
line eriala, mida õpetati siis ainult konserva- 
tooriumides. Mõistet Tonsatz kasutas kom- 
positsiooni sünonüümina teatavasti ka Hin- 
demith oma raamatus ,, Unterweisungenim 
Tonsatz” (1937). Pärast 1945. aastat jäi tea- 
tud ajal nn rahvalaul muusikateooria kesk- 
seks objektiks, seda huvitaval kombel mitte 
ainult ideoloogilisel põhjusel, nagu Ida- 
Saksamaal, vaid , vabatahtlikult” ka Lääne- 
Saksamaal. See näitab natsismiajal toimu- 
nud muutuste tugevust vaimueliidi põge- 
nemise ja ajupesu järel. 

12 Aspekte des Historischen in der Musik- 
theorie. Notwendigkeit, Chancen und Gren- 
zen, Ik 36 —40. 

13 Historisches und systematisches Denken 
im Musiktheorie-Unterricht heute, Ik 41 — 
52. 

1* Musikalischer Zusammenhang zwischen 
Historie und Systematik. Über die Sonder- 
rolle der Musiktheorie, Ik 53 — 60. 

15See muide polegi esimene katse taaselus- 
tada saksa muusikateooriat, ka 1970. aastad 
olid saksa muusikateoorias helgem aeg, mil 
asutati uus, kuid mitte väga kaua eksistee- 
rinud ajakiri ,, Zeitschrift für Musiktheorie” 
(1970), samuti toimus 1. Internationaler 
Kongress fiir Musiktheorie. Selle järelkajana 
asutati 1986. aastal ajakiri , Musiktheorie”, 
mis oli kaua aega ainuke avalik saksa muu- 
sikateooria erialafoorum. See siiski ei too- 
nud endaga kaasa kestvaid muutusi, muu- 
sikateooria institutsionaalne lõhenemine 
muusikakõrgkoolide ja ülikoolide vahel on 
jäänud tänapäevani valdkonna üheks oluli- 
semaks probleemiks. 


FANTAASIA 


KVANTFÜÜSIKA TEEMALE 


SAALE KAREDA 


Ilmsete põhjapanevate meeleaistingute 
taga, mida peegeldab teadvus, ei eksisteeri 
materiaalset maailma. 

George Berkeley, Treatise Concerning 
the Principles of Human Knowledge 


Introductio 

Elame ajastul, kus teadus on oman- 
danud umbes selle tähenduse ja kande- 
pinna lääne inimese jaoks, mis varem 
kuulus religioonile. Sealjuures pole aga 
pime positivistliku teaduse kummarda- 
mine vähem naeruväärne varasemast 
jäigalt dogmaatilisest maailmatõlgen- 
dusest. Objektiivse teaduse empiiriline 
alus ei ole teatavasti midagi ,,absoluut- 
set” ja üleüldse saab eksisteerida ainult 
ligilähedane teadmine. Ükski tõde pole 
lõplik. Iga tõe taga seisab järgmine, mis 
on vastuolus sellega, millega me mõnda 
aega võib-olla rahul olime. On ükskõik, 
kui palju me vaatleme, sest vaadeldav ei 
ole reaalne. Vastuolu on meie ainus lo- 
hutus, kuna avab tee uutele aspektidele 
ning dünaamiline ja kreatiivne protsess 
ainus tee talumaks vastuoksusi ilma 
orientatsiooni kaotamata. 

XX sajandi murrangulisimad teoo- 
riad reaalteadustes — relatiivsusteooria, 
kvantfüüsika, kaoseteooria jt — juhtisid 
ratsionalistliku lääne inimese uuesti 
maailma paradoksaalsuse tunnetamise- 
ni ning ürgvanade tõdede lätetele, mil- 
lest oldi teadlikud juba aastatuhandeid 
tagasi. Ehkki kvantfüüsika ning erirela- 
tiivsusteooria sünnist on möödunud sa- 
jand, pole nende radikaalsete avastuste 


raputav sõnum kummalisel kombel seni 
veel inimkonna tavamentaliteeti mõju- 
tada jõudnud. 

Relatiivsusteooriat järgides puudub 
kahe tavamõtlemise seisukohalt samal 
ajal toimuva sündmuse puhul samaaeg- 
sus (nagu ka mitte-samaaegsus) ja sel- 
lest lähtuvalt absoluutne mõõdupuu 
ruumi jaoks, niisiis samaväärsuse mõis- 
te kahe lõigu määratlemisel ning ka pa- 
ralleelsuse mõiste kui niisugune, seega 
— paralleelsed sirged lõikuvad. Järeli- 
kulttuleb igasugustesse paralleelsetesse 
nähtustesse suhtuda teatava reservat- 
siooniga. Ent ometi on analoogiad ning 
metafooriteooriad teaduses edasiviiv 
ning uusi ideid genereeriv jõud — , sest 
niihästi kogu kunstiline kui ka igasugu- 
ne loomulik mõtlemine (seega peaaegu 
kogu mõtlemine) on loogikaülene, see- 
ga sümboolne. Täielikult sümbolivaba 
mõtlemine pole tõenäoliselt isegi mitte 
teaduses võimalik: ta eksib, kui ta seda 
endale ette kujutab,” kirjutab Egon Frie- 
dell.' Aristotellikule loogikale lüüakse 
hingekella juba Hegeli ajal, keda tema 
valesti mõistetud ,panlogismi” tõttu 
ekstreemseks ratsionalistiks peetakse, 
kes nägi ,tõde” tegelikult aga teesi ja 
antiteesi ühendamises, seega irratsio- 
naalses. Tema hindamatu teene oli sün- 
teesiva mõtlemise taas elluäratamine, 
kui ta väitis, et vasturääkivused tuleb 
mõelda ,,üheks”, sest just nimelt selles 
seisneb mõtlemise ülesanne, ja et kahe 
teineteist välistava vastandliku liikme 
vahel on olemas kolmas, ning et eksis- 

Kõik vormid ja proportsioonid on nähtamatute vaimsete jõuvahekordade 


väljendus.” (F.J. Molitor) 


William Blake. , The Ancient of Days“. Koloreeritud söövitus, 1794. 


teerib ainult see kolmas, kuna , A” ja 
mitte-A” üksinda on mõlemad valed. 
 Absurdi aktsepteerimine ei ole sugugi, 
nagu pealiskaudselt arvatakse, mõtle- 

misest loobumine, vaid lihtsalt üks teist- 
sugune mõtlemise vorm. Tal on juba 
üksnes seetõttu palju rikkalikumad aren- 
guvõimalused, kuna loogiline mõistus 


on ainult üks võimalus, loogikaülene 
aga kujutab endast vikerkaart, mille 
värvikirkus suudab peegeldada kõiki 
hingevorme.”? 


Kvantteooria paradoksid? ning paral- 
leelid muusikaga 

Kuna kõik teaduslikud mõisted ja 
teooriad on ainult ligilähedaselt kehti- 
vad, asendatakse süsteemmõtlemises 
teadusehitise metafoor võrgustikuga. 
Kui me tunnetame reaalsust kui seoste 
võrgustikku, siis moodustavad ka meie 
kirjeldused reaalsusest mõistete ja mu- 
delite võrgustiku, millel puudub vun- 
dament. 

XX sajandi loodusteaduste šokk seis- 
nes selles, et süsteeme ei ole võimalik 
mõista analüüsi kaudu — analüüsi kui 
meetodi kaudu, mis tegeleb osadeks lah- 
tivõtmise ja väikseima algosakeseni 
jõudmisega. Osakeste omadused ei ole 
iseseisva väärtusega, vaid omandavad 
tähenduse üksnes suurema terviku kon- 
tekstis. Sellega seonduvalt ei kontsent- 
reeru süsteemmõtlemine mitte algosa- 
kestele, vaid terviku põhiprintsiipidele 
ja süsteemi toimimise kirjeldamisele. 

Äratundmine, et süsteemid on integ- 
reeritud tervikud, mille mõistmiseks ei 
piisa analüüsist, põhjustas eriti suure 
šoki füüsikas. Alates Newtonist uskusid 
füüsikud, et kõik füüsikalised fenome- 
nid on taandatavad tahkete mateeria- 
osakeste omadustele. XX sajandi kahe- 
kümnendal aastail sundis kvantfüüsika 
neid aga aktsepteerima tõsiasja, et sub- 
atomaarsel tasandil lahustuvad klassi- 
kalise füüsika tahked mateeriaosakesed 
lainetaolisteks tõenäosusmustriteks. 
Sealjuures ei kujuta need mustrid endast 
mitte tõenäosusi osakeste vahel, vaid tõe- 
näosusi vastastikuste seoste vahel. 

Ka muusikateost ei ole võimalik 
mõista” üksnes analüüsi abil, mis tugi- 
neb noteeritud tekstile, kuna meil on 
muusikagi puhul tegemist ,,tõenäosus- 
tega vastastikuste seoste” vahel. Muusi- 


kapala fikseeritud noodipilt kujutab en- 
dast üksnes eeldust vastastikustele ener- 
geetilistele suhteseostele, mille kaudu 
muusika elama ja kõnelema hakkab. 
Harjumuspärased muusikaanalüütili- 
sed meetodid lähtuvad noodipildist 
ning tegelevad seetõttu üksnes muusika 
eeldustega. Mis toimub aga muusikas 
tegelikult nende vastastikuste energee- 
tiliste suhteseoste kaudu? Tulen selle 
küsimuse juurde hiljem tagasi. 

Subatomaarsel tasandil ei eksisteeri 
loodus isoleeritud algosakestena, vaid 
ilmneb pigem erinevate osakeste korre- 
latsioonide kompleksse võrgustikuna 
ühtses tervikus. Kvantfüüsika formaal- 
ses keeles väljendatakse neid suhteseo- 
seid tõenäosuste vormis ning need tõe- 
näosused sõltuvad kogu süsteemi dü- 
naamikast. 

Normaaljuhul on nn kunstmuusika 
teose aluseks fikseeritud noodipilt (siin- 
ses teemakäsitluses jäetakse teadlikult 
puudutamata XX sajandi muusika need 
juhtumid, kus fikseeritud noodipilt 
puudub). Seal võime me teoreetiliselt 
küll isoleeritud algosakesi leida, aga on 
äärmiselt küsitav, kas on sel ka mõtet, 
neid kui isoleeritud ehituskivikesi vaa- 
delda ning analüüsida. See, mis teeb 
hulgast nootidest muusika, on tõenäoli- 
sed seosed, täpsemalt öeldes, vastasti- 
kused energeetilised suhteseosed. Muu- 
sikateose mõtestamise ja ,,elluäratami- 
se” probleem seisneb niisiis selles, kui- 
das läheneda neile suhteseoste tõenäo- 
susmustritele. On ilmselge, et nii nagu 
kvantfüüsikas, sõltuvad ka muusikas 
need tõenäosusmustrid kogu süsteemi 
— teose — dünaamikast. 


Lihtsustatult väljendudes ei ole alg- 
osake kvantmehaanikas sõltumatult 
eksisteeriv analüüsitav üksus. Ta võib 
olla samaaegselt osakene ja laine. Osa- 
kese pilt ning laine pilt on ühe ja sama 
reaalsuse kaks komplementaarset kir- 
jeldust. 

Laine-osakese dualismi koha pealt 
lähevad arvamused aga lahku. Aatomi- 
füüsikas ei saa me kunagi rääkida loo- 
dusest, ilma et me ei räägiks samal ajal 
iseendast. Kui me tungime mateeriasse, 
siis ilmneb mateeria suhteseoste komp- 
litseeritud kangana terviku erinevate 
osade vahel. Need suhteseosed eelda- 
vad aga alati ka vaatlejat, inimlik vaat- 
leja moodustab alati vaatlusprotsessi 
sündmusketi viimase lüli. 

Niels Bohr kirjeldab laine- ja osake- 
seaspekti kvantobjekti käitumises kui 
komplementaarseid omadusi, nii nagu 
on mündi puhul komplementaarsed 
kull ja kiri. , Kui asetate mündi lauale, 
siis on sel kas kull või kiri ülalpool, mitte 
kunagi mõlemad üheaegselt. Kopen- 
haageni tõlgenduse" järgi ei ole elektron 
ei laine ega ka osake, vaid midagi sellest 
erinevat, mis pole meie igapäevakeeles 
väljendatav. Vastavalt sellele, milliseid 
vaatlusi me teostame — millist külge 
me kvantmündist paljastame —, näitab 
ta meile oma laine- või osakesepalet. 
Võib-olla on elektronil aga veel täiesti 
erinevaid omadusi; et me aga pole pii- 
savalt taibukad neid mõõtma, ei tea me 
nende kohta midagi.” 

Laine- ja osakese-dualism on seotud 
Werner Heisenbergi kuulsa ebatäpsus- 
seoste ehk määramatuse seoste ehk täp- 
suspiirangutega (Unschärferelation). 
Oma lihtsaimal kujul ütlevad need reeg- 
lid häirituse määramiseks, et kvantob- 
jekti asukoht ning liikumisimpulss pole 
samaaegselt mõõdetavad. Kvantobjektil 
puudub täpne impulss ning täpne asu- 
koht. Teatud piirides ,,ei tea” elektron 
isegi, kus ta asub või kuhu on ta teel. 
Kui elektron täpselt , teab”, kus ta asub, 
siis ta ei tea, kuhu ta liigub, ning kui ta 
täpselt teab, kuhu ta liigub, pole tal 
aimugi, kus ta asub. 

Louis de Broglie pilootlainete suund 
aga väidab, et eksisteerivad niihästi osa- 
kesed kui ka lained ja et , materiaalseid 
osakesi suunavad immateriaalsed lai- 

ned, mille amplituude määravad tõe- 
näosuslikud tendentsid — propensitee- 
did°. See tähendab, et nii nagu Kepleri 
puhul, valitseb maailma resonants — 
niisiis harmoonia ja dissonants.”” 


Subatomaarsed osakesed on niisiis 
dünaamilised fenomenid, millel on ruu- 
miaspekt ning aegruumi aspekt. Ruu- 
miaspekti kaudu ilmnevad nad objekti- 
dena, aegruumi aspekti kaudu protses- 
sidena. Nii vaadeldes on kõigel, mis 
meie dimensioonis eksisteerib, ruumi- 
aspekt ning aegruumi aspekt. Mõtte- 
käiku edasi arendades: subatomaarsete 
osakeste ruumiaspekti kaudu tekivad 
struktuurid ning aegruumi aspekti kau- 
du protsessid. Kui laiendan seda mõtet 
muusikale, siis kehastab muusikateose 
fikseeritud noodipilt struktuuri, niisiis 
ruumiaspekti, ning noodipildi realisee- 
rimine ehk teose ettekanne aegruumi 
aspekti ehk protsessi. 

Kui kannan erinevad kvantfüüsika 
tõlgendused üle muusikale, saan järg- 
mised võimalused: 

Kopenhaageni koolkonna loogika järgi: 
muusikateos pole ei struktuur ega prot- 
sess, vaid midagi sellest erinevat — mi- 
dagi, mida me pole veel võimelised for- 
muleerima; 

Heisenbergi ebatäpsusseoste järgi: me ei 
saa muusikateose struktuuri ja protsessi 
tema täielikkuses kunagi üheaegselt ta- 
juda/ vaadelda; 

de Broglie ja Popperi järgi: nii osakesed 
kui ka lained eksisteerivad samaaegselt 
— niisiis on meil samaaegselt tegemist 
niihästi struktuuri kui ka protsessiga; 
muusika algosakesi juhivad immate- 
riaalsed lained — struktuuri suunatakse 
immateriaalsete protsesside poolt. 


Seega on igal juhul ilmne, et muusi- 
kas struktuur ja protsess korreleeruvad. 
Milline eeltoodud tõlgendustest sobib 
kõige paremini muusika olemuse edasi- 
andmiseks, sõltub vaatleja positsioonist. 


Energia kui ajatuse aspekt 

Ruumi- ja aegruumi aspekti kõrval 
eksisteerib aga veel üks aspekt, mis eel- 
nevasse mõttekäiku ei olnud haaratud 
— ajatuse aspekt. Mina tunnetan seda 
aspekti kui ajatut, kõike läbistavat im- 
manentset energiat. 

Siin on selle energia all mõeldud 
sama, mille kohta kirjutab Franz Joseph 
Molitor: , Kõik vormid ja proportsioo- 
nid on nähtamatute vaimsete jõuvahe- 
kordade väljendus.”* Minu hüpoteesi 
järgi suunatakse struktuure (ruumias- 
pekti) ning protsesse (aegruumi aspekti) 
ajatuse aspekti ehk energia ehk nähta- 
matute vaimsete jõuvahekordade poolt 
— niihästi universaalselt mõelduna kui 
ka muusikas. See on minu arvates see- 
sama reaalsus, mida otsis ka Kepler 
nähtumuste taga ning mis oli inspiree- 
ritud pütagoorlastest ning tema enda 
musikaalsusest. Ta uskus, et maailma 
juhivad ja hoiavad koos harmoonia ja 
resonants, samuti nagu ka dissonantsid 
ja nende lahendus. 

Nagu aatomiteooria, mis sai alguse 
Antiik-Kreekas metafüüsika osana ning 
saavutas alles XIX ja XX sajandil teaduse 
staatuse, samamoodi leidsid Kepleri 
ideed tema kuulsast 1619. aastal ilmu- 
nud viieköitelisest , Maailma harmoo- 
niast” (Harmonices mundi libri V) tea- 
dusliku põhjenduse alles Louis de Brog- 
lie ja Erwin Schrödingeri töödega. 
Schrödingeri lainemehaanika on katse 
kanda üleminekut geomeetriliselt kiire- 
optikalt laineoptikale üle mateeriateoo- 
riale, elementaarosakeste teooriale. 
Ning laineoptika omakorda orienteerub 
muusikateooria — akustiliste vibrat- 
sioonide ja lainete, resonantsi ja disso- 
nantsi — järgi. Selles teoorias mängivad 
Kepler ja tema harmooniaõpetus, niisiis 
viimaks ka Pythagoras, otsustavat 
rolli.”? 

Kõigi Schrödingeri eelkäijate seas on 
Kepler ainus, kes nägi ette, et maailma 
hoiab koos harmoonia — resonants. ,,Et 


resonants hoiab koos aatomeid, mole- 
kule ning DNA hiigelmolekule — seda 
võib vaadelda kui Schrödingeri laine- 
mehaanika olulisimaid resultaate. 

Nii nagu juba Einstein, de Broglie ja 
tema õpilased oletasid, näib eksisteeri- 
vat tõepoolest midagi sellist, mida võib 
kirjeldada kui tühje, mateeriavabu de 
Broglie laineid. Seda näivad kinnitavat 
suure Viini eksperimentaalfüüsiku Hel- 
mut Rauchi tulemused, vähemalt neut- 
ronlainete kohta, mis on selle probleemi 
seisukohalt tähtsaimad. Siin leiab kin- 
nitust see, mida me ju alates Newtoni 
jõududest ning Faraday ja Maxwelli väl- 
jadest teame: et eksisteerib füüsikaliselt 
toimivaid, kuid samas mittemateriaal- 
seid, niisiis mateeriavabu füüsikalisi 
struktuure; struktuure, mis on mateeria- 
ga tihedas vastastikuses seoses.”'° 


Conclusio 

Kvantfüüsika kinnitab, et põhimõt- 
teliselt ei ole olemas midagi niisugust 
nagu ,,tahke mateeria”. Aatomi mass on 
ainult näiv suurus, mateeriat ei eksis- 
teeri. Iga väikseim subatomaarne osake 
laseb end veel väiksemateks osadeks 
lammutada, nii et mateeria väikseim 
»ehituskivike” on tegelikult energia. 
Energia jäävuse seaduse järgi on energia 
eksistentsi osa, mis kunagi kaduma ei 
lähe. Energia võib küll oma olekut 
muuta, ei lähe aga kunagi päriselt ka- 
duma. Lõppude lõpuks on kõik energia, 
kusjuures mateeria on ainult see osa 
energiast, mis kristalliseerub teatud 
ajaks keemiliste elementide perioodi- 
süsteemi stabiilseteks või ebastabiilse- 
teks elementideks. Kui energia saab 
kristalliseeruda materiaalseteks struk- 
tuurideks, siis on mittemateriaalsed 
struktuurid, nagu näiteks muusika, 
niisamuti energia kristallisatsioonid. 

Muusika uurimisel ja tõlgendamisel 
puutume kokku probleemiga, et notee- 
ritud muusika ei suuda kunagi edasi an- 
da ühe teose kogu energeetilist potent- 

siaali. Tähtsaimad energeetilised maat- 
riksid asuvad , nootide vahel”, nad on 
needsamad ,,tõenäosusmustrid vastas- 
tikuste seoste vahel”, mille kaudu muu- 
sikateos ,,ellu äratatakse” ja mida ei saa 
täielikult väljendada ühegi olemasoleva 
märgisüsteemiga. Ühest küljest on siin 
tegemist dünaamiliste protsessidega 
(aegruumi aspekt), teisest küljest , näh- 
tamatute vaimsete jõuvahekordadega” 
— energiaga (ajatuse aspekt) —, mis 
protsesse suunab. Siinkohal seisame sil- 
mitsi iga geniaalse kunstiteose auraga", 
mille ees peab omama suurimat respek- 
ti, sest selle kaudu ilmutab end ajatuse 
aspekt. 

Kas valib teadus kunagi uurimiseks 
ka kunstiteose aura? Püüdmaks leida 
mooduseid, kuidas läheneda energeeti- 
listele maatriksitele, mis teevad ühe 
kunstiteose kordumatuks ja järeleaima- 
matuks? Nii mõnelegi võib juba paljalt 
see küsimuseasetus tunduda pühaduse- 
teotusena. Aga mis oleks, kui ka kunsti- 
teadus sooritaks kvanthüppe? 

NAKKAV SCHUMANNI-HULLUS 
NYYD Ensemble'ist” talvel 2005 


TIINAMAI POOMANN 


Gustav ging noch bleich zum Prinzen, 
es war schon Hochmitternacht; gute Mitter- 
nacht, sagte Gustav düster lächelnd; der 
Prinz lag schlafend auf seiner Ottomanne; 
aber seine Augen waren offen — vor ihm 
lagen die Mumien aufgeschlagen. 

(Kahvatu Gustav läks printsi juurde, oli 
juba kesköö. , Head keskööd,” ütles Gustav 
mornilt naeratades. Prints lebas oma otoma- 
nil, kuid tema silmad olid lahti — tema ees 
oli avatud kirst.) 

Fragment Robert Schumanni päevikust, 
november 1828. Tõlkinud Eda Jaanson. 


NYYD Ensemble” ja Eesti Filhar- 
moonia Kammerkoor. Dirigent Olari 
Elts. Kavas: Robert Schumanni — Ferruc- 
cio Busoni , Abendlied” (, Õhtulaul”) 
klarnetile ja keelpillikvartetile; Robert 
Schumanni Klaverikvintett op 44; Tõnu 
Kõrvitsa trio , Good Night” (, Hend ööd”); 
Robert Schumanni ,, Gute Nacht” (,Head 
ööd”) op 59; Mauricio Kageli , Mitter- 
nachtsstük” (,, Keskööpala”) solistidele, 
koorile ja ansamblile; Robert Schumanni — 
Tõnu Kõrvitsa ,, Nachtlied” (, Öölaul”) koo- 
rile ja ansamblile. 

5. märtsil 2005 Tartu Ülikooli aulas ja 
6. märtsil 2005 ,, Vanalinnastuudios“. 


Ainuüksi Tartu Ülikooli aulasse sise- 
nedes tekib eriliselt pidulik tunne. Hei- 
tes pilgu lava suunas — ehkki lava sel 
kontserdil ju tegelikult ei ole, orkestran- 
did on publikuga samal tasandil —, an- 


nab vahetu lähedus esinejate ja publiku 
vahel võimaluse olla sõna otseses mõt- 
tes , muusika sees”. Kandik šampuse ja 
klaasidega tšelesta peal ning vanaaegne 
küünlajalg loovad juba ette romantilise 
õhkkonna. Väga oluline on ülikooli aulas 
ka suurepärane akustika. , Vanalinna- 
stuudio“ black-box-saalis, kus publik asub 
esinejatest kaugemal ning kus ka akus- 
tika pole võrreldav ülikooli aula omaga, 
jäi justkui midagi olulist puudu. Seepä- 
rast kirjutan järgnevalt peamiselt 
» NYYD Ensemble'i” Tartus toimunud 
kontserdist. 

Kontserdi kava oli väga hästi koosta- 
tud. Esimesena kõlas Robert Schuman- 
ni, Abendlied” (,Õhtulaul”), mis origi- 
naalis on kirjutatud klaveriduole. XIX 
sajandil oli see väga populaarne, selle 
mitmesuguste seadete autorite hulgas 
on Camille Saint-Sašns ja Joachim Raff. 
Variandi klarnetile ja keelpillikvartetile 
on teinud Ferruccio Busoni. , NYYD En- 
semble'is” soleeris klarnetil Toomas 
Vavilov, kes, nagu teada, oskab mängi- 
da väga head piano't, selles mõttes ei ol- 
nud ka kontsert ülikooli aulas erand. 
Busoni seade keelpillikvartetile lisas in- 
tiimsust. Just intiimne koosmäng oli see, 
mis Busoni seade juures mõjus. 

Robert Schumanni varaseim helitöö 
kavas oli neljaosaline Klaverikvintett 
op 44 Es-duur aastast 1842. Schumann 
oli tol ajal 32-aastane, valminud oli mitu 
tema tuntud teost, sealhulgas laulusar- 
jad , Mirdid”, ,Lauluring”, , Naise elu 


muusika 73 


Toomas Volkmanni foto 


74. 


NYYD Ensemble'i üks tugevaid külgi on muusikamaailma nähtusi professionaalselt, 
intrigeerivalt ja loovalt pea peale keerata. 


ja armastus” ning ,,Poeedi armastus” — 
kõik kirjutatud ühel ja samal, 1840. aas- 
tal. Klaverikvintett on särav, kuid samas 
ka hullumeelne. Kolmas osa Scherzo, 
mis algab nagu heliredelite arvestus, on 
tehniliselt meisterlik. , NYYD Ensemb- 
le'i” kvintett koosseisus Harry Traks- 
mann, Juta Õunapuu, Torsten Tiebout 
ja Marrit Gerretz-Traksmann tõestas, et 
võib mängida nii nüüdismuusikat kui 
ka vanameistreid ning sealjuures väga 
hästi. 

Tõnu Kõrvitsa trio ,Good Night” 
(,Head ööd”, 1998) haakus Schumanni 
muusikaga hästi mitte ainult selle poo- 
lest, et ka Kõrvits on romantilise väljen- 
dusviisiga helilooja, vaid ka seetõttu, et 
lugu oma erisuguste mänguvõtetega on 
sama kirglik nagu Schumanni Klaveri- 
kvintett. 

Schumanni väikea cappella laul ,,Gu- 
te Nacht” (,Head ööd”) Friedrich Rüc- 
kerti tekstiga aastast 1846, millele järg- 
nes attacca Mauricio Kageli , Mitter- 
nachtsstük” (,Keskööpala”), oli nagu 
väike sissejuhatus Kageli ulatusliku- 
male teosele. Nii Rückerti teksti kui ka 
muusika poolest. Samas ei olnud see ka 
pelgalt sissejuhatus, vaid teos kõlas just- 
kui viimased vaiksed minutid enne 
kesköötundi, ,,mil mööda kirikuteed 
tuli luukere”. Mauricio Kageli ,Mitter- 
nachtsstük” (1—1 osa 1980 —1981, IV osa 
1986) on loodud tekstile Schumanni 
» Päevikutest” (,Tagebücher”), kirjuta- 
tud aastal 1828, mil Schumann sai 18- 
aastaseks ega olnud veel selgusele jõud- 
nud, kas tema õige ala on muusika või 
kirjandus; tekstid reedavad vaimustust 
Jean Pauli ja E.T.A. Hoffmanni stiili vas- 
tu. Kageli teose vigane kirjapilt (stick 
asemel stük) pärineb noorelt Schuman- 
nilt. 

Kageli armastust teatraalsuse vastu 
rõhutas muu hulgas ka kõnekoor — 
Eesti Filharmoonia Kammerkoor, kel oli 
lisaks laulmisele ka oluline jutustaja 
roll. Solistid Evelin Saul, Annika Ilus, 


Allan Vurma, Tiit Kogermann olid üht- 
lasi väga head näitlejad. Eriti tõstaksin 
esile Allan Vurma Luukere osas, mis oli 
väga vaimukalt esitatud. Kageli teoste 
kuulamisele ongi iseloomulik, et su en- 
da naer ajab hiljem sulle hirmu peale. 
Samuti oli Kageli teosega ,,24. detsemb- 
ril 19317, mida , NYYD Ensemble” esi- 
tas jaanuaris, ning milles solist esitab 
lauldes 1931. aasta 24. detsembri aja- 
lehtede põhjal koostatud uudiseid. 

Evelin Sauli ei kuulnud me kontser- 
dil laulmas, kuid tema madal dramaa- 
tiline hääl ning perfektne saksa keel so- 
bisid ideaalselt jutustaja osaga. 

Kageli , Keskööpalas” kõlanud vii- 
mane lause: , Ja mis on meie elu enamat 
kui üks ebakindel septimakord, mis 
kannab endas vaid täitmata soove ja 
rahuldamata lootusi?” on otseselt seo- 
tud ka muusikaga — teose lõpus jääb 
kõlama septakord. Siin see konks ongi! 

Kontserdil viimasena kõlanud Schu- 
manni— Kõrvitsa , Nachtlied” (,,Öö- 
laul”) Friedrich Hebbeli tekstile on alg- 
selt kirjutatud segakoorile ja sümfoonia- 
orkestrile. Tõnu Kõrvits oma seades on 
jätnud täiesti muutmata Schumanni teo- 
se üldstruktuuri ning kooripartii, inst- 
rumentaarium aga lähtub Kageli , Mit- 
ternachtsstüki” koosseisust. See seade 
on Kõrvitsale omaselt värviküllane ja 
nüansirikas. Kõrvits kui orkestrit väga 
hästi tundev helilooja tõi esiplaanile iga 
pilli iseloomulikema värvi, säilitades 
sealjuures Schumanni intensiivsuse ja 
tormilisuse. Seadesse oli alles jäetud 
Schumanni harmoonia, välja arvatud 
lõppakord, mis oli — üllatus-üllatus — 
septakord. See oli topeltkonks! 


TIINAMAI POOMANN on Eesti Muusi- 


kaakadeemia muusikateaduse eriala III kur- 
suse üliõpilane. 

RAAMAT VELJO TORMISEST 


INGLISE KEELES 


JAAN ROSS 


Mimi Daitz on New Yorgis elav 
muusikateadlane ja koorijuht. Nüüd- 
seks on ta kirjutanud ingliskeelse mono- 
graafia Veljo Tormisest pealkirjaga 
»Taasleitud vanad laulud. Veljo Tor- 
mise elu ja muusika“. Raamatu on 
2004. aastal välja andnud Pendragon 
Press'i kirjastus (New Yorgi osariik) sar- 
jas, Dimension and Diversity”. Nimeta- 
tud sarjas on varem ilmunud raamatuid 
selliste muusikute kohta nagu heliloo- 
jad Ralph Shapey (USA, sünd. 1921) ja 
Stefan Wolpe (1902— 1972, sünd. Berlii- 
nis, emigreerunud 1939. aastal USAsse) 
või dirigent ja muusikateadlane Max 
Rudolph (1902 — 1995, sünd. Maini-äär- 
ses Frankfurdis, emigreerunud 1940 
USAsse). Tormise raamat kannab ,Di- 
mension and Diversity” sarjas järjekor- 
ranumbrit kolm, kuigi enne seda on juba 
jõudnud ilmuda raamatud järjenumbri- 
tega viis ja kuus. 

Mingis mõttes meenutab see raamat 
puslet, see tähendab, et ta on kokku pan- 
dud üksikutest autonoomsetest artikli- 
test, mille autoriteks on lisaks Daitzile 
ka teised. Peatükke on kolmteist. Nel- 
janda peatüki moodustavad Jaan Kap- 
linski 28. veebruaril 1969. aastal , Sirbis 
ja Vasaras“ ilmunud artikkel , Pärandus 
ja pärijad“ ning Veljo Tormise enda 
16. juunil 1972 samas ajalehes ilmunud 
artikkel , Rahvalaul ja meie“. Kaheksan- 
daks peatükiks on Urve Lippuse ana- 
lüüs , Raua needmisest“, ilmunud aja- 
kirja , Teater. Muusika. Kino“ 1985. aas- 
ta veebruarinumbri rubriigis , Täht- 

teos“. Viimaseks, kaheteistkümnendaks 
peatükiks on Madis Kolgi intervjuu he- 
liloojaga ,, Veljo Tormis ei vasta“ sama 
ajakirja 1990. aasta septembrinumbrist. 
Kõigile nendele peatükkidele on aga 
Daitz ise kirjutanud lühikese sissejuha- 
tuse. 


Raamatus leidub ohtralt lisasid: eesti 
kultuuriajaloo seisukohalt oluliseks 
peetud isikute nimede register, kuhu on 
lisatud ka mõned biograafilised and- 
med; Veljo Tormise teoste register, heli- 
looja loomingut sisaldavaid laserplaate 
hõlmav annoteeritud diskograafia, va- 
likbibliograafia, rõhuga ingliskeelsetel 
trükistel, ning üldine aine- ja nimere- 
gister. Kõik lisad kokku hõlmavad raa- 
matu kogumahust (368 Ik araabia 
numbritega ja 21 Ik rooma numbritega) 
enam kui veerandi. Raamatu juurde 
kuulub ka laserplaat 25 heliribaga Tor- 
mise teoste ja eesti regilaulude näidete- 
ga ning see on illustreeritud 28 fotoga. 

Mimi Daitzi töö Tormise monograa- 
fia kirjutamisel ja koostamisel äratab 
aukartust. Daitz kirjeldab oma esimest 
kokkupuudet Tormise muusikaga raa- 
matu esimeses peatükis (Ik 1) järgmiselt: 
1990. aasta augustis (...) avanes meil 
Stockholmis võimalus kuulata , Raua 
needmist“, mille autoriks oli peaaegu 
tundmatu helilooja Veljo Tormis. Küm- 
ne minuti pikkuse teose mõjujõud oli 
jahmatav. Keegi meist polnud kunagi 
varem sellist muusikat kuulnud ning 
tekkis soov seda rohkem kuulata. Tal- 


Ancient Song Recovered: 
The | fe and Music of 


VELJO TORMIS 


by Mimi 5. Daitz 


DIMENSION = DIVERSITY SERIES No. 3 


linnas sattusime kontserdile, mille kava 
koosnes tervikuna Tormise muusikast. 
Kontserdi lõpul mõtlesin: ta näib olevat 
oluline XX sajandi helilooja; tema muu- 
sikas leidub paljude erinevate stiilide 
jälgi, kuid sellele vaatamata ei kaota 
muusika oma eripära; tema rahvamuu- 
sikale tuginevad teosed on kergesti 
mõistetavad, kuid seotud siiski orgaani- 
liselt XX sajandi professionaalse muu- 
sika traditsiooniga. Kaheteistkümne 
aasta ja põhjaliku uurimistöö järel pole 
ma oma arvamust sellest muutnud.” 


Pisut enama kui kümne aasta jooksul 
on Daitz suutnud eesti kultuuri ja selle 
ajalukku süüvida hämmastama paneva 
sügavusega. Kindlasti pole see ülesanne 
olnud kerge. Miks? Sest Eesti ühiskond 
ei tarvitse tingimata olla väga avatud ja 
väljast vaataja jaoks kergesti avanev. Sest 
kommunistlik ja postkommunistlik ühis- 
kond on üldiselt (nagu meiegi oma) tul- 
vil ambivalentse tähendusega märke, 
mille rägastikust läbimurdmine ühe 
USA demokraatia kogemusega inimese 
jaoks on kaugel endastmõistetavusest. 

Sest asjade tuumani jõudmist võib olu- 
liselt pärssida keelebarjäär, mille täielik 
lammutamine nõuaks ka pühendunud 
inimeselt niivõrd suurt pingutust, et se- 
da eeldada poleks kõrvaltvaataja seisu- 
kohalt kuigi mõistlik. Kuna totalitaarses 
ühiskonnas ei dokumenteeritud järel- 
põlvede hukkamõistu kartes paljude 
sündmuste kulgemist mitte nii nagu de- 
mokraatlikus ühiskonnas, pole selle 
ajastu kohta ajaloolise tõe otsimisel sa- 
geli lootust leida arhiivist vajalikku ma- 
terjali. Seetõttu tuleb sageli tugineda 
üksnes suulisele pärimusele. 

Sama palju kui vastata küsimusele, 
kes on Tormis ja milline tema muusika, 
püüab Daitz oma raamatus selgitada 
huvilisele lugejale Eesti ajaloo ja kultuu- 
ri põhijooni. Raamatu teine peatükk 
kannab pealkirja , Eesti ajalugu ja Tor- 
mis“, kolmas pealkirja , Regilaul“; viies 
on pühendatud eesti koorilaulutradit- 
sioonile. Need peatükid on sissevaade 
meie kultuuri ajalukku, mis, kuigi mitte 
väga otseselt seostamata Tormise elu ja 
loominguga, aitavad ühe raamatu kaan- 
te vahele koondatult luua ingliskeelse 
lugeja jaoks hädavajalikku tausta, sun- 
dimata teda pöörduma teiste, talle sa- 
geli raskesti kättesaadavate allikate 
poole. Eesti lugejale võivad Daitzi kul- 
tuuriajaloolised etüüdid kujuneda oma- 
moodi magustoiduks, osutades meile, 
millistena paistame kõrvaltvaataja sil- 
mis. Kusjuures kõrvaltvaataja poole- 
hoius meie saatusele ja kultuurile pole 
vist tarvidust hetkekski kahelda. 

Selle põhjal, millistele Tormise teos- 
tele keskendutakse ja kui palju neile 
ruumi pühendatakse, võib teha oletusi, 
kuidas raamatu autor helilooja senist 
loomingut kui tervikut struktureerib ja 
mida ta peab selles kõige olulisemaks. 
Tormise muusikale on raamatus pühen- 
datud peatükid kaheksa kuni üksteist. 
Nagu juba nimetatud, on kaheksandas 
peatükis esitatud Urve Lippuse analüüs 
Raua needmisest”. Üheksandas käsit- 

letakse kooritsükleid , Eesti kalendrilau- 
lud“ ja , Looduspildid“ ning kantaatbal- 
letti , Eesti ballaadid“. Kümnes peatükk 
raamatus on pühendatud tugeva polii- 
tilise alltekstiga , Mõtisklustele Hando 
Runneliga” ja , Mõtisklustele Leniniga“. 
Üheteistkümnendas peatükis tehakse 
sissevaade helilooja tervikloomingu sei- 
sukohalt perifeersematesse žanritesse: 
filmimuusikasse (, Kevade“ ja , Lind- 
priid“), soololaulu (, Kümme haikut“ 
Jaan Kaplinski sõnadele), ooperisse 
( Luigelend“) ja lastekoorirepertuaari 
(, Vanavanemate viisivakk“). Samas 
peatükis vaadeldakse põhjalikumalt ka 
» Piiskoppi ja paganat“, mille žanrit po- 
legi väga lihtne määrata — teos on kirju- 
tatud kahele kontratenorile, tenorile, ka- 
hele baritonile ja bassile ning Daitz on 
siin kasutanud terminit solo ensemble, st 
(vokaal)solistide ansambel. 

Vähemalt ühest aspektist on Daitzil 
oleviku ja tuleviku eestlastest autorite 
ees oluline eelis. Daitzi jaoks pole 1990. 
aastate alguse kultuurikatkestus olnud 
nii tugev kui meie jaoks. (Muidugi võib 
ka öelda, et üheksakümnendate aastate 
eelset Eestit ei saa Daitzile isikliku koge- 
muse puudumise tõttu üldse samavõrra 
ehedalt eksisteerida kui uut iseseisvuse 
aega.) Temal ei jagune inimesed ja olud 
Nõukogude okupatsiooni aegseteks 
karikatuurseteks ja vaenulikeks” ning 
iseseisvuseaegseteks positiivseteks, 
tarmukateks ja täisverelisteks”, nagu 
see näib tihti paistvat tänapäeva avaliku 
arvamuse silmis. Olemuselt humanisti- 
na püüab Daitz inimeste käitumist 
mõista ja põhjendada sõltumatult riigi- 
korrast, st keskkonnast, kuhu need ini- 
mesed on üldjuhul tahtmatult sattunud. 
Ning juhtida meie tähelepanu sellele, et 
kuna inimloomus, vaatamata aja kulge- 
misele, kipub muutuma väga ja väga 
aeglaselt (mõnede arvates isegi mitte se- 
da), siis ei saa inimeste tegutsemismal- 
lid erinevates ühiskondlikes oludes olla 
radikaalselt erinevad. Daitzi tähelepanu 


köidab ühtmoodi nii 1951. aastal lille- 
kimbu taha varjatud komsomolimärk 
kui 1990. aastate alguse sügisesed üld- 
rahvalikud kartulivõtmistalgud, mõle- 
mas seigas näeb ta — ja täiesti õigusta- 
tult — üht osa Eesti lähiajaloost. 

Eesti tippheliloojate loomingu mo- 
nograafilisi käsitlusi jälgides võib 155- 
muga tõdeda, et Veljo Tormisest on 
praeguseks ilmunud juba õige mitu raa- 
matut õige mitmes keeles. Esimene oli 
1989. aastal Moskvas ilmunud Irina Bo- 
bõkina venekeelne monograafia. 2000. 
aastal ilmusid Tormise poolt Tartu Üli- 
kooli vabade kunstide professorina kolm 
aastat varem peetud loengute materjal 
pealkirjaga ,Lauldud sõna“, mille on 
koostanud Urve Lippus, ja Priit Kuuse 
poolt pikema intervjuu põhjal kokku 
pandud raamat ,Jonni pärast heliloo- 
jaks“. Ning viimasena möödunud aastal 
Mimi Daitzi monograafia. Pole küll 
põhjust arvata, et see nimekiri tulevikus 
ei võiks pikeneda. 

Eestlasi välismaalastele esitledes on 
tihti kombeks alustada (juhul kui selleni 
üldse jõutakse) lausega: meil tunnevad 
kõik kõiki. Väide on küll pisut metafoo- 
rilise iseloomuga, ent nagu mulle tun- 
dub, tõele üsna lähedal. Kui vaadata 
Daitzi raamatu lõpus eesti vaimuelu sei- 
sukohalt oluliste isikute registrit, siis 
tundub, et Manhattanilt tulnud Daitzki 
on suutnud sulanduda tasapisi sellesse 
eesti muusikategelaste ringi, kus kõik 
tunnevad kõiki. Kui nii, siis ei saa küll 
jätta nimetamata, et paremat Tormise 
kroonikakirjutajat kui Daitz, kes on 
võõrastele oma ja ka omadele (meile) 
saanud peaaegu omaks, oleks raske en- 
dale ette kujutada. Ja mitte asjata pole 
Daitz tema enese jutu järgi üritanud 
korduvalt veenda Tormist tagasi pöör- 
duma aktiivse heliloomingu juurde, 
mille hülgamist helilooja on viimastel 
aastatel siin-seal avalikult kinnitanud. 

Väikeseks tõrvatilgaks Daitzi Tormi- 
se-monograafia üldises meepotis on 


Eesti isiku- ja kohanimede tihti ebaõige 
ortograafia ning vääratused eestikeelse 
teksti tõlkimisel inglise keelde. Selliste 
vigade vältimine poleks olnud väga 
keeruline, kui autor lasknuks raamatu 
käsikirja enne trükkimist mõnel keele- 
toimetajal läbi lugeda. Ma ei hakka siin- 
kohal tooma näiteid seda laadi vigade 
kohta (millest osa on autor ära õienda- 
nud raamatu vahel leiduval lisalehel), 
sest neid, ühelt poolt, on üsna palju, 
kuid teisalt kahvatub nende tähtsus raa- 
matu vooruste kõrval oluliselt. Ja eesti 
lugeja suudab need vead mõttes ju ise 
kõik ära parandada. 

Kas Mimi Daitzi raamatut Tormisest 
oleks mõtet tõlkida eesti keelde? See 
ülesanne võib tunduda liigne, sest esi- 
teks, ulatuslikud osad raamatust on ju 
varem ilmunud eestikeelsete tekstide 
ingliskeelsed tõlked, ja teiseks, inglise 
keele oskus noorema põlvkonna seas on 
tänapäeval üldine. Siiski arvan, et vähe- 
malt raamatu originaalpeatükid võiksid 
meie lugejale muutuda varem või hil- 
jem kättesaadavaks emakeeles. (Nagu 
vene helilooja Dmitri Šostakovitši kuul- 
sad mälestused, mille on eesti keeles 
hiljuti välja andnud kirjastus , Vaga- 
bund“.) Seda põhjusel, et eesti kultuuri 
lähiajaloo seisukohalt sisaldavad need 
tekstid mitmeid originaalseid ja stereo- 
tüübivabu vaatenurki ja hinnanguid, 
mis võiksid produktiivselt haakuda 
meie rahvuskultuurilise diskursusega 
ning, kes teab, seda diskursust omalt 
poolt võib-olla mõjutada. 

AINO KÜLVAND 
17. XII 1921 — 19. III 2005 


Ta on olnud ooperilava kõigi aegade üks 
paremaid Toscasid, tema Aida, Amalie, Leo- 
nora, Gioconda on rahvast köitnud ja vai- 
mustanud. [- --] 

Eesti ooperilaval on Aino Külvand üks 
neid, kes sunnib meenutama Stanislavski 
mõtet — eiolesuuri ega väikesi osi, on suu- 
red ja väikesed näitlejad. 


, Kodumaa” 29. XII 1971 


GRUPIPILT EHK LUMEMEHE 


MÄNGUD 


DONALD TOMBERG 


Ühel päeval hakkas Lumemees animafil- 
mi tegema. Loomulikult kajastus tema filmi- 
des lumepalliefekt. 

Lükkab Lumemees filmi veerema ja see 
muudkui kasvab ja kasvab ja kasvab... Ja 
niimoodi 7 korda 9 ja pool minutit järjest. 


, FRANK 6 WENDY“. Loominguline 
grupp Priit Pärn, Priit Tender, Kaspar 
Jancis ja Ülo Pikkov, helilooja Margo 
Kõlar, heli: Horret Kuus (Filmaudio), 
kitarr: Juhan Vihterpal, näitlejad Peeter 
Oja, Jan Uuspõld, Janne Sevtšenko, 
Andrus Vaarik, Anne Reeman, Eduard 
Toman, Erki Laur, Tarmo Männard, Tii- 
na Tauraite, Margus Prangel, Koji Ya- 
mamura ja Maya Yonesho, animatsioon: 
Tarmo Vaarmets, Ülle Metsur, Eda 
Kurg, Marje Ale ja Annely Põldsaar, 


Hoop ühiskonna kuklasse“. 
Alatu terrorist Jacgues Chirac, jaapani turist ning Frank ja Wendy lennukis. 


OKMISTAD d 


ümberjoonistus ja faas: Sirje Aasrand, Sig- 
run Alaots, Mariann Joa, Maris Liinat, 
Eve Luup, Katrin Vaher, Krista Vana- 
mölder ja Riina Kabrits, digitaalse ani- 
matsiooni operaator Marje-Ly Liiv, arvuti- 
töötlus: Ave Mesikepp, Anu Unnuk, EII 
Mikk ja Merle Rajandu, režissööri assis- 
tent Ere Tött, produtsendi abid Rutt 
Raudkivi, Peeter Tammisto ja Linda 
Sade, produtsent Kalev Tamm. Digital Be- 
tacam, Beta SP, seitse episoodi igaüks kestu- 
sega 9 min 30 s, värviline. O Eesti Joonis- 
film, 2003/2004. 


Seitsmest üheksa ja poole minutisest 
lühiloost koosneva animafilmi ,,Frank 
€£ Wendy” puhul on tegemist kollek- 
tiivse loominguga, autoriteks Priit Pärn 
ja tema õpilased: noored animafilmi- 

tegijad Priit Tender, Kaspar Jancis ja 
Ülo Pikkov, kes samuti juba animafil- 
mimaastikul tugeval isiklikul positsioo- 
nil. Tegemist on erinevate autoritega, 
kellest juba igaühe puhul võib rääkida 
oma esteetikast, käekirjast. , Frank 
Wendy” juures saadakse ühises töös 
kokku, ning kui metafoorina kasutada 
sulamist, siis nimeliselt sulatakse kokku 
David Snowmani ja vormiliselt Priit 
Pärna kunstnikujoone all. 

Mind on päris huvitanud animafilmi 
ruum, eriti joonisfilmi oma. Erinevalt ju 
näiteks videost, mängufilmist, tundub, 
siin vaat, et peaaegu puudub materjali 
vastupanu. Kõik näikse sõltuvat kunst- 
niku fantaasiast, üllatuse püüdmiseks ei 
ole vaja kasutada eriefekte, kõikvõima- 
likud transformatsioonid, võimatud vi- 
suaalsed pöörded, näikse sõltuvat ühest- 
kahest käeliigutusest. (Arvatavasti tea- 
vad multiplikaatorid samas täpselt, et 
neid , käeliigutusi“ on siiski rohkem kui 
üks või kaks.) Ja siiski. Joonisfilm on eriti 
lähedane edastamaks ja virgutamaks vi- 
suaalse fantaasia ruumi. Eesti animafil- 
mi tunnustatuima esindaja Priit Pärna 
tööd toetuvad tihti jõulise kergusega vi- 
suaalsele paradoksile, kus ümbritsev 
fikseeritakse n-ö stoppkaadrina, mis lu- 
bab siis pildilise reaalsusega sooritada 


ümberpööratavaid tähenduslikke män- 
ge. Säärased pööramised, jõulised ja 
brutaalsedki, olgu nad siis ehedad fan- 
taasiamängud või tähenduslikud sot- 
siaalsed üldistused, on Pärnal alati kui- 
dagi võtta ja ikka on nad mõjunud väga 
selgetena, kokkuvõtvatena. 

Filmi , Frank x Wendy” puhul ei 
olekski ju nagu põhjust rääkida peami- 
selt ja eraldi Pärnast, tegemist on auto- 
rite rühmaga, David Snowmaniga, ome- 
ti on Pärna käekiri siin vägagi äratuntav. 
Terav sotsiaalsus, karakteriloome, kat- 
setamine struktuuriga, stereotüübilem- 
bus. , Frank £x Wendy” puhul pole aga 
tegemist sisemisi visuaalseid reegleid 
katsetava filmiga (sellest on ju natuke 
isegi kahju, pilt jääb peamiselt lugu il- 
lustreerima), rohkem katsetatakse filmi 
sisemise struktuuriga. 

Pind, millelt Lumemees mängima 
hakkab, on massikultuurist kõigile tut- 
tav seriaalivorm. Ameerika superagen- 
did, pooldebiilne Frank ja punapäine 
rinnakas karmi käega Wendy, on saa- 
detud Estooniasse. Ohukoldesse, kus 
märksõnadena vohavad võrdselt nii kri- 
minaalsed kui paranormaalsed nähtu- 
sed. Iga lugu kajastab seriaalile omaselt 
ühe probleemi lahendamist, ning vor- 
milt ongi film ,, Frank €c Wendy” spioo- 


 Vorstivabrik“. Frank Tallinna vanalinnas. 

niparoodia, kus spioonifilmidele, se- 
riaalidele, tihti omased stambid ja tun- 
nused (nt probleemi lahendust tagavad 
»ei kusagilt“ ilmuvad kõrvaltegelased, 
formaalsus seoste loomisel, pidev kõr- 
valliinide teke) on võimendatud absur- 
dini. Estoonia on selles filmis koht, kus 
ristuvad kõige hirmsamad maailma äh- 
vardavad ohud. 

Globaalse mõõtme annavad sellele 
riigile just kriminaalsus ja anomaalia. 
Nendele, kes ootavad sellelt filmilt aga 
kohtumist Eesti eluga, võib , Frank € 
Wendy” valmistada pettumuse. Estoo- 
nia asemel võiks selle filmi tegevus toi- 
muda ka vabalt kusagil mujal. Mõnin- 
gaid pidemeid ja Eesti äratundmist, eriti 
seerias , Green Power”, küll leidub, eel- 
kõige on aga Estoonia antud siiski vaid 
märgina — kriisikolle. (Samas, siingi on 
ju äratundmisrõõmu. Meie kasvav kuri- 
tegevus, suur enesetappude arv... Kas 
kriis ei olegi juba natuke Eesti märk? 
Veel veidi pingutamist ja sellest saab ka 
visiitkaardi laiale maailmale. Welcome...) 

Igas seerias kajastuvad omavahel 
põimudes kindlad, tänast maailma äh- 
vardavad ohud. Jaotaksin nad oma ära- 
nägemist mööda nõnda. 

1. ,Vorstivabrik“ (The Sausage Facto- 
ry). Natsipöialpoiste toel juhatatakse 


sisse maailmavaenlase teema. Algab 
võitlus ,, kurjuse teljega”. (Filmis võidel- 
dakse natsipöialpoistega, kes on püsti 
pannud salavorstivabriku.) 

2. , Hungerburger“. Ületarbimine. 
Meedia ajupesu. Geenimanipulatsioo- 
nid. (Filmis võideldakse natsipöialpois- 
te salatööstusega, millele on alus pan- 
dud George Woo idee järgi.) 

3. ,Jääkarude paraad“ (The Polar Bear 
Parade). Inimkonna keskmise vanuse 
kasv. Sellest lähtuv problemaatika. Kõik 
müügiks ideoloogia. (Filmis võideldakse 
George Woo poolt Viru tänavale püsti- 
tatud adrenaliiniturismiasutuse vastu.) 
4. , Punapeade kättemaks” (Revenge of 
the Redheads). Vandenõuteooria, mida on 
ühiskonnas tavaliselt seostatud ano- 
maaliaga. Genotsiid. (Filmis võideldak- 
se ülemaailmse vandenõuga, mille taga 
on punapead ja natsipöialpoisid.) 

5. Hoop ühiskonna kuklasse“ (A Blow 
to the Back of Society's Head). Organisee- 
ritud kuritegevus. Maffia. (Filmis või- 
deldakse kalendrimaffia ja hambapasta- 
sündikaadiga.) 

6. Vikerkaar“ (Rainbow). Diversioon, 
antud läbi külma sõja mentaliteedi. (Fil- 
mis võideldakse kommunistidega ja sol- 
giummistusega, mille põhjustasid kom- 
munistide välja õpetatud hülged, ning 


»Hungerburger“”. John Woo ahelates, taustal Tallinna vanalinn. 

vikerkaarega, milles nähakse kurjuse 
telge.) 

7. ,,Green Power”. Totaalne sõda. Öko- 
loogiline kriis. (Filmis võideldakse 
kandlemängija vastu, kelleks on George 
Woo. Eesmärgiks — hävitada Estoonia 
oma taburet-satelliit.) 

Ohtude taga ongi filmis enamjaolt 
natsipöialpoisid ja George Woo, laie- 
malt aga kurjuse telg ise. 

See ohuteemade loetelu ei preten- 
deerigi filmi seisukohalt täielikkusele, 
kuid eespool toodustki piisab märki- 
maks, et kõik need on tõsised teemad ja 
samas ühiskonda hirmutavate teemade 
stereotüübid. (Snowman mängib maa- 
ilma hirmutavate teemade stereotüüpi- 
dega.) Ühtlasi on need teemad igapäe- 
vaelus üldjuhul hajuvad. Enamasti 
jõuavad nad meieni meedia vahendu- 
sel, n-ö ripuvad meie kohal, jäädes sa- 
mas sisuliselt lahendamatuks, ning 
vaenlane sama hästi kui nähtamatuks. 
Keegi ei tea, kes täpselt peaks neid prob- 
leeme lahendama ja kuidas. Kes peaks 
näiteks päästma inimkonna ökoloogili- 
sest kriisist? Ületarbimisest? Kusagil 
kindlasti hargnevatest vandenõudest? 
Võitlema geenimanipulatsioonide vas- 
tu? (Frank ja Wendy?) Keegi ka ei tea, 
kes on täpselt nende probleemide taga. 


(Paranormaalsed nähtused? Natsipöial- 
poisid? George Woo? Kommunistid?) 
Selle filmi teravam mäng toetub prae- 
guse ühiskonna hirmudele, kus tähen- 
dus tekib meedias, meedia loobki tä- 
henduse. Ja siit on üks (ühiskonnas juba 
astutud?) samm ideoloogiliste, polaar- 
sete vastandusteni. Võimalik külma sõja 
ideoloogia come back uues kuues? 

Iseloomulik on siinkohal ka filmis 
ohuteemadele lisatud seos anomaalia- 
ga. Snowman on oma mängus, massi- 
kultuuri abistava käe toel, praeguses si- 
tuatsioonis, kus ohu taga nähakse (ta- 
hetakse näha) tihti midagi anomaalset. 
Anomaalsus läheb praegu edukalt müü- 
giks, ka poliitikas. Kui Ameerika põh- 
jendab oma sõda Iraagis võitlusega (min- 
gi anomaalse) kurjuse telje vastu, siis 
millegipärast keegi ei naera. 

Siinkohal meenub Nikolai Gogoli 
näidend ,, Revident”. Väikeses Vene ku- 
bermangulinnas lähevad kõik veidigi 
võimupositsioonil olijad tühise päeva- 
varga Hlestakovi saabudes ärevile. 
Hlestakovi hakatakse kartma, teda pee- 
takse ekslikult revidendiks, keda kuulu 
järgi on linna oodata. Gogol on kirjuta- 
nud, et Hlestakovi kujuga tahtis ta edasi 
anda kehastunud tühjust. Hlestakov on 
tühjus, ning hirm võimaldab tähenduse 


»Vorstivabrik“. Natsipöialpoiste vorstikauplus. 

sisselugemist sinna, kus seda ei ole. 
Samasuguse tühja kohana ilmub filmis 
»Frank 8 Wendy” maailmavaenlane, 
olgu ta siis tähistatud natsipöialpoiste, 
George Woo või kellegi teisena. Selle fil- 
mi peategelane on läbipaistev nagu too 
jänes, kes , Frank €c Wendys“ seeriast 
seeriasse figureerib. 

Iseseisvad lahendused puuduvad, 
ning filmiski on lahendused antud fik- 
tiivsetena, mis on vastavuses ka seriaali- 
loogikaga. Sümptom võib kaduda, et 
kusagil uuesti välja ilmuda (natsipöial- 
poisid lahkuvad allveelaevaga, et uuesti 
välja ilmuda kanalisatsioonist). Ohutee- 
mad ei leia lahendust, teemad võivad 
hajuda, transformeeruda ja üksteisega 
läbi põimuda, küll aga saab neid ideo- 
loogiliselt kanaliseerida. 

Missugune on nende teemade seos 
Eestiga? Kõige teravam on ehk hoopis 
äratundmine, lähtuvalt filmis antud po- 
sitsioonidest — estoonlased istuvad ja 
vaatavad, kuidas teised (antud juhul 
Ameerika superagendid) nende riigis 
globaalseid probleeme lahendavad. 

Püüan nüüd pisut lähemalt vaadel- 
da, kuidas moodustub selle filmi sisemi- 
ne ruum. 

Struktuurilt antakse selle filmi puhul 
vaatajale ette erinevad vaatepunktid, 


» Vortstivabrik“. Jaapanlased. 


mis on ühtlasi markeeritud erinevate 
ruumiliste positsioonidega. Seda filmi 
jälgides viibibki vaataja vahelduvalt 
mitmes erinevas ruumipositsioonis — 
vaatepunktis, ning kokkuvõttes oma- 
moodi ,, võrgus”. 


A. Jutustaja vaatepunkt. Iga lugu toetub 
jutustajale. Jutustaja annab lugu edasi, 
juhatab tihti sisse ning välja kõrvaltege- 
lased ja liinid. Ruumiliselt asetub jutus- 
taja (hääl kaadri taga) positsioon lugude 
ruumi kohale. Jutustaja ruum on auto- 
noomne, jutustamise puhul on tegemist 
objektiivse, kaheldamatu antusega. Ol- 
gu pealegi mäng, olgu pealegi paroodia, 
jutustaja on selle kõige kohal ja toob esi- 
le sündmused täpselt nõnda, nagu need 
olid. 

B. Kõrvaltvaataja vaatepunkt. Estoonia 
multiplikaatorite stuudio. Kogu film al- 
gab lõiguga Estoonia multiplikaatorite 
stuudiost, kus arvutiekraanile ilmuvad 
äkki tundmatud, ootamatud tüübid, su- 
peragendid Frank ja Wendy. Edasi kes- 
kendub stuudios toimuv lugude kuula- 
misele ja vaatamisele, kusjuures iga loo, 
seeria järel, toimunut süüdimatult ja na- 
pisõnaliselt kommenteeritakse. Sarna- 
selt jutustaja ruumiga on ka stuudio 
ruum autonoomne. 

Multiplikaatorid suhestuvad lugu- 
dega, jälgivad neid, tähendavad üles, 
kuid ei võta (ei saagi võtta?) neist aktiiv- 
selt osa. Vastav kontrast kajastub ka dü- 
naamikas. Multiplikaatorite stuudio ka- 
rikatuurne rahu ja vaikuse oaas vastan- 
dub lugudes hargnevale tulevärgile. See 
on kõrvaltvaataja positsioon. Aeg-ajalt 
satuvad stuudiosse küll tegelased vaa- 
deldavatest lugudest. (Lugudesse ollak- 
se haaratud juba vaatlemisega.) Stuudio 
rütm ja lähtealus, vaatlemine, aga ei 
muutu. Oluline on, et stuudio vaate- 
punkt jääb neutraalseks, ei loo siinkohal 
oma ideoloogilist alust. 


Seeriate, lugude ruum jaguneb vaa- 
tepunktidelt järgmiselt. 

C. Ideoloogiline vaatepunkt. Sündmusi 
käivitav. Kusagil Ameerikas on super- 
agentide bossid. 

He-boss ja She-boss, kes jagavad kor- 
raldusi. Bosside lähtealus on ühtviisi 
ideoloogiline ja aktiivne. Nende ruum 
on markeeritud sarnaselt multiplikaato- 
rite stuudioga — peakorter, staap. Sealt 
jälgivad ja samas dikteerivad mees- ja 
naisboss sündmuste käiku. (Siinkohal 
võiks veel märkida, et Ameerika ideo- 
loogiline, sündmusi käivitav vaate- 
punkt ja Estoonia multiplikaatorite 


»Vorstivabrik“. He-boss ja She-boss. 

neutraalsus jälgides, kuidas ameerikla- 
sed Estoonias maailma päästavad, 
moodustuvad vastavalt poolustena.) 
D. Täidesaatja, lahendaja vaatepunkt. 
Frank ja Wendy. 

Frank on inertne treenitud debiil, 
Wendy karmi käe ja suurte rindadega 
pealehakkaja. Nemad esindavad vaate- 
punkti, kus ollakse suunatud käsu täit- 
misele, tegevusele. Frank ja Wendy la- 
hendavad ja tekitavad action'it. Nende 
tegutsemispaigaks on Estoonia, vähe- 
mal määral ka Ameerika. 

(Ühtaegu ideoloogilist ja täidesaatja 
vaatepunkti esindab Venemaa staabist 
sündmustel silma peal hoidma saade- 
tud luuraja Putin, kes tõelisele luurajale 
vastavalt astub läbi kinniste uste, imbub 
teistesse vaatepunktiruumidesse.) 

Vaatepunktide ruumid moodustu- 
vad nõnda kontsentriliste ringidena. 
Tuum on multiplikaatorite stuudio, mis 
on antud autonoomsena. Tema ümber 
hargneb lugude tulevärgina ruum, mis 
on sõltuvussuhetes ja jaguneb omakor- 
da kaheks: 1. Protsessi kulgemise ümber 
olev ruum (Frank ja Wendy lahendamas 
probleeme). 2. Ideoloogiline, protsessi 
käiku dikteeriv ruum. (Agentide staap.) 

Selle kõige ümber on omakorda 
autonoomne jutustaja ruum. 


Vahelduvalt erinevates ruumilistes 
vaatepunktides viibimine, vajadusel ka 
nende kokkutoomine (Frank ja Wendy 
võtmas vastu autasusid, Lumememm ja 
Putin multiplikaatorite stuudios) loob 
vaataja jaoks aga omapärase võrguefek- 
ti. Vaataja asetub erinevatesse vaate- 
punktidesse ja on pidevalt ,risti“. 

Viimases loos , Green Power” toi- 
mub vaatepunktide ümbermängimine. 
Täidesaatev ruum iseseisvub ja eraldub 
ideoloogilisest ruumist, võtab selle koha 


»Vikerkaar“. Ameerika sõjardid. 


üle. Struktuur muutub ning lugu lahe- 
neb karakterite arengu seisukohalt. Et 
aga tegemist on paroodiaga, võivad ka- 
rakterid sama kergelt ka taandareneda. 
Filmi lõpukaadrites jalutavad Frank ja 
Wendy ära koos Putiniga ning Frank 
kinnitab, et nad tulevad veel tagasi. 

Ideoloogiline suhe lugudes püstita- 
tud probleemidega antakse edasi just 
Ameerika peakorteri kaudu. 

Ning siin joonistub välja disproport- 
sioon, kus globaalseid teemasid käsitle- 

takse ja lahendatakse lähtuvalt lokaal- 
sest vaatepunktist. Snowman on ümber 
pööranud ühiskonnas kehtiva ettekuju- 
tuse suurest ja väikesest, globaalsest ja 
lokaalsest. Väike Eesti muutub kriisi- 
koldena globaalseks. Suur Ameerika 
oma subjektiivsete ideoloogiliste lahen- 
dustega lokaalset vaatepunkti esinda- 
vaks. 

Seeriate, lugude sees toimub mäng, 
lisaks paroodilisele võimendusele, eri- 
nevate tekstikihtide põimumise ja jutus- 
tamises kasutatud pideva hargnemise 
toel. Iga seeria seisukohalt on loo li- 
neaarne telg osadena küll formaalselt 
eristatav: probleem — sündmuste areng, 
probleemi lahendamine — lahendus. 
Filmi sisemises struktuuris aga lineaar- 
sus hajub. Lahenduskäik kaasab absur- 
diloogikaga endasse erinevad tekstiki- 
hid (viited massikultuurile, mitmesu- 
guste päevapoliitiliste teemade põimu- 
mine, autorite rühma varasemad tööd) 
ning looline pidev hargnemine (hajuta- 
tud fookus) asetab ka loo arengut jälgiva 
vaataja pidevalt äralõigatusse, hargmik- 
ku, pidevalt keskele. Selles mõttes on 
lahenduskäik loo seisukohalt ruumilise 
taotlusega. Vaataja ees on pidevas harg- 
nemises tulevärk, toimub tekstikihtide, 
teemade põimumine, kõrvalliinide (ka 


seosetute) ja tegelaste lisamine on või- 
mendatud, mille kõige tulemuseks on 
assotsiatsioonide kiirrong. Vaataja on 
olukorras, kus talle pakutakse pidevalt 
assotsiatsioone; otsekui kaleidoskoobis 
tekivad tekstikihtide, teemade pidevad 
uued konfiguratsioonid. Nõnda saavad 
lood , paisuva“” ruumilise mõõtme. Foo- 
kus on formaalne, primaarne on mäng. 
Vivat homo novus! 

Kokkuvõtvalt võiks öelda, et Ssnow- 
man on oma eneseküllases mängus loo- 
nud struktuurina ruumi, kus kontsentri- 
liste ringidena paiknevates vaatepunk- 
tides , risti“ asetumine loob võrguefekti. 

Tekstikihtide põimumine ja samas 
toimuv looline pidev hargnemine loob 
paisumisefekti. Analoogina luuakse 
sarnane efekt internetiga, mis hargneb 
võrguna ja on pidevas paisumises. Telg 
puudub ja kõik jälgivad kõike. (Ka fil- 
mis luuakse visuaalsed sillad erinevate 
ruumiliste positsioonidega interneti 
kaudu.) 

Nii et kui Frank filmi lõpul ütleb: 
, We will be back“, siis võiks vastata: 
Nou can't come back. You can't go 
away. You are already in the net.” 


» Green Power”. Wendy ja Jänes romantilisel õhtusöögil. 

DETSEMBER ON NOVEMBER 


JASPER ZOOVA 


Alustades kirjutamist David Snow- 
mani uudisfilmist, nägin unes peatoi- 
metajat. Peatoimetaja ütles, et joonis- 
filmi , Frank £ Wendy” analüüsi ase- 
mel on nüüd vaja hoopis kirjutada ar- 
tikkel pealkirjaga , Depressioon”. Une- 
näo jaburas kontekstis seisnes kirjuta- 
mine miskipärast hoopistükkis süven- 
datult linnuvaatlustega tegelemises. 
Linnud jällegi (unenäos) osutusid män- 
dide otsas elavateks albiinohüljesteks... 

Kaheksanda sajandi budistlik õpetaja 
Santideva ütles: kui aga meeleelevant on 
meenutusvõime abil kinni köidetud, siis 
kaovad kõik ohud ja tulevad kõik hüved.* 


Tegelikult on joonisfilmi süžee jälgi- 
mine vaatajale paras heavy duty. Samas- 
tumise võimalus ju puudub. Küll aga 
on iga kaader lausa barokilikus ülepai- 
sutusastmes tulvil assotsiatsioonide ning 
seoste leidmise võimalusi. Mantratena 


» Green Power”. Frank ja Wendy Toompeal. 


korduvate lõuahaakide saatel võitleb 
agentide tandem kurjuse teljega ning 
üritab maailma päästa. Kui jätta kõik 
muu kõrvale ning keskenduda ainult 
koloriidile, võib täheldada teatud ,, Kol- 
lasest allveelaevast” tuttavat vastandu- 
se printsiipi. Nimelt domineerivad ,,Ees- 
ti Joonisfilmi“ töötoas eranditult kurb- 
nukrad rusuvhallid toonid, FBI super- 
agentide peakorter Ameerikas seevastu 
on tulvil rõõmsaid erki värve. Justkui 
Pepperland laulva revolutsiooni järel. 
Omaette segmendi moodustavad 
minevikku kujutavad mustvalged kaad- 
rijupid. Siin on gamma rohkem ting- 
märgi teenistuses. Vastandvärve raken- 
datakse ilmekalt 4. episoodis ,Punapea- 
de kättemaks”. Genotsiidiakti raames 
rohelisteks kuubikuteks muudetavad 
kodanikud moodustavad terava kont- 
rasti punapeade maffia liikmetega. Akt- 
sendiks on lagunevatest katustest üle 

lendav üksik kollane lind. Maitsekalt 
tundliku värvilahendusega on natsi- 
pöialpoiste vorstivabriku interjöör. Eri- 
nevad punase värvi variatsioonid, 100- 
sast tumepruunini, markeerimaks eri- 
maitselisi vorstisorte. 

Agressiivset ja psühhedeelset, värvi- 
taju error'eid genereerivaid võtteid ka- 
sutatakse püstolistseenide, pommi- ja 
mõtteplahvatuste visuaalkeelde tõlki- 
misel. Jõulist monokromaatilist värvila- 
hendust — mustad siluetid, veripunane 
taust — rakendatakse algustiitrites ja 
lõpus. Üks šefimaid karaktereid, agent 
Fox — seksististja provokaatorist roosa 
jänes — on kujutatud poolläbipaistvana. 
Värvusõpetuse järgi on kõikide spektri- 
värvide kokkumiksimisel tulemuseks 
valge. Filmis aga reklaamitakse viker- 
kaarevärvilises potis peituvat uudistoo- 
det nimega , Murhacolor”. 

Üritades lahti muukida joonisfilmi 
struktuuri, meenus Rubiku kuubiku 
ajastust pärinev mänguasi. See on oOr- 
gaanilisest klaasist valmistatud kuup, 
mille sees olev ruum on jaotatud eri ta- 
sapindadeks. Iga korrustasand koosneb 
läbipaistvate seintega labürindist koos 
avausega põrandas. Mänguri ülesanne 
on metallkuuli võimalikult kiire nihuta- 
mine läbi kuubi erilevel'ite. See muutub 
kuubiku läbipaistvuse tõttu korrus-kor- 
ruselt järjest keerukamaks. Eri tasandite 
labürindimustrid mängija silmades se- 
gunevad. Selleks et kuuli soovitud suu- 
nas juhtida, tuleb evida erilist kannatli- 
kust ning fokuseerimisoskust. Minu pu- 
hul lõppes mäng pahatihti kuubiku in- 
tensiivse üles-alla raputamisega. See 
aga ei andnud oodatud tulemust ning 
kuul jäi kuhugi korruste vahele stiihili- 
selt tiirutama. 

Frank €c Wendy” võimaldab lähe- 
nemist ka kulinaarsest aspektist. Kõige 
rajumaks roaks pakutakse hungerbur- 
gerit — kahe kotleti vahele torgatud 
saia. Selle söömine aga muudab teid to- 
taalseks sõltlaseks, kuna kotlet sisaldab 

ka raadiovastuvõtjat, mis makku sattu- 
des edastab toote propagandat. Magus- 
roaks on jäätisetuutut hoidev Vabadus- 
sammas. Agent Franki lemmikroaks on 
maasikajogurt, mis assotsiatsiooniroh- 
kete tilgakestena tema ülikonnale tilku- 
ma juhtub. 

Vegetariaanlusest sissevõetud koda- 
nike jaoks on palju segadusse ajavat po- 
liitilistebakorrektsust. Kõnelemata loo- 
makaitseaktivistidest. , Totu” raamatus? 
kirjeldatud ülisoodsad põllumajandus- 
likud rekordkasvutingimused Estoo- 
nias purustatakse. Megaporgandid ida- 
nevad, tärkavad ja kasvavad isegi asfal- 
dipinnases! Turismiatraktsiooni eduka 
toimimise nimel söödetakse jääkarusid 
porganditega. Lõpukaadrites jällegi 
osutub porgand kellavärgiga lõhkeke- 
haks. Armsate hülgepoiste soolestik aga 
ummistatakse terroriaktsiooni (üle- 
ameerikalik solgiuputus) eesmärgil nä- 
rimiskummiga. Niisiis leiavad friigid 
närimiskummi hüljeste pärasoolest. 
Õelust vürtsitab teadmine, et see va nä- 
rimiskumm on ju ameerika rahvusköö- 
gi kingitus maailma köögile. 

Pikantse maitse austajad rõõmusta- 
gu. Nende huvide eest astub välja 
Jacgues Chirac, kes üritab Ühendriiki- 
desse smugeldada poolt kilo hallitus- 
juustu. Katse küll ebaõnnestub, kuid 
pretsedent on loodud ning jõuab mee- 
diasse. Sõnum teisitisöömise võimalik- 
kusest kandub ehk seega ka kiirtoidust 
rõhutud USA kodanike teadvusse. 

Ultrataimetoidulised saavad oma 
ideede õigsusele kinnitust episoodis, 
milles agent Fox asendab agent Franki 
ajud lillkapsaga. Selgub, et pärast aju- 
operatsioonist toibumist on agendi in- 
telligentsuse nivoo tänu green power'ile 
oluliselt kõrgemale nihkunud. Seda ise- 
gi niivõrd, et pool lillkapsast otsustatak- 
se üleilmse mentaalse tasakaalu säilimi- 
se huvides eemaldada. Kõnekas on ka 
fakt, etagentide konspiratiivkorter asub 
endises juurviljapoes. 


Kannibalidele serveeritakse ekst- 
reemspordist vintskete ameerika pen- 
sionäride jasperjohnsilikus võtmes ül- 
distatud lihakehi. Saadaval on ka lapse- 
põlve õudukate lemmik-brand — inimli- 
hast valmistatud vorst. Nahka pistetak- 
se ka kolm soovi täitnud kuldkalakene. 

Ammutuntud tõdemus — sa oled 
see, mida sa sööd, — saab ,Frank % 
Wendys” huvitava edasiarenduse. Üks 
loo salapärasemaid kõrvaltegelasi, itaa- 
lia müstik Antonio Rosso, kasutab isikut 
tõendava dokumendi asemel edukalt 
vorstivõileiba... Head isu kõigile! 


Kommentaarid: 

1Sogyal Rinpoche. The Tibetian Book of Liv- 
ing and Dying. 1993. 

? Nikolai Nossov. Totu ja ta sõprade seiklu- 
sed. Tõlkinud Iko Maran. ,Eesti Raamat”, 
1966. 


David Snowman ehk Kaspar Jancis, Priit Pärn, Priit Tender ja Ülo Pikkov 
8. detsembril 2004. aastal kell 19.00 CC Plaza 7. saalis ,, Frank 8z Wendy” esilinastusel. 

VENE FILMILAEGAS 
Märkmeid uutest vene filmidest 


ARVO PESTI 


Vene impeeriumi viimane lagune- 
mine läinud sajandi lõpul kaotas ka 
tsensuuri. Aasta oli 1990. Laia leviku ja 
rahva huvi osaliseks said nii sahtlitest 
välja kraamitud kirjatööd kui ka riiulitel 
seni tolmunud filmid. Kujutava kunsti 
olukord oli teistest loomeliikidest erinev 
— nõukogude aja lõpuks oli peaaegu ko- 
gu progressiivsem vene kujutav kunst 
riigi aktiivsel kaasapunnitamisel koli- 
nud Läände, nüüd läksid järele ka kunst- 
nikud ise. Nüüdseks möödunud viisteist 
aastat on vene kultuurile tervikuna ol- 
nud viljakateks otsingute, muutuste ja 
ümberrivistumise aastateks. 

Kirjandus kui suhteliselt paindlik 
kultuurivaldkond on vabanemisest tin- 
gitud muutumisevalud tänaseks ehk 
juba unustanudki; film kui suurt raha 
nõudev kunstiliik elab olukorra muutu- 


Jumalanna: kuidas ma armusin“, 2004. 
Režissöör Renata Litvinova. Peaosas Renata Litvinova (Faina). 


mist üle ilmselt raskemalt. Kuid tore on 
täheldada, et juba praegu on kaetud 
vene filmitoodangu poolt kogu ulatus- 
lik spekter laiemale publikule arusaa- 
matust friigifilmist kuni holliwoodliku 
bojevik'uni välja. Loomevabadust näib 
ahistavat vaid raha, nagu igas normaal- 
ses riigis. Endiselt tehakse palju koos- 
tööfilme Läänega, kusjuures viimasel 
näib olevat põhiliselt finantseerija olu- 
line roll. Vene režissöörid on ennast rah- 
vusvaheliseltki tõestanud, neile usalda- 
takse ilmselt ka dollaripakke. Viimastel 
aastatel on mõni vene film ikka teinud 
ilma rahvusvahelistel festivalidel. 
Hoolimata DVD-de ja videote suu- 
rest levipotentsiaalist, on uuemaid filme 
võimalik näha enamasti siiski festivali- 
del. Tsensuuri küll pole, kuid leviprob- 
leemid on endiselt olemas. Näiteks on 

Päike“, 2004. 
Režissöör 
Aleksandr 
Sokurov. 


rida vene filme, mida isegi interneti 
meeletu võrgu kaudu ei ole võimalik ta- 
bada. Selle taustal on Tallinna Pimeda- 
te Ööde filmifestival lausa kultuuriline 
õnnistus. Äsja tabas vene filmi sõpru tei- 
negi meeldiv üllatus, nimelt seni Riias 
toimunud regulaarne Vene Kino festi- 
val tõi esmakordselt ka Tallinna üksteist 
värsket filmi. Arvestades suhteliselt täis 
saale ning vaatamata ebafestivalilikult 
kallile piletile, võib loota, et järgnevatel- 
gi aastatel saab värsket toodangut näha. 
Tänu neile üritustele on viimase poole 
aasta jooksul võimalik olnud vaadata 
koguni kahtkümmend kaht viimastel 
aastatel toodetud vene filmi. Arvata 
võib, et see on peaaegu kogu arvestatav 
vene mängufilmi kahe aasta toodang. 
Filmid on muidugi ääretult erinevad. 
Peale tootjamaa ei ühenda neid miski. On 
traditsioonilisi narratiivist lähtuvaid ta- 
vafilme, on heal tasemel kommertsi, on 
kaanoneid lõhkuvaid eksperimentaalfil- 
me ja ka lihtsalt küündimatuid filme. 
Enamikust vähegi tähelepanuväärsetest 
filmidest on meie ajakirjanduses juba ka 
kirjutatud, vähemalt süžeed on ümber 
jutustatud. Eksperimentaalsemat laadi 
friigifilmide linale ilmumist on märga- 
tud, kuid sageli ei osata neile kuidagi lä- 
heneda. Ehk nagu kirjutas kriitik Renata 
Litvinova ,nišifilmi” , Jumalanna: kui- 


das ma armusin” (Boginja: kak ja poljubila, 
2004) kohta: , Kummastav pildirida ja pi- 
dev küsimärk kuklas, et mis see siis õigu- 


A 


poolest on? 

Tõepoolest, raske on täpselt öeldagi, 
millest film siis räägib. Oleks nagu ar- 
mastusest, kuid mitte ainult. Oleks nagu 
surmast ja teispoolsusest... Peategelane 
on miilitsauurija, kuid vaevalt isegi Ve- 
nemaa põhjatutes avarustes sellist mii- 
litsat leidub. Vägagi veider lugu armas- 
tuse puudumisest, läheduse otsingutest, 
võõrandumisest, teispoolsuse kutsest 
suurepäraselt valitud muusikaga (Nick 
Cave, Zemfira). Tajutav on müstikakir- 
janike koolkonna mõju eesotsas Juri 
Mamlejeviga. Igal juhul on tegu lum- 
mava, väga huvitavalt vändatud kõrge- 
tasemelise linateosega, mille sügava- 
maks tajumiseks peab korduvalt temas- 
se süüvima. Näitlejatest režissööride fil- 
mides on alati väga õigesti valitud näit- 
lejad. Tuntav on suurmeister Kira Mu- 
ratova mõju (on ju Renata Litvinova te- 
ma üks lemmiknäitlejaid), kuid see jääb 
õnneks vaid siivsaks mõjuks, filmi auto- 
rienda käekiri on igati tajutav. Üllataval 
kombel jooksis , Jumalanna...” mõnda 
aega ka Tallinna kobarkinos, ilmselt tä- 
nu väärtfilmide linastamise riiklikule 
toetusele. 

»Lõikusaeg“, 2004. 
Režissöör Marina Razbežkina. 


Kira Muratova meistriteos , Hääles- 
taja” (Nastroištšik, 2004) linastus Vene 
Kino festivali raames ning oli üks vähe- 
seid täielikult välja müüdud filme. Ve- 
neetsia festivalil tekitatud elevus ja filmi 
autori üle maailma kõlama löönud nimi 
ilmselt mõjusid. , Häälestaja” on tõeli- 
selt tähelepanuväärne teos. Kuuekümne 
üheksa aastase (!) vanadaami (nüüd on 
ta edukalt juba seitsekümmend täis) 
vändatud linalugu ühendab endas Mu- 
ratova kogu varasemast loomingust tut- 
tava kujundikeele tänapäevaselt põneva 
süžeega. Nagu Graham Greene kirjan- 
duses, nii kasutab Muratova filmikuns- 
tis kriminaalset tegevustikku maailma 
avamiseks, elu ja olemise kujutamiseks. 
Hea ja intelligentne muusik ja klaveri- 
häälestaja tõmbab karmi ajastu sunnil 
toredal vanadaamil naha üle kõrvade — 
see on see kest, millesse Muratova on 
seekord mässinud teistestki tema filmi- 
dest teada parimate näitlejate esitatud 
inimsuhete puntra. Mängivad Renata 
Litvinova, Alla Demidova, Nina Rus- 

lanova jt, film on haarav, süžee lausa 
põnev. 

Kindlalt vene filmikunstis seisev tee- 
ma, millele saab anda vaid laialivalguva 
nimetuse venepärane, venelik, oli tuge- 
valt esindatud nii PÖFFil kui ka Vene 
Kino festivalil. Viimasel jooksis lausa sa- 
manimeline linateos, autoriks Alek- 
sandr Veledinski. ,Venepärase” (Russ- 
koje, 2004) stsenaariumi aluseks on eesti 
lugejalegi tuttava skandaalse kuulsuse- 
ga kirjaniku Eduard Limonovi varasem 
proosa. Tänuväärsest filmimaterjalist ei 
sündinud aga kahjuks suuremat väär- 
tust; debüütfilm kubises klišeedest, oli 
igav ja veniv. Väidetavalt oli filmi , kli- 
šeetamine” olnud taotluslik, et paremini 
edasi anda ajastu ilmet. Kurb, et selleks 
muid kunstilisi vahendeid ei leitud. 

Viimaste aastate parim venepärane 
film on PÖFFil linastunud Gennadi Si- 
dorovi debüüt ,Vanaeided” (Staruhhi, 
2003). Etnograafilise dokumentaalfilmi 
ja lausa põneva narratiiviga mängufilmi 
piirimail kulgev, enamasti amatöörnäit- 


G SN AS KE 
»Vanaeided“, 2003. 
Režissöör Gennadi Sidorov. 


lejaid kasutav film jumala (ja isegi vene 
papi) poolt hüljatud kolkaküla elust. 
Külla elama jäänud eidekeste, sinna sõja 
eest põgenenud tadžiki pagulaspere- 
konna ja kogu lagunevat küla kontrolli 
all hoidva sõjaväeosakomandöri Fedja, 
keda mängib lavastaja ise, elust ja juhtu- 
mistest. Film on vändatud lausa ilma 
stsenaariumita, vaid üks muttidest on 
professionaalne näitleja. Režissöör an- 
dis eidekestele ette teema — näiteks: 
minge tülli! — ning selle realisatsioon 
võeti lindile. Muttide valik on hea ja õige, 
muidu sellist taset poleks saavutatud. 
Filmis leidub nii karmi tegelikkust kui 
ka südamesoojust. , Vanaeitedes” kasu- 
tatav vene keel on rahvapäraselt mahla- 
kas (,horošo zakuska — kislaja kapus- 
ta”), ühe muti suuvärk on lausa ropp. 
Üks eidekestest on külapoeet — õpetlik- 
ke luuletusi tuleb kui käisest, tadžikki- 
dele ette kantud (teised on ta juba ära 
tüüdanud) lugulaul isast on ilmselgelt 
inspireeritud bõliinast , Lugu Igori sõja- 
retkest”. Külas, nagu teada, juhtub ikka 


igasugu asju, nii head kui kurja, aetakse 
samakatki ja tülitsetakse. Tadžiki pagu- 
laste omavaheline suhtlemine, mis mil- 
legipärast toimub küll usbeki keeles, on 
jäetud teadlikult tõlkimata; filmi mõist- 
mist see ei sega. 

Venepäraste filmide hulka seaksin 
ka kobarkinos jooksnud ja palju kõne- 
ainet andnud Dmitri Meškijevi sõjafil- 
mi ,,Omad” (Svoi, 2004) — õnnestunud 
filmi kollaborantidest, külasuhetest ja 
inimelu tühisusest. Veel mõni aasta ta- 
gasi oleks sellise filmi väntamine Vene- 
maal olnud mõeldamatu. 

Traditsioonilisest kinost moodsama 
poole liikudes tasub ära märkida Ilja 
Hržanovski debüütfilmi ,,4” (2004), 
mille stsenaarium pärineb eestigi keelde 
tõlgitud vene menukirjaniku ja kunstni- 
ku Vladimir Sorokini sulest. Ning tema 
kätt on filmis tugevalt tunda. Sorokini 
loomingu parima osa moodustavad te- 
ma varasemad novellid, mis kahjuks on 
seni eesti keelde tõlkimata. Sorokinit on 
alati iseloomustanud suurepärane stiili- 

»Koktebel“, 2003. Režissöörid Boriss Hlebnikov ja Aleksei Popogrebski. 
Gleb Puskepalis (poeg). 


taju, postmodernistlik täpsus. Tema no- 
vellides on lisaks veel puänteeritud sü- 
žee, mis filmigi puhul oluline. Ka filmis 
4 on tekst väga tähtis. Mida räägitak- 
se, kuidas valetatakse. Seetõttu võib 
tõmmata filoloogilise paralleeli Kira 
Muratova loominguga, kus tekst ja see, 
kuidas seda esitatakse, mängib alati 
olulist osa. 

Kuid Sorokin ja ka film ,,4” on üdini 
postmodernistlikud, mida Muratova 
kohta küll öelda ei saa. ,,4” koosneb ot- 
sekui kahest vaid kaudselt seotud osast. 
Esimeses, ,filoloogilisemas” osas, jutus- 
tavad öises baaris juhuslikult kohtunud 
tegelased tõeselt kõlavaid luiskelugu- 
sid, et siis mitte kunagi rohkem kohtu- 
da. Vaataja juba teab ette, et lood on pu- 
has udujutt, sorokinlikult stiilsed paja- 
tused. Teise osa juhatab sisse pikk tar- 
kovskilik teekond ei tea kuhu läbi tüher- 
maade ja muude Vene avaruste. Ning 
siis algab matusest välja kasvav postmo- 
dernistlik orgia ei-tea-kus-Venemaal 
puuslike, jõledate seapeade ja samasu- 

guste vanamuttide saatel. Tõeline vene- 
pärane bakhanaal. Oli lugeda, et filmi 
idee sündis just kuskil Venemaa kolkas 
levinud veidrast matusetalitusest puus- 
like saatel. Kas see omapärane rituaal 
nüüd päris selline oli, nagu filmis näha 
sai, ei oska küll arvata. Küll aga oli filmi 
jõle pidu väga sarnane Sorokini romaa- 
nides toimuvaga (loe kas või viimast ro- 
maani ,,Bro teekond”). 

Venemaal vändatakse ka päris mood- 
said (mitte-postmodernistlikke) filme. 
PÖFFil esindas seda suunda üllatavalt 
südamlik ,,Ma armastan sind” (Ja ljublju 
tebja, 2004; Olga Stolpovskaja ja Dmitri 
Troitski debüüt). Tore film moodsatest 
otsingutest armastuse vallas — biseksu- 
aalsuse avastamisest, aga ka erinevate 
kultuuride põrkumisest, sajandeid loo- 
dud kultuurikeskkonnast väljarebitu- 
sest. Filmi teeb nauditavaks kalmõki 
noormehe Uloomji (Damir Badmajev) 
ehe olemine. 

Tagasihoidliku ülevaate võiks lõpe- 
tada Venemaa esimese tõeliselt suurte 

Ma armastan sind”, 2004. Režissöörid Olga Stolpovskaja ja Dmitri Troitski. 
Damir Badmajev (Uloomji) ja Ljubov Tolkalina (Vera Kirillovna). 


rahadega tehtud bojevik'uga ,Isiklik 
number” (Litšnõi nomer, 2004; rež Jev- 
geni Lavrentjev). No nii kallist filmi 
Venemaal vist küll seni tehtud ei ole! 
Purunevad lennukid, lendavad autod, 
piltilus loodus; tegevus toimub üle maa- 
ilma, kusagil ei koonerdata. Film on põ- 
nev ja vaatemänguline, mis sellele žan- 
rile ju kohustuslik. Taustaks terrorism, 
head on pahadest selgelt eristatavad ja 
näitlejad on kaunid. Tõeline ninanips 
Hollywoodile — vene filmile naftara- 
had taha, ja hoidke oma piip ja prillid! 
Nii Pimedate Ööde filmifestivalil kui 
ka Vene Kino festivalil oli muidugi roh- 
kem märkimisväärseid filme, kui selles- 
se kirjutisse mahtus. Näiteks jätkub en- 
diselt (vene) ühe igavese teema , isad ja 
pojad“ käsitlus: Boriss Hlebnikovi ja 
Aleksei Popogrebski ,,Koktebel” (2003) 
ja Valeri Todorovski , Minu kasuvend 
Frankenstein” (Moi svodnõi brat Fran- 
kenstein, 2004). Maaliliselt kaunis oli 
Marina Razbežkina film rändavast pu- 
nalipust ,Lõikusaeg” (Vremja žatvõ, 


2004). Palju on kirjutatud Guka Omaro- 
va õnnestunud debüüdist ,,Skiso” (Šizo, 
2004), ebadebüüdilikult küpsest, kuid 
traditsioonilisest karmist kasahhi loost. 
Vene Kino festivalil linastunud filmid 
olid keskmisest lahjemad, ilmselt koorib 
PÖFF koore, kuid selle festivali raames 
linastus vähemalt kaks tippteost: Kira 
Muratova ,Häälestaja” ja Aleksandr 
Sokurovi ,, Päike” (Solntse, 2004). Ning 
näha sai ka klassikat, vägagi teaterlikku 
Anton Tšehhovi ,Kajakat” (Tšaika, 
2004), perekond Terehhovi ettevõtmist. 
Margarita Terehhova mitte üksnes ei 
mängi pärast kümneaastast pausi filmis 
Arkadinat, vaid on kirjutanud ka stse- 
naariumi ja selle lavastanud. Arkadina 
poega mängib Margarita Terehhova en- 
da poeg Aleksandr ning tütar Anna on 
õnnetu Nina rollis. Igati tore perekond- 
lik filmiteater. 

Näib, et parim osa vene filmikunstist 
pakatab otsingutest ega lase end häirida 
rikastuvast kommertsist. 

KÕIGE OLULISEM 


ON INIMSUHTED 


JA VASTUTUS OMA TEGUDE EEST 
Vestlus Guka Omarovaga 


8. Pimedate Ööde filmifestivalil töötas esma- 
kordselt rahvusvaheline žürii ja anti välja 
auhinnad. Žürii koosseisus Tahmineh Mi- 
lani (esimees, Iraan), Fridrik Thör Frid- 
riksson (Island), Anwar Jamal (India), 
Ramses Marzouk (Egiptus) ja Nikolai 
Nikitin (Saksamaa) pidas parimaks Euraa- 
sia filmiks ja grand prix” (10 000 eurot) 
vääriliseks Guka Omarova linateost 
,,Skiso“ (Šizo, 2004, Kasahstan — Vene- 
maa — Prantsusmaa — Saksamaa). Omarova 
on sündinud 1968. aastal Almatõs, Kasahs- 


tanis, praegu elab ta Rotterdamis. Ta on õp- 
pinud Kasahstani Riiklikus Ülikoolis aja- 
kirjandust ja Almatõ Kunstide Akadeemias 
dokumentalistikat. Ta on lavastanud lühi- 
filmid,,That Heart of Mine“ (1998), ,The 
Landscape ofthe Bodies“ (1998) ja, The 
Clay Project“ (1998) ning dokumentaal- 
filmi , Kaptain Kat“ (1999). , Skiso“ on 
tema esimene täispikk mängufilm. PÖFFi 
auhinnatseremooniale jõudis Guka (Gulšat) 
Omarova viimasel hetkel. 


8. Pimedate Ööde filmifestivali rahvusvahelise žürii esimees Tahmineh Milani, 
Tallinna linnapea Tõnis Palts ja Guka Omarova festivali lõputseremoonial 


11. detsembril 2004. aastal. 

Milline on olnud su erialane tee- 
kond kuni filmini ,,Skiso”? Oled ol- 
nud ka näitleja? 

Ma mängisin kunagi lapsepõlves 
Sergei Bodrov vanema esimeses filmis 
»Sladki sok vnutri travõ“ (1984) palju 
aastaid tagasi. Ta tuli Kasahstani ja kir- 
jutas stsenaariumi, see oli lastefilm, ühe 
tüdruku esimesest armastusest. Mind 
valiti peaossa, mis oli minu esimene ko- 
gemus filmimaailmas. Pärast seda män- 
gisin tema filmis , Amatöörid” (1985), 
mis oli väga kuulus film, üks tema pare- 
maid. Hiljem mängisin veel mõnes fil- 
mis, kuid sisimas teadsin kogu aeg, et 
ma ei ole näitleja. Ma ei oska mängida. 
Võin olla mingi tüpaaž, kui sobin usuta- 
valt, kuid vampnaist ma näiteks ei suu- 
daks kunagi mängida. 

Hinnates kainelt oma võimalusi, as- 
tusin ajakirjandusse. Mul on mõlemad 
vanemad ajakirjanikud — isa teleajakir- 
janik ja ema kirjutas ajalehte; ma lõpe- 
tasin Kasahstani Riikliku Ülikooli tele- 
ajakirjanduse erialal. Töötasin natuke 
teles ja raadios, aga kullerina, jooksu- 
poisina, administraatorina. Ühesõnaga, 
tegin musta tööd. 

Pärast ülikooli astusin kohe teatri- ja 
kinoinstituuti, dokumentaalfilmi režis- 
sööri erialale. Oli väga raske aeg, Nõu- 
kogude Liit lagunes. Inflatsioon, tööd 
pole, talv, on vaja raha teenida, mul oli 
juba laps. Läksin tööle ,, Philip Morrise” 
firmasse. Tassisin talvel suitsupakke, 
kleepisin kioskitele silte. See oli väga 
raske elukool. Kummalisel kombel hak- 
kas pärast seda kiiresti arenema minu 
ärinaise karjäär, pakuti ametikõrgen- 
dust. Kuid oli vaja teha valik — insti- 
tuudi lõpetamine hakkas kätte jõudma, 
pidin tegema diplomitöö ja ma lahkusin 
töölt. Raha oli jälle otsas. Kuid tegin oma 
debüüdi, esimese dokumentaalfilmi. 
Oli küll väike film, kuid seda näidati 
Kasahstani televisioonis. 


Kui läksid õppima dokumentaalfil- 
mi režiid, kas teadsid juba, et tahad 
proovida kätt ka mängufilmis? 

See valik tehti minu eest vist tegeli- 
kult juba lapsepõlves, kui mängisin 
Bodrovi filmis. Film tõmbab sind enda 
külge nagu magnet. Kui juba oled korra 
sellega kokku puutunud, ei ole enam 
pääsu. Lõpetasin ajakirjandusala diplo- 
mitööga, mis oli Kasahstani naisrežis- 
söörist Asja Sulejevast, kes rääkis mulle 
väga palju. Ta on dokumentalist, teinud 
ka mõned mängufilmid. Tema vaimus- 
tusele ja nendele lugudele alla andes 
tekkis minus lootus kunagi teha mängu- 
filmi. Mitte, et see mind painanud oleks, 
kuid oma võimalusi hinnates mõtlesin, 
et poleks paha, kui... Kuid ma armastan 
väga dokumentalistikat ja arvan, et te- 
gelen sellega veel. Dokumentalistika on 
palju keerulisem kui mängufilm. 


Kas Sergei Bodroviga suhtlesid 
edasi pärast seda filmi, milles män- 
gisid? 

See on küllaltki kummaline lugu. 
Mängisin kahes tema filmis ja pärast 
seda läksid meie teed lahku. Tema sõitis 
Moskvasse ja tast sai staar Sergei Bod- 
rov, keda kõik teadsid. Mina elasin Ka- 
sahstanis, abiellusin väga vara, sain lap- 
se. Mu pereelu ei sujunud, kõik läks kui- 
dagi imelikult ja kolmteist aastat me ei 
kohtunud. Kuni ta lõpetas , Kaukaasia 
vangi” (1996) võtted ja tuli Almatõsse 
esilinastusele, sest film tehti Kasahstani 
rahadega. Oli väga suur ja prestiižne 
esilinastus. Ta palus, et mind otsitaks 
üles. Kuidagi leiti mind üles, kohtusime 
pärast kolmeteistaastast pausi ja pärast 
seda algas meie koostöö. Lendasime 
koos lennukis ja ta palus mul oma elust, 
lapsepõlvest rääkida. Ja järsku, kui rää- 
kisin ühest huvitavast juhtumist, ütles 
ta:,,See on ju stsenaarium.” Kirjutasime 
sellest loost käsikirja, mille režissööriks 
sai tema poeg Sergei Bodrov noorem, 
filmi nimeks aga ,,Õed” (2001). 

Kuidas sulle film meeldis? 

Noh, Serjožal oli oma huvitav näge- 
mus. Mulle tundus, et noorem tüdruk 
oli huvitavam kui vanem, aga see on 
režissööri valik, mida ma austan. See 
kahe õe lugu on minu elu lugu, milles 
mina olin vanem õde. 


Töötasid Bodroviga ka hiljem? 

 Õdedega” andsime alguses taotluse 
“Kazahfilmi“, kuid keegi mind ei tead- 
nud ja raske oli filmi jaoks raha saada, 
mille peale tekkis idee anda stsenaa- 
rium Sergei Bodrov nooremale, keda 
tunti, ja minu jaoks oli see algus. Otsus 
osutus õigeks — film sai valmis ning 
võitis auhindu ja oli kassaedukas. Hil- 
jem ütles Bodrov vanem, etnii, kirjuta- 
me nüüd stsenaariumi sinu jaoks. Tal 
oli õigus — raha oli lihtsam leida ja nii 
sündiski ,,Skiso” (2004). Tal on mulle 
väga suur mõju. 


Ta on ka , Skiso” kaasstsenarist? 

Kukkus nii välja, et me tükk aega ei 
kohtunud, siis jälle kohtusime Veneet- 
sias tema filmi ,,Karu suudlus” (2002) esi- 
linastusel. Ta küsis, mida ma nüüd teha 
tahan. Ütlesin, et on olemas idee rusika- 
võitlusest. Professionaalse dramaturgina 
pakkus ta, et suurepärane finaal oleks, 
kui poiss tapaks ema armukese. Mõtle- 
sin, kirjutasin, kohtusime korra veel Pa- 
riisis, ta luges loo läbi ja ütles, et see on 
hea materjal stsenaariumiks. Siis hakka- 
simegi koos kirjutama. Tänu temale sai- 
me ka filmile raha, sest ta pani inimesi 
uskuma, et ma suudan midagi ära teha. 


Kuidas nägi teie kahe puhul välja 
koos kirjutamine? 

Mina kirjutan midagi, siis kohtume, 
loeme. Ta ütleb, mis ei sobi, mida tuleb 
välja visata, mida ümber kirjutada. Esi- 
mene kord, kui kirjutasime , Õdede” 
stsenaariumi, ma kartsin nii, et vaevu 
suutsin nuttu tagasi hoida. Aga üldiselt 
on nõnda, et ta parandab teksti, kirjutab 

midagi ümber ja mina püüan ta nõuan- 
deid kuulda võtta. 


»Skiso” lugu — kust see pärit on? 

See on tegeliku inimese tegelik lugu. 
See inimene esindab paljusid teisi, kes 
sõidavad suurtesse linnadesse tööle — 
ma eitea, kas sellist asja Eestis on — ja 
kes muutuvad marginaalideks, kellel ei 
ole ei sõpru ega toetust; inimesed tõuka- 
vad sind eemale, sest neil on endal ka 
raske, raske on leida tööd ja kontakte. 
Sellised inimesed hakkavad teenima, 
millega saavad. Kohtasin sellist inimest, 
keda elu oli alandanud, kuid kelle hing 
ei olnud katki. Kasahstani esimesel ja 
viimasel Euraasia ja Balti riikide filmi- 
festivalil istusin kino fuajees ja lugesin 
kava. Minu juurde tuli kaitsevärvis jo- 
pega meesterahvas. Tegi ettepaneku, et 
ma jooksin temaga teed. Hakkas endast 
rääkima. Olen palju rääkinud sellest, et 
linnas ja maal elavate kasahhide vahel 
on suur vastuolu. Meie oleme linnas üles 
kasvanud ja ei räägi emakeelt. Tema 
ütles mulle: miks sa ei räägi kasahhi 
keelt? Natuke agressiivselt, kuid hiljem 
hakkas huvi tundma minu töö vastu. 
Huvitav, kuidas ta sinna kinno üldse 
sattus. Ja tema rääkis mulle oma 100. 

Pärast meie jutuajamist, kui hakka- 
sin ära minema, ütles ta mulle: , Ära 
unusta mind. Lihtsalt, ära unusta. Ma 
ei tea, kui palju mul on jäänud elada.” 
Ma ei mäleta ei tema nime ega nägu, ma 
ei tea, kas ta on seda filmi näinud. Kui 
ta on veel elus ja ma teda näeksin, siis 
võib-olla ma tunneksin ta ära. 


Kust tuli peategelase vanus? 

Sellelt mehelt sain prototüübi inime- 
sest, kes ringis hukkub. Poiss tekkis hil- 
jem. Elasin juba aasta poolteist Hollandis 
ja minu fotograafist sõber, suurte pere- 
probleemidega inimene, kes kunagi mi- 
dagi ei rääkinud endast, hakkas kirjuta- 
ma oma vennast, autistist, kes seitsme- 
teistkümneaastaselt enesetapu sooritas. 

Guka Omarova ja Eesti Filmi Sihtasutuse välissuhete juht Karlo Funk 
festivali lõpetamisel Radissoni SASi hotellis. 


See lugu vapustas mind sügavalt ja mul 
tekkis tunne, et nende kahe loo ühenda- 
misest võiks midagi huvitavat tekkida. 
Mul oli salajane soov, et seda filmi 
näeksid noored. Ja tõesti, noored on ,,Ski- 
sot” hästi vastu võtnud. Pärast esilinas- 
tust Almatõs, mis toimus korraga mit- 
mes kohas — ühes kohas ligi 400 inimest, 
teises 600 —, sõitsime lõunasse, provintsi, 
ja seal võtsid inimesed seda väga positiiv- 
selt vastu, eriti noored. Minu poeg on seits- 
meteistkümneaastane ja ma näitasin talle 
filmi pärast montaaži. Mulle oli väga olu- 
line, mista ütleb. Ta ei valeta kunagi ja kui 
midagi on halvasti, siis ta ütleb seda mul- 
le alati. Jälgisin teda, kui ta filmi vaatas, 
ja kuigi ta alguses oli pessimistlik, hakkas 
asi talle üsna ruttu meeldima. Nii et noo- 
red onfilmi väga positiivselt vastu võtnud. 


Kas lapsena filmides mängimise 
kogemus aitas sind ka nüüd, töötades 
noorte näitlejatega? 

Jah, ma arvan, et mingil määral aitas 
küll. Ma vältisin seda, mis tehti minuga 


ja mis mulle haiget tegi, kui olin nelja- 
teistkümneaastane. Kui oled neljateist- 
kümnene ja korraga ümbritseb sind ku- 
juteldamatu tähelepanu ja see lõpeb vä- 
ga järsku, siis tunned end üpris halvasti. 
Oma peategelasega suhtlen pidevalt, 
sõidame temaga festivalidele jne. 
Sergei Bodrov on inimene, kelle jaoks 
eesmärk pühendab abinõu. Oma töös 
on ta küllaltki järsk, seda, mida tema 
lubas endale töös minuga, püüdsin mi- 
na vältida töös lastega. Kindlasti män- 
gib rolli ka see, et ma olen naisterahvas. 


Millised olid need meetodid, mida 
püüdsid vältida? 

Ma üldiselt ei räägi sellest kunagi... 
Oli stseen, milles ma pidin nutma. Aga 
sel päeval olin ma eriti lõbusas tujus ja 
naersin kogu aeg. Valgus hakkas muu- 
tuma, oli vaja filmida režiimiajal, pidi 
sadama vihma, kohale olid sõitnud tule- 
tõrjeautod... vesi hakkas juba otsa saa- 
ma. Kõik hakkas otsa saama. Ka lindili- 
miit hakkas lõpututest praakidest duub- 

Laura Kallasvee foto 


litest täis saama. Ühesõnaga, kui praegu 
ära ei filmi, siis on kõik. Ta viis mind 
dekoratsioonide varju ja lõi mind. 


Oled sa sellest hiljem temaga rääki- 
nud? 

Loomulikult tundis ta end pahasti. 
Järgmisel päeval püüdis ta minuga rää- 
kida ja viis mind lohutuseks igale poole. 
Kuid alles kakskümmend aastat hiljem 
küsisin ma talt: , Kuidas sa tohtisid nii 
teha? Kuidas?” Tema ütles, et see on 
kunst ja sel hetkel oli kunst talle oluli- 
sem kui miski muu. 


Millised on sinu meetodid töötami- 
sel asjaarmastajate ja noorte näitleja- 
tega? 

Mina pooldan seda, et lastega tuleb 
rääkida nagu täiskasvanutega. Neile tu- 
leb ülesannet selgitada. Lapsed saavad 
sellest väga hästi aru. See väike poiss, kes 
»Skisos” noorimat tegelast kehastas, oli 
meil kõige distsiplineeritum ja vastutus- 
tundlikum inimene võtteplatsil. Ma rää- 
gin nendega, seletan, kui tähtis see on, 
alati on vaja natuke aega. Mõnikord lä- 
heme eemale, et ma saaksin nendega ra- 
hulikult rääkida. Kuid selliseid julmi 
meetodeid ma ei võta kunagi kasutusele. 


Kui palju kasutad improvisatsiooni 
ja kui jäigalt hoiad kinni stsenaariu- 
mist? 

Professionaalidega, nagu näiteks 
Viktor Suhhorukov, kasutasin impro- 
visatsiooni, sest ta tuli oma ideedega 
ning oli juba ette valmistanud ja teadis, 
kuidas ta tahab seda rolli mängida. See 
sobis meile. Asjaarmastajatega ei kasuta 
ma improvisatsiooni. 

Enne duubleid me valdavalt proove 
ei teinud. Tavaliselt proovisime võtte al- 
guses läbi misanstseeni ja sellega püüd- 
sime piirduda, sest on oht, et muidu 
proovide käigus kaob midagi. 

Laste puhul on olukord teine, sest 
lapsed mängivad alati ühel tasemel. As- 

jaarmastajad näitlejad hakkavad üld- 
juhul iga duubliga aina halvemini män- 
gima. 


Mitu duublit sa tavaliselt teed? 

»Skisoga” oli meil väga karm limiit, 
saime teha maksimaalselt viis duublit. 
Keskmiselt tegime kaks-kolm. 


Kui kaua kestsid võtted ja kui kaua 
montaaž? 

Filmisime kuus nädalat, sest olid vä- 
ga ranged tingimused. Öeldi, et seits- 
menda nädala eest maksad ise. Montaaž 
oli novembris-detsembris, kaks kuud. 
Seega kauem kui võtted. Kuni märtsini 
kestis helindamine. 

Esimene inimene, kellele näitasin 
esimest rough-cut'i, oli mu poeg. Ma ei 
monteerinud muidugi üksi. Monteerisi- 
me grupis. Montaažirežissöör Vanja 
Lebedev alustas. Siis Bodrov vaatas läbi 
ja lühendas. Seejärel monteerisin mina 
üht-teist. Teine produtsent, kes kunagi 
ei vaata materjali, tuli vaatama kõige 
esimest rough-cut'i. Ma pole vist kunagi 
elus nii palju närveerinud kui selle kol- 
me tunni jooksul. Mulle öeldi, et kui ta 
nüüd leiab, et film ei õnnestunud, ei an- 
ta raha montaaži jaoks. Kui ta ruumist 
välja tuli, vaikis ta kaua, tegi ühe suitsu 
ja ütles: , Noh, film tuli välja.” 


Kui palju erinevad filmid, mis olid 
sinu peas enne võtteid ja mida nüüd 
ekraanil näeme? 

Absoluutselt erinevad. Väljanägemi- 
se poolest, stilistika poolest. Ma armas- 
tan väga graafikat ja kujutasin seda filmi 
ette samuti veidi graafilisena. Kõik on 
hoopis teistsugune. Alustad filmitege- 
mist ühe ettekujutusega, kuid kui hak- 
kad läbi vaatama võttekohti ja näitle- 
jaid, siis need dikteerivad sulle hoopis 
midagi muud. Selle, mis sulle meeldib, 
valid välja, mis mitte, jätad kõrvale. 
Teed kompromisse. 


ale 4 A 
»Skiso“, 2004. Režissöör Guka Omarova. 
Oldžas Nusupbajev (Skiso). 


Kuidas leidsid operaatori ja 
kunstniku? 

Operaatoriga oli mul juba varem 
kokku lepitud. Kui planeerisin, Õdede” 
võtteid, mille nimeks siis oli veel , Ban- 
diidi tütar”, valisin tema. Ta on väga hea 
operaator, kirgiis. Helistasin talle ja kü- 
sisin, kas ta tahab filmida minu esimest 
filmi. Seega jäi meil selline kokkulepe. 
Mistõttu oli loomulik, et kui ma ,,Skisot” 
tegema hakkasin, tuli tema. Kunstnike- 
ga on probleem, sest pärast Nõukogude 
Liidu lagunemist, juba kümme aastat, 
ei koolitata filmikunstnikke. Enne tulid 
nad VGiKist. Seega oli meil kunstnikuks 
samuti kirgiis, minu operaatori sõber. 
Väga andekas kunstnik, kes on samuti 
lõpetanud VGIKi. 


Aga milline on üldse praegu olu- 
kord kasahhi kinos? 

Praegu on olukord paranenud. Eel- 
misel aastal tehti kuus täispikka mängu- 
filmi. Sel aastal on juba tehtud mitu fil- 
mi, nende hulgas ka üks väga suur, viie 


miljoni dollarilise eelarvega projekt. 
Riik toetab filmikunsti, on ka režissööre, 
kellel on olemas rahvusvaheline tun- 
nustus, keda Cannes väga armastab. Ve- 
nemaaga muidugi võrrelda ei anna. 

On suur vajadus vaadata oma kodu- 
maal tehtud filme. Inimesed tahavad 
osta kassette vanade filmidega. Huvi ja 
soov on olemas. 

Prantsusmaa on huvitatud koostöö- 
filmidest. Kasahstani režissöörid kaldu- 
vad kõik kahjuks teatava autorifilmi 
poole, mis mulle eriti ei meeldi. 


Kuidas on lood produtsentidega? 
Kas on olemas noori produtsente ja 
kus nad õpivad? 

Meil on selline naljakas olukord, et 
on palju režissööre, kelle naised hakka- 
vad produtsentideks. Sa usaldad oma 
abikaasat, tead, et ta saabriigilt või min- 
gitelt ärimeestelt raha kätte ja ka seda, 
et ta ei peta sind kunagi. 

Mina leidsin ,Skisole” produtsendi 
Sergei Bodrovi kaudu, Sergei Seljano- 

vi, kes on praegu üks Venemaa eduka- 
maid produtsente, teinud filmid ,, Vend” 
(1997), Vend 2” (2000), , Kukulind” 
(2002), ,Oligarh” (2002), praktiliselt 
kõik Aleksei Balabanovi filmid. Ta an- 
dis üsna ruttu nõusoleku. 


Milline on olukord Kasahstani fil- 
mihariduses? 

Nõukogude Liidu lagunemise järel, 
kui VGIKi õppima saatmine osutus liiga 
kalliks, loodi teatri ja filmiinstituut. Hil- 
jem muutus see kool kunstiakadee- 
miaks, milles on filmiosakond. Õpeta- 
takse mitmeid erialasid: dramaturgiat, 
stsenaristikat, režissuuri; on operaatori- 
õpe, kriitikud jne. Õpitakse neli aastat, 
õppejõududeks on tänapäeva filmite- 
gijad, kes õppisid VGIKis. 


Kust leidsid oma filmi peategelasi 
kehastanud poisid? 

Mõlemad lapsed on lastekodust. Oli 
suvi, juuni lõpp, ja koolitöö oli läbi. Et 
lehekuulutuse kaudu lapsi leida, läheb 
paar kuud. Seda aega meil ei olnud. 
Hakkasime läbi käima lastekodusid ja 
internaate. Vaatasime läbi üle kolmesaja 
inimese peaossa. Oli veel üks väga hea 
kandidaat, otsustavaks sai suhe nais- 
peaosatäitjaga. Üldiselt olen valikuga ra- 
hul, arvan, et ta on väga võimekas poiss. 


See on sinu esimene täispikk män- 
gufilm režissöörina. Millised on tun- 
ded pärast sellist õnnestumist? 

Film on edukas, mitte mina. Mul on 
selle filmiga küll suhe, kuid tema edu 
ei ole enam otseselt minuga seotud. Ini- 
mestele meeldib see film, mitte mina. Ta 
oli edukas, meil vedas, filmiga töötami- 
se ajal olime kõik väga õnnelikud, olime 
rahul. Kuigi paljud inimesed on hiljem 
rääkinud, et võtteplatsil nad ei saanud 
üldse aru, mis toimub ja mida ma üritan 
teha. Mitte, etnad ei oleks uskunud mi- 
nusse, vaid nad lihtsalt ei saanud aru. 
Loomulikult olen ma õnnelik, et filmi 

saadab edu. Ma tunnen lihtsalt, et tuleb 
edasi töötada. 


Millised on siis edasised plaanid? 

Väga lihtsad. Suvel hakkab Bodrov 
filmima mängufilmi, ma olen tema as- 
sistent. On suur õnn töötada väljapaist- 
va režissööriga, suure grupiga, mitme 
riigi koostööprojekti juures. 

Ta kirjutas väga hea stsenaariumi, 
»Lšingis-khaani noorusaastad”, arva- 
tavasti filmitakse Mongoolias. Me just 
tulime Mongooliast, mind vapustas see 
riik, olen hakanud täiesti teise pilguga 
vaatama ka oma kultuuripärandile. 
Näod onilusad. Maa on selline neitsilik, 
puutumatu tsivilisatsioon, mis on meie 
ajal väga ootamatu. 

Kui kõik läheb hästi, arvan, et tuleb 
väga hea film; materjal ise, stsenaarium, 
võttekohad Mongoolias — see kõik lu- 
bab väga head filmi. 


Küsimus inimeste jaoks, kes val- 
mistuvad oma esimese täispika män- 
gufilmi võteteks: mis oli kõige meeldi- 
vam ja kõige ebameeldivam kogemus? 

Olid kokkupõrked produtsendiga. 
Need on küll ebameeldivad asjad, kuid 
ka kasulikud. On vaja kontrollida olu- 
korda ja aru saada, mida sa võid ohver- 
dada ja mida ei tohi. Kus sa võid öelda, 
et hea küll, annan selle ära, või kus sa 
ütled ei ja oled lõpuni selles kindel. 

On väga oluline, et grupp usuks sinu 
projekti. Neid kõiki ühendada selle idee 
ümber, luua selline väli, milles kõigil on 
hea ja mugav töötada, anda neile hinge- 
tõmbeaega. See sõltub režissöörist. 

Võtteplatsil olen alati ka teiste idee- 
dele avatud. Võib-olla ei ole see väga 
professionaalne suhtumine, aga ma kü- 
sin alati operaatorilt, kunstnikult, heli- 
režissöörilt või teistelt: , Kuidas?” Kui 
on ideid, siis nendega võib alati minu 
juurde tulla, ükskõik milline inimene 
võtteplatsil võib tulla ja öelda, et äkki 
teeks hoopis nii. Olen avatud, sest alati 


»Skiso”. 
Oldžas Nusupbajev (Skiso). 


võib tulla sealt midagi ootamatut. Jul- 
gustan helirežissööre salvestama seda, 
mis tundus neile huvitav, julgustan ini- 
mesi pakkuma rollidesse neid, kes sinna 
võiksid sobida. Tahan anda inimestele 
võimaluse olla loominguline. Filmi- 
kunst on kollektiivne looming, üksinda 
ei ole võimalik filmi teha. 


Mis oli sinu jaoks ,,Skiso” kõige 
olulisem teema? 

Inimsuhted ja vastutus oma tegude 
eest. Milliste olukordade tõttu elus 
muutub sõprus vihkamiseks? Äraand- 
mine. See, et naine oskab oodata. Meilt 
on palju küsitud, et miks meil oli selline 
finaal, miks Skiso lihtsalt ära ei läinud 
ja lugu sellega ei lõppenudki. Mulle oli 
seeaga väga oluline. Matriarhaadile kal- 
duval ajastul, mil naise roll üha enam 
võrdsustub mehe omaga, on see omaet- 
te väärtus, et naine oskab oodata. 


Pean ikkagi selle standardse küsimu- 
se esitama: olete esimest korda Eestis? 


See oli täiesti uskumatu lugu. Mulle 
helistati reedel kell pool seitse ja paluti 
siia sõita. Kell seitse suletakse kõik 
agentuurid. Jooksin viis minutit enne 
seitset agentuuri, viisat mul polnud. 
Sain faksi, et viisa saan kätte piiril. Järg- 
misel päeval olin Poolas, kust lendasin 
Eestisse. Läbi uskumatute seikluste. 

Väiksena lugesin raamatut, mille 
mulle kinkis vanaema, eesti muinasjut- 
tudega. Hilisemas eas mäletan Eestit 
seoses Sergei Dovlatoviga. Saaks teha 
väga uhke mängufilmi kirjanikust, kel- 
lel ei lähe elus väga hästi ja kes tuleb 
Eestisse... 

Minu jaoks on Eesti ikkagi Euroopa, 
vaatamata sellele, et olite osa Nõukogu- 
de Liidust. Selline rahulikkus, mõõdu- 
kus, näod on väga huvitavad. Mulle vä- 
ga meeldib. 


Usutlenud ELEN LOTMAN 

VIIES AASTA UNESKÕNDIJAID 
Tudengifilmifestival ,, Sleepwalkers" 


KATRIN RAJASAARE 


5. Tudengifilmide festival, Sleepwalkers“ 
toimus mullu 27. novembrist 3. detsembri- 
ni, juhatades traditsiooniliselt sisse Tallin- 
na Pimedate Ööde filmifestivali. See- 
kordne noorte jõu- ja ilukatsumine toimus 
kinos ,,Sõprus“, eriprogramme näidati ka 
Sütiste Majas ja Pärnu teatris ,,Endla“. 
Festivali juurde kuuluv filmikool viidi läbi 
Sütiste Majas. 


Uneskõndijate” festivali eristab sa- 
malaadsetest poolprofessionaalsete fil- 
mitegijate võistukatsumisest kaks kri- 
teeriumi: festival on rahvusvaheline ning 
võistlusprogrammis saavad osaleda 
vaid meedia- ja filmitudengid. Nii on fes- 
tivali filmid kõrge tasemega ning koha- 
likele tudengitele pigem eeskujuks kui 
võrdseteks võistlejateks. Euroopa filmi- 

koolides teatakse ,,Sleepwalkersit“ see- 
eest hästi ja nii saabub igal aastal prog- 
rammi koostajate lauale üha enam võist- 
lustöid — viimati koguni üle 250. Välja 
valitakse 60 — 80 anima-, dokumentaal- 
ja lühimängutfilmi. Lõpliku sõna ütleb 
kuni viieliikmeline rahvusvaheline žürii. 
Sel aastal juhtis žürii tööd , Allfilmi“ 
produtsent Piret Tibbo-Hudgins, žü- 
riisse kuulusid veel Geza M. Toth (Un- 
gari Kunstiülikooli animatsiooniosakon- 
na juhataja), Aleksei Popogrebski (Ve- 
nemaa režissöör, PÖFFil näidati tema 
filmi , Koktebel”), Torben Simonsen 
(Taani Rahvusliku Filmikooli doku- 
mentalistika õppejõud) ja Peter Vogt 
(Poola Rahvuslik Filmikool, 4. ,,Sleep- 
walkersi“ tudengifilmifestivali grand 
prix” võitja filmiga , Piletikontroll”). 


»Sleepwalkersi” 
grand prix võitnud 
filmi ,,Perkele” 
produtsent 

Anu Lyra ja 
režissöör 

Arto Tuohimaa. 


» Lransport”, 
Saksamaa, 2004. 
Režissöör 

Silvio Helbig. 


» Charlotte”, 
Saksamaa, 2003. 
Režissöör 
Ulrike von 
Ribbeck. 


»Perkele”, 
Soome, 2004. 
Režissöör 

Arto Tuohimaa. 


kino 107 


5. ,Uneskõndijate” filmifestivali 
võistlusprogrammi iseloomustas eriti 
tugev lühimängufilmide programm, 
milles osalesid tudengitööd Austraa- 
liast, Mehhikost, Ameerika Ühendriiki- 
dest, Kanadast, Islandilt, Norrast, Root- 
sist, Taanist, Saksamaalt, Belgiast, Prant- 
susmaalt, Inglismaalt, Hispaaniast, lis- 
raelist, Türgist, Itaaliast, Tšehhist, Poo- 
last, Lätist, Venemaalt, Soomest ja mui- 
dugi Eestist. Tudengifilmide tavapära- 
semate teemade kõrval, nagu lapsepõlv, 
esimene armastus, vanematekodust väl- 
jakasvamine, rääkisid mitmed filmid 
julgelt ka keskealistest ja vanuritest. 
Väljapaistev oli mitme filmikooli tehni- 
line tase, ent kallis produktsioon ei tä- 
hendanud tingimata tugevamaid filme. 
Nii maksab esile tõsta Konrad Wolfi nim 
Filmi- ja Televisioonikõrgkooli (Saksa- 
maa) võistlustööd ,,Transport” (2004, 
rež Silvio Helbig), mille ulmelise kesk- 
konna loomine ja ülesvõtmine küündis 
professionaalse filmikunsti piirimaile, 
mis aga auhindadest sootuks ilma jäi. 

Otse Hollywoodi, Ameerika Filmi- 
akadeemia range lühimängufilmiko- 
misjoni ette rändas Tallinnast Islandi 
võistlustöö ,Päästja” (Bjargvaettur, 
2003, Erla Skuladõttir), mis valminud 
New Yorgi Tischi Kunstikolledžis ja sa- 
muti auhindamata jäi. Festivali grand 
prix” (1000 m 16 mm filmilinti firmalt 
Kodak“) võitis hoopis südamlik ja soe 
tragikomöödia ,Perkele” (2004, Arto 
Tuohimaa) Helsingi Polütehnikumist 
»Stadia“. Kolme meediatudengi (lisaks 
režissöörile operaator Sampsa Huttu- 
nen ja produtsent Anu Lyra) lõputööna 
valminud kolmeepisoodiline lugu hiil- 
gas peene situatsioonikoomikaga ja os- 
kusega panna näitlejad edasi andma 
lihtsaid emotsioone. Võidutööd esitleti 
ka 8. Tallinna Pimedate Ööde filmifesti- 
vali avagalal. 

Parima mängufilmi auhinna võitis 
Berliini Filmi- ja Televisiooniakadeemia 
(DFFB) filmitudengi Ulrike von Rib- 

becki mängufilm ,,Charlotte” (2003). 
Žürii pidas draamalugu auhinna vääri- 
liseks tänu õnnestumisele autentse täna- 
päeva naiskarakteri loomisel ning väi- 
kestest elementidest dramaatilise pinge 
ülesehitamisel. Noore autori eelmist tööd 
Järve ääres” (Am See, 2002) võis Tallin- 
nas näha eriprogrammi ,Lühifilmid 
Cannes'ist” raames, mis tutvustas Can- 
nes'itudengikonkursi , Cinffondation” 
võidu- ja võistlustöid. 

Parima visuaalse interpretatsiooni 
eriauhind läks seekord Mehhikosse. 
Gabriela Monroy lühimängufilm, Üks 
teekond” (Un viaje, 2004) on isa ja poja 
eksikäik Mexico City metroos, kuhu 
näikse ka kaamera ära eksinud olevat. 

Kahekümne kolmest võistlusprog- 
rammis olnud animafilmist tunnustas 
žürii koguni kolme. Parima animatsioo- 
ni auhind läks Taani Rahvuslikku Filmi- 
kooli — Sabine Ravni lühilugu ,Bernie 
€ Bingo” (Bjorno 6 Bingo, 2004) märgiti 
ära kui joonistuse ja arvutigraafika õn- 
nestunud sümbioos andmaks edasi ini- 
mese kolmedimensioonilisust. Pingviin 
Bingo ja karu Bernie seiklused on õigu- 
poolest sarianimatsioon, mis vanade 
loomamuinasjuttude kombel lihtsustab 
inimlikke nõrkusi. Ungari Kunstiülikoo- 
li animatsioonitudengi Tibor Nadasi 
joonisfilm ,Õpi lendama” (Hogyan re- 
püljüuk?, 2003) märgiti ära parima origi- 
naalidee kategoorias. Akadeemia Non 
Grata tudeng Piret Saarepuu sai eri- 
auhinna humoorikate vimkade eest fil- 
mis , Naljakas härjamüümine” (2004). 

Kõige nõrgem oli konkurss doku- 
mentalistika vallas, kus võistles erineva- 
test filmikoolidest kokku neliteist tööd. 
Endiselt leidus katsetusi dokumentaal- 
fiktsiooni, aga ka dokumentaalse ani- 
matsiooni alal, ent päris uued tuuled 
seekord ,,Sleepwalkersile” veel ei jõud- 
nud. Ära märkida maksab võidufilmi 
» Lransformaator” (Transformator, 2004), 
mis valmis Ülevenemaalise Riikliku Ki- 
nematograafiainstituudi tudengite Pa- 


Bernie x 
Bingo”, 
Taani, 2004. 
Režissöör 
Sabine Ravn. 


» Naljakas 
härjamüümine“, 
Eesti, 2004. 
Režissöör 

Piret Saarepuu. 


“Õpi lendama”, 
Ungari, 2003. 
Režissöör 

Tibor Nadas. 

vel Kostomarovi ja Antoine Cattini 
koostööna. Tandemi esimene ühine film 


on jäädvustanud kaks transporditöölist 
jutustamas kentsakat lugu Peterburist 
Moskvasse suundunud elektrivoolu 
transformaatori õnnetust lõpust ja 
meeste ülesannetest masinavärgi valva- 
misel. Tunnustust leidis autorite oskus 
lasta oma karakteritel end iseluua, auto- 
ri käega vahele segamata. 

Seekordsest festivalist võttis osa en- 
neolematult palju meie omi filmitu- 
dengeid. Võistlusprogrammi jõudis 
kaks lühimängutfilmi, üks dokumen- 
taalfilm, üks dokumentaalfiktsioon ja 
kaks animatsiooni kokku neljast mee- 
diaõppetooliga kõrgkoolist. Lisaks toi- 
mus kohalike tudengitööde ülevaate- 
seanss. 

Eriliseks tegi tänavuse festivali aga 
eeskätt suur väliskülaliste hulk. Peale 
rahvusvahelise žürii saabus Tallinna 
kakskümmend kaks võistlusprogram- 
mis osalevat filmitudengit, kes esitlesid 
siin oma töid, käisid filmikoolis, tutvu- 
sid Eesti meediatudengite ja filmitege- 
misvõimalustega. Festivali juurde kuu- 
luvaid eriprogramme esitlesid Fred Ke- 
lemen Berliinist (, Noored ja ägedad: 
Läti Kultuuriakadeemia tudengitööde 
ülevaade“) ning Anne Abrahams ja Pe- 
ter van Hoof Hollandist (, Hollandi eks- 

Transformaator”, 
Venemaa — Šveits, 
2004. 

Režissöörid 

Pavel Kostomarov 
ja Antoine Cattin. 


perimentaalfilmide ülevaade“). Mon- 
taažile keskendunud filmikoolis pida- 
sid loenguid Anders Refn Taanist 
(montaažireeglite murdmisest mängu- 
filmis Lars von Trieri filmide , Laineid 
murdes“, ,Tantsija pimeduses” ja 
»Dogville” kogemuse põhjal), dr Igor 
Korsic Sloveeniast (montaaži abil loo 
maksimeerimine) ning drRamses Mar- 
zouk Egiptusest (operaatori pilgust 
montaaži planeerimisel). 

Tihe ürituste programm kogu festi- 
vali vältel andis noortele hea võimaluse 
tegijatega” suhelda. Ent ,,Sleepwal- 
kers“ on tuntud ka filmiprofessionaa- 
lide omavahelise koostööfoorumina — 
4. ,Sleepwalkersi” ajal tutvunud žürii 
esimehe Nikolai Nikitini ja filmikooli 
lektori Herbert Schweringi Tallinnas 
sündinud koostööprojekt ,Lost and 
Found” avas tänavuse Berliini filmi- 
festivali ,, Forumi“ programmi. Mitmed 
»Sleepwalkersil“ osalenud filmituden- 
gid on jõudnud hiljem oma filmidega 
ka PÖFFi põhiprogrammi. 


FILMID, MIS ON SAMA OHTLIKUD 
JA VÄLJAKUTSUVAD KUI ELU 
55. ,Berlinale” tõestas end poliitiliste 


filmide foorumina 
ANNIKA KOPPEL 


Poliitika ja ajalugu filmikunstis on suuresti 
noateral kõndimine: kui teemaks on poliitika, 
siis kuhu jääb kunst? Ja kas pole tegemist 
ennekõike propagandaga ühe või teise poole 
kasuks? Poliitikast võib küll distantseeruda, 
kuid seda ei õnnestu päriselt vältida, sest 
maailm, milles me elame, on määratletud po- 
liitiliste otsuste kaudu. 


55. , Berlinale“ kavas oli filme Rwan- 
da genotsiidist, Ungari juutide holo- 
causf'ist, sakslaste vastupanuliikumisest 
natsidele, palestiina enesetaputerroristi- 
dest, Tšetšeenia sõjast, Goebbelsi ekspe- 
rimendist jne. Sellised filmid (mõned 
neist dokumentaalid) raputavad vaataja 
õiglustunde ja emotsioonid põhjalikult 
läbi — massimõrvad, piinamised ja kar- 
juv ebaõiglus kontsentreeritud filmifor- 
maadis ei jäta tuimematki tundetuks. 
Seda enam, et tegu ei ole fiktsiooniga, 
vaid sellega, mis maailmas on aset leid- 
nud ja veelgi iga päev leiab. 

» Ajalugu varjutas viimast Berliini fil- 
mifestivali samamoodi nagu tumedad 
pilved, mis üksteist päeva kestnud festi- 
vali ajal taevasse kogunesid. Oma 55. 
toimumisaastal tõestas ,, Berlinale” taas 
kord oma poliitilist reputatsiooni teiste 
festivalidega võrreldes,” kirjutab , New 
York Timesi” vaatleja Manhola Dargis. 
, Olles küll glamuuri poolest kahvatum 


kui Cannes, vähem tähtsusele rõhuv kui 
Veneetsia ja mitte nii Hollywood kui 
Toronto, on see festival, kus ajalugu ja 
poliitika ei koondu ekraanile selleks, et 
seda pehmest tugitoolist mugavalt dis- 
tantsilt vaadelda, vaid kus filmid mõni- 
kord ärrituvalt elustuvad ja piirid ekraa- 
nil toimuva ja tõelise maailma vahel 
kaovad.” 

55. Berliini filmifestivali on eesti 
ajakirjanikud kajastanud üsnagi üleole- 
vas toonis, väites, et võistlusprogramm 
oli keskpärane. Eks festivali direktor 
Dieter Kosslick sai mõnelgi puhul na- 
hutada ka Saksa pressilt, aga küllap 
kuulub see asja juurde. 

Olles küll maailma suurimate ja tun- 
tumate festivalide esireas, vajab ka ,, Ber- 
linale“ eristumist ja oma nägu. Näib siis- 
ki, et olulisem kui heade ja keskpäraste 
filmide (neid on igal festivalil) kokkulu- 
gemine, on hoopiski see, et taas kord 
kinnistus ,Berlinale“ kui poliitilise fil- 
milava renomee. 


Valge Roosi“ vastupanuliikumine 
Muidugi ei pea kõik filmid olema 
poliitilised ja ei olnud Berliiniski, kaugel 
sellest. Enamasti käsitletakse filmi kui 
meelelahutust, aga filmid, mille sisuks 
poliitikaga seonduv, äratavad mõtteid, 
küsimusi, diskussioone ja tuliseid kirgi. 
Neid diskussioone ja kõike muudki fes- 

tivaliga seonduvat edastas ,, Berlinalel” 
operatiivselt , Raadio 1“ (Radio Eins), 
mille buss asus kõik need päevad Pots- 
damer Platzil. 

Üks näide emotsioonidest filmide 
ümber: mõned olid väga solvunud, et 
Ungari juutide genotsiidist jutustav film 
»Saatuseta” (Sorstalansäg), mis põhineb 
Nobeli preemia laureaadilmre Kerteszi 
samanimelisel romaanil, võeti festivali 
võistlusprogrammi alles siis, kui selgus, 
et Chris Terrio , Kõrgused” (Heights) 
mingitel põhjustel võistlusprogrammi 
ei jõua. Sisuliselt oli tegemist viimase 
hetke asendusega, samal ajal kui saks- 
laste vastupanuliikumise lugu, Marc 
Rothemundi ,,Sophie Scholli viimased 
päevad” (Sophie Scholl — die letzten Tage) 
võeti kohe võistlusprogrammi. Sarna- 
seid tõlgendusi levis ,Berlinale” võist- 
luskava ümber mitmeid. 

»Saatuseta” on operaatorLajos Kol- 
tai lavastajadebüüt (kandideeris ,Osca- 
rile“ Giuseppe Tornatore filmiga ,,Ma- 
lšna”, 2000, ja on neljateistkümne filmi 
juures töötanud koos Istvän Szabõga). 
Korralik film, mille stsenaariumi kirju- 
tas Kertšsz isiklikult ja mis tegemise ajal 

»sophie Scholli 
viimased 
päevad”, 
Saksamaa, 2004. 
Režissöör 

Marc Rothemund. 
Julia Jentsch 
(Sophie Scholl). 


saanud mitmeid tagasilööke (võtete al- 
gus 2003. aastal). Vahest sellepärast siis 
on ka värskus kaduma läinud, ehkki 
peaosatäitja, nooruke Marcell Nagy on 
hea, natuke noorem Sophie Scholli ke- 
hastavast Julia Jentschist, kes sai pari- 
ma naisosa , Hõbekaru“. 

Film ,Sophie Scholli viimased päe- 
vad” tõi , Hõbekaru“ parima režii eest 
ka režissöör Marc Rothemundile. See 
kuulub saksa filmide nn uude lainesse, 
mis tegeleb riigi natsionaalsotsialistliku 
minevikuga. Eesti kinoekraanidel saime 
samast lainest näha filmi , Napola”, 
peaosas suurepärane Max Riemelt. 
Sophie Scholl” lahkab elu natsionaal- 
sotsialismi tingimustes naispeategelase 
vaatenurgast. Sophie ja tema vend Hans 
ning mõned nende sõbrad veavad Mün- 
cheni üliõpilaste vastupanuliikumist 
Valge Roos“. Nad jäävad lendlehtede 
levitamisel vahele, vangistatakse ja lä- 
hevad lõpuks oma ideele kindlaks jää- 
des surma. Tõestisündinud loo onMic- 
hael Verhoeven 1982. aastal juba korra 
ekraanile toonud. 

Pärast Berliini müüri langemist tulid 
aga ilmsiks uued dokumendid juhtunu 


kohta, sh ülekuulamisprotokollid. Re- 
žissöör Rothemundi liigutas loos peituv 
draama. Ta otsustas teha filmi, mis kes- 
kendub Sophie viimastele päevadele, 
näidates teda kui normaalset naist, kes 
pole pühak ja armastab elu, ent kes jääb 
truuks oma aadetele ega reeda sõpru. 
Talle vastandub ülekuulaja, natsirežiimi 
kohtunik Roland Freisler, kes ühtpidi 
täidab oma kohust režiimi ees, teistpidi 
aga näib Sophiele kaasa tundvat ja pa- 
kub tüdrukule pääsemiseks kompro- 
missi, mida too vastu ei võta. 

Neis, kes mäletavad nõukogude pro- 
pagandafilme ä la , Kuidas karastus te- 
ras”, võib ,Sophie Scholl” kohati tuttava 
tunde esile kutsuda, aga kellegi minevi- 
kuemotsioonid pole tegijate süü. Täp- 
sed dialoogid ja puhtajooneline, kõigest 
liigsest puhastatud lugu annavad ter- 
vikliku ja mõjuva teose, kusjuures õn- 
nestumisest üle poole saab panna Julia 
Jentschi osatäitmise arvele. Karud läk- 
sid siin küll õigesse kohta. 


Rwanda genotsiid ja Tšetšeenia õudu- 
sed 

Rwanda kümne aasta taguse kodu- 
sõja varje püüdis Berliinis koguni kaks 
filmi, üks neist Terry George'i , Hotell 
Rwanda” (Hotel Rwanda) väljaspool 
võistlust ja teine Raoul Pecki , Kunagi 
aprillis” (Sometimes in April) võistlus- 
programmis. Viimases mängib briti 
näitleja Idris Elba hutu sõdurit, kes on 
abielus tutsi naisega ja kes vaatab ühel 
õhtul oma keskklassi kodus jalgpalli- 
mängu, kui vallandub kodusõda, milles 
verd voolab jõgedena ja hukka saab um- 
bes 800 000 inimest. Terror puhkeb 1994. 
aasta aprillis mõistmatult ja arutult; üks 
jubedamaid stseene on see, kui ÜRO 
sõdurid evakueerivad veoautodel val- 
ged ja jätavad tutsid kindlasse ning väl- 
timatusse surma. Filmi põhipaatos ongi 
etteheide tsiviliseeritud maailmale, ise- 
äranis maailmavalvur Ameerikale ja 
ÜRO-le, kes genotsiidi pealt vaatas, aga 


midagi selle takistamiseks ei teinud. Ent 
ikkagi on sügavalt arusaamatu, miks 
ühel heal päeval võtsid hutud matšeeted 
ja tormasid ummisjalu tutsisid tapma? 
Ja kuidas nad nüüd, pärast elajalikke 
verepulmi ja laibamägesid, edasi elavad? 

“Hotel Rwanda” on aga nagu oma- 
moodi Aafrika ,Schindleri nimekiri”, 
kus hutust hotelliomanik paigutab oma 
peenesse hotelli sadu tutsisid, päästes 
nõnda nende elu. 

Kui veel poliitikast rääkida, siis linas- 
tus Berliinis , Forumi” kavas dokumen- 
taalfilm Tšetšeeniast — ,Coca — The 
Dove from Chechnya”. Prantsuse pärit- 
olu Eric Bergkaut portreteerib endist 
ärinaist Zainap Gašajevat, hüüdnimega 
Coca, kes on viimase kümnendi oma 
elust dokumenteerinud seda, mis Tšet- 
šeenias on juhtunud. Seda filmi täiendas 
omakorda ,,Panorama” programmis 
linastunud saksa dokumentaalfilm 
»Weisse Raben — Alptraum Tschet- 
schenien” (rež Tamara Trampe ja Jo- 
hann Feindt), mis vaatleb vene sõdurite 
tegusid Tšetšeenias. 

Kõigi nende õuduste vaatamine peh- 
mes punases toolis, turvalises kinosaa- 
lis, käepärast pudel head mineraalvett, 
tekitab kummastava tunde. Selline ju- 
beduste kontsentratsioon kahvatub iga- 
õhtustes uudistes edasiantava kõrval. 
Miks peavad filmid poliitilised olema? 
Keda see huvitab?” küsis üks eesti levi- 
taja. Ja kuigi see tundub esmapilgul ig- 
norantne küsimus, on see levitaja seisu- 
kohast igati õigustatud. Nimelt pole po- 
liitilise sisuga filmid erilised kassahitid. 
Aga samas leidub ka lademetes meele- 
lahustuslikke filme, mis samuti kassat 
ei too. Hea film on ettearvamatu segu 
erilistest komponentidest, mis reagee- 
rivad veel omakorda mitmete välistegu- 
ritega. Lõpuks sünnivad parimad kuns- 
titeosed ikka siis, kui räägitakse asja- 
dest, mis inimesi sügavalt puudutavad 
ja neile korda lähevad. 


kino 113 


Näiteks ,, Schindleri nimekiri” ja 
»Pianist” on tublisti kasumit toonud ja 
teisedki on end tasa teeninud. Nii et po- 
liitilise sisuga filme ei tasu siiski karta, 
ajuvaba meelelahutust toodetakse niigi 
hulgi. 


Enesetaputerroristide viimased tunnid 

Film, mille linastumise järel rääkisid 
kriitikud ajakirjanduses esimesest või- 
malikust , Kuldkaru“ pretendendist, oli 
praegu Hollandis elava palestiinlase 
Hany Abu-Assadi enesetaputerroristi- 
de lugu ,,Otse paradiisi“ (Paradise Now). 
Film jutustab kahe enesetaputerroristi, 
Khaledi ja Saidi viimasest kahekümne 

»Kunagi aprillis“, 
USA — Rwanda, 
2004. 

Režissöör 

Raoul Peck. 

Idris Elba 
(Augustin 
Muganza). 


Hotell Rwanda”, 
Lõuna-Aafrika, 
2004. 

Režissöör 

Terry George. 

Don Cheadle 

(Paul Rusesabagina). 


neljast tunnist. Režissöör on seda mää- 
ratlenud kui poliitilist thrillerit, aga ka 
kui psühholoogilist filmi, vesterni ja 
gangsterifilmi samaaegselt. Abu-Assadi 
filmis saavad enesetaputerroristid inim- 
liku näo ja räägivad oma loo ning põh- 
jendavad oma tegu. Veider, aga valdav 
dokumentaalfilmides pakutav ettekuju- 
tus neist on olnud kui nimetuist ajupes- 
tud idiootidest, kellele lapsest peale 
üksnes koraani pähe tuubitakse. 
Samas on režissöör nende suhtes ka 
kriitiline ja sellisel pühal teemal nagu 
hüvastijätuvideo omastele visatakse 
üksjagu võllanalja. Miks Abu-Assad sel- 
le filmi tegi? Palestiinlasena ta ainult sel- 


, Otse paradiisi”, 
Holland — 
Saksamaa — 
Prantsusmaa, 
2004. 

Režissöör 

Hany Abu-Assad. 
Ali Suliman 
(Khaled) ja 

Kais Nashef 
(Said). 


7 Carmen 
Khapyelitshast”, 
Lõuna-Aafrika, 
2004. 

Režissöör 

Mark Dornford- 
May. 

Andile Kosi 
(Kosi) ja 
Pauline Malefane 
(Carmen). 


lise filmi teha saigi; ta küsib, mida oku- 
patsioon inimestega teeb, soovides ava- 
da diskussiooni ja teha nähtamatute 
lood nähtavaks. 

» Ameerika filmides ei austata vas- 
tast õieti ja seal on alati head ja halvad,” 
ütleb Abu-Assad. ,, Halvad on vähem 
intelligentsed ja üleüldse igas asjas ,,vä- 
hem”, head on aga targad, ilusad ja huu- 
morimeelega. See pole minu jaoks. Ma 
arvan, et kangelane muutub sellega hu- 
vitavamaks, kui ka ta vaenlane on huvi- 
tav. Niisiis, ma vältisin igasuguseid ste- 
reotüüpe ja kohtlesin oma tegelasi võrd- 
sete ja intelligentsete inimestena lõpuni 
välja.” 


ah 


Film on üles võetud Iisraeli läänekal- 
dal Nabluses, kus käis võitlus ja nii iis- 
raellased kui ka palestiinlased suhtusid 
filmitegijaisse tõrjuvalt. Tavaline oli, et 
filmigrupp jäi kahe tule vahele, neid äh- 
vardati ja kui lõpuks mürskudega pom- 
mitama hakati, siis pidas filmigrupp pa- 
remaks Naatsaretti üle minna. Origi- 
naalstsenaarium kirjutati juba 2000. aas- 
tal enne 11. septembrit ja enne teist inti- 
fada't. Selleks ajaks kui filmile raha sai 
hakata otsima, olid asjad täiesti muutu- 
nud ja teema on tänaseni päevakorral. 
Filmil on lisraeli kaasprodutsent ja 
kuuldavasti saab film ka Iisraeli filmi- 
fondilt levitoetust. Ameerika suuremad 

levitajad olid filmi suhtes ettevaatlikud, 
kuid mõned väiksemad kindlasti võta- 
vad riski, sest arvata võib, et vaatajatele 
pakub see film huvi. 


Inimlikkus üle poliitika 

, Otse paradiisi” sai lõpuks parima 
Euroopa filmi auhinna ,, Helesinise ing- 
11%, mis ilmselt oli otsus stiilis kirik keset 
küla. Ega Roland Emmerichi juhitud 
»Berlinale“ žüriil kerge olnud, sest tõe- 
poolest — kumb räägib kõvemini, polii- 
tika või filmikunst? Nad leidsid vist kõi- 
gi jaoks pisut üllatusliku lahenduse, an- 
des grand prix” Aafrika Carmeni loole, 
»Carmen Khayelitshast” (U-Carmen 


116 


Kong Oue”, 
Hiina, 2004. 
Režissöör 

Gu Changwei. 
Feng Li 

(vend), 

Zhang Jingchu 
(õde) ja 

Lu Yulai 
(noorem vend). 


»Pöidlalutsija“, 
USA, 2004. 
Režissöör 

Mike Mills. 

Lou Taylor Pucci 
(Justin Cobb). 


eKhayelitsha), mille režissööriks inglane 
Mark Dornford-May. Peaosaline Pauli- 
ne Malefane (kaasstsenarist ning ooperi 
tõlkija xhosa keelde) oli selle osatäitmi- 
seni kooritüdruk. Ka dirigent on ingla- 
ne, kuid filmile annab ilme kohalik xho- 
sa muusikalitrupp, temperamentsed 
neegritarid. Kena film, aga miks just see, 
mitte mõni teine? 

Käsitlesin siin vaid valikuliselt ühte 
tahku ,Berlinale” filmidest, lähtudes 
teemast. Nägin Berliinis häid filme ja 
oleksin tahtnud veelgi vaadata. Kui tea- 
da, et kokku näidati festivalil 343 filmi 
ja toimus 1100 linastust ning et üks film 
kestab keskmiselt poolteist tundi, siis 


võib välja arvutada, kui palju üks inime- 
ne üheteistkümne päeva jooksul filme 
näha suudab. Tänavune Berliini filmi- 
festival oli ka iseäranis publikurohke — 
pileteid müüdi 180 000, koos akreditee- 
ritud festivalikülalistega aga oli filmi- 
vaatajaid üle 400 000. 

Akrediteeritud oli 17 000 inimest 120 
maalt. Filmiturg, kus eestlased osalesid 
juba seitsmendat aastat, oli tänavu re- 
kordilise osavõtuga ja need, kes jätsid 
mineku otsustamise viimasele minutile, 
pidid tõdema, et kohti enam saadaval 
polnud. Tuleval aastal plaanitakse filmi- 
turg viia suuremasse, Martin-Gropius- 
Bau hoonesse. 

Mis siis veel? , Forumi“ programmis 
linastus viie noore idaeurooplase nn 
omnibus-film , Kadunud ja leitud” (Lost 
and Found), mille sidus omavahel tervi- 
kuks Mait Laasi animatsioon. Intervjuu 
Laasiga avaldati ka ,Berlinale“ kodu- 
leheküljel. 

Filmiturul linastusid Rene Vilbre 
»Böövlirahnu Martin” ja Jaak Kilmi — 
Rene Reinumäe , Sigade revolut- 
sioon”. Filmiajakirjanikud valisid noor- 
te talentide hulgast välja seitse, kes said 
kuulsate õpetajate juhendamisel arvus- 
tusi kirjutada. Eestist pääses nende hul- 
ka ,Eesti Ekspressi” , Areeni” ajakirja- 
nik Maria Ulfsak. 


55. Berliini filmifestivali auhindu 


* ,Kuldkaru” — ,,Carmen Khayelits- 
hast” (U-Carmen eKhayelitsha), režissöör 
Mark Dornford-May (Lõuna-Aafrika). 


* Žürii suur auhind , Hõbekaru” — 
»Paabulind” (Kong gue), Gu Changwei 
(Hiina). 


* Parima režii , Hõbekaru“ — Marc Rot- 
hemund, ,,Sophie Scholli viimased 
päevad” (Sophie Scholl — die letzten Tage) 
(Saksamaa). 


* Parima naisosa ,Hõbekaru“ — Julia 
Jentsch, ,,Sophie Scholli viimased päe- 
vad”. 


* Parima meesosa , Hõbekaru” — Lou 
Taylor Pucci, , Pöidlalutsija” (Thumb- 
sucker) (USA). 


Väljapaistva kunstilise saavutuse eest 
stsenaariumile — Tsai Ming-liang, 
»Isemeelne pilv” (Tian bian yi duo yun) 
(Prantsusmaa — Taiwan — Hiina). 


* Parima filmimuusika ,Hõbekaru” — 
Alexandre Desplat, , Löök, mis mu sü- 
dame peatas” (De battre mon coeur s'est 
arrõte) (Prantsusmaa). 


* Parima Euroopa filmi auhind ,,Hele- 
sinine ingel” — režissöör Hany Abu- 
Assad, ,,Otse paradiisi” (Paradise Now) 
(Holland — Saksamaa — Prantsusmaa). 


* Alfred Baueri auhind — ,,Isemeelne 
pilv”. 


* FIPRESCI ehk Filmiajakirjanike Rah- 
vusvahelise Föderatsiooni žürii auhin- 
nad — ,Isemeelne pilv“, Tsai Ming- 
liang (Taiwan) (võistlusprogramm); 
»Massimõrv“ (Massaker), Monica Borg- 
mann, Lokman Slim ja Hermann 
Theissen (Saksamaa, ,Panorama“ 
programm, dokumentaalfilm); 
»Oxhide“ (Niu pi), Liu Jiayin (Hiina, 
Forumi” programm). 

SURM ANNAB TÄHENDUSE 


OLEV REMSU 


» NAINE SAARELT“. Autor ja režissöör Arvatavasti oli Eesti enam-vähem 
Piret Toomvap, operaatorMait Mäekivi, monokultuurne kuni XIII sajandini, aga 
montaažirežissöör ja helikujundus: Mati mine tea, kas sedagi... Ja see, et mõned 
Schönberg, produtsent Mati Sepping. meistei taha meie ajaloolist paljurahvu- 
Beta SP, 28 min, mustvalge ja värviline. = selisusttunnistada, on meis okupatsioo- 
Estinfilm, 2005. Esilinastus 10. märtsil -niaja taak. Stalini ajal tembeldasime ise- 
2005 Rootsi-Mihkli kirikus. gi osa eestlasi jeestlasteks ja valasime 

nende peale oma viha nagu kõigi teiste 


Maria Murman. 


e 


Maria Murmani kodu. 


rahvaste, aga eriti venelaste peale. Selge, 
nurkasurutud koer on tige. Veidigi nor- 
maalsematel aegadel on siin mere ja 
Peipsi vahel mitmed rahvad ilusti koos 
elanud, mis sest, et oma väikest nagista- 
mist ja nöökamist on ikka ette tulnud, 
see kuulub asja juurde. 

Piret Toomvap on teinud filmi ,,Nai- 
ne saarelt“ viimasest rannarootslasest 
Vormsi saarel Maria Murmanist (9. 111 
1911 — 3.11 2004). Ta ei ole pretendeeri- 
nud populaarteaduslikkusele ega teat- 
melisusele, tegemist on helge, kuidagi 
naiseliku portreefilmiga. Mõned üksi- 
kud faktid siiski tumnfilmi vahetiitrite 
näol antakse, nõnda et ka täiesti võhikul 
tekiks mingi orienteeruv pilt, kes need 
rannarootslased siis õigupoolest olid. 
Mina oleksin lisanud, et erinevalt kõi- 
gist teistest mitte-eesti rahvustest olid 
rannarootslased siin põlisrahvas, kuna 
nad saabusid asustamata aladele. Millal 
see juhtus, ei ole sada protsenti kindel, 
arheoloogilisi kaevamisi ei ole tehtud, 
ehk on seegi tõik meie ksenofoobia ru- 


diment. XIII või XIV sajand, daatum, 
mis antakse filmiski, on, jah, kõige tõe- 
näolisem. Rannarootslaste oma müüdid 
lisasid väärikust ning rääkisid viikingi- 
aegadest. Vahel on arvatud, et ehk juh- 
tus massilisem tulemine hoopiski alles 
pärast Liivi sõda, kui Rootsi kuningas 
meie maa valitsejaks sai. 

Ju on tuldud ja mindudki mitmel 
ajal, kuigi peamiselt oldi küllaltki isolee- 
runud kogukond. Ühes vahetiitris öel- 
dakse, et kokkulepe rannarootslaste lah- 
kumiseks Rootsi aastatel 1943 —1944 
sõlmiti okupatsioonirežiimiga, jääb täp- 
sustamata, et selleks olid natsid. Kuna 
ees- ja tagapool on ohtralt juttu nõuko- 
gude aja koledustest, võib ajalootund- 
mises pealiskaudsem vaataja sattuda 
eksitusse. Ja ega päris õiget ja täpset 
kokkulepet olnudki, Rootsi diplomaa- 
did sondeerisid Berliinis vaid pinda, pi- 
kapeale lubati kuidagiviisi lahkuda neil, 
kes ei suutnud püssi kanda. Ära mindi 
peamiselt ikkagi ise. Ja veel. Film on ing- 
liskeelne, nagu meil viimasel ajal kom- 

Mait Mäekivi fotod 


beks, rahvakillu nimetuseks onEstonian 
Swedes, nõnda jääb teadmata, et eesti 
keeles oleks soovitav kasutada sõna ran- 
narootslased, kuna Eestist vaadatuna elas 
see rahvakild rannas; rootslased kasuta- 
vad määranguteestirootslased, sest Root- 
sist vaadatuna elasid nad Eestis, ise ni- 
metasid nad oma maad aiboland'iks. 
Kaks vastanduvat jutustamisviisi, üks 
siis minimaalsete faktide esitamine ja tei- 
ne emotsionaalne portreteerimine, ei häi- 
ri teineteist, kuna need esitatakse nii-öel- 
da eri kandjatel — üks tummfilmi vahe- 
tiitritena, teine audiovisuaalsel moel. 

Maria Murman. 


Mõnes mõttes on autoril vedanud, 
kuigi see kõlab kaunis küüniliselt. Ma- 
ria Murman sureb ning film algab ja 1õ- 
peb tema matustega, see on raamiks ko- 
gu naise portreele. Inimlik ja sügav. Sur- 
makellad on andnud tähenduse filmile, 
Maria Murmanile ja üldse rannarootslu- 
sele. Surm (antagu tuhat korda andeks, 
ent esteetika on julm) , töötab” mõju- 
valt. Ärasaatmine tõuseb sümboli tase- 
mele, selge — ei sängitata ainult Maria 
Murmantt, vaid üldse vana, klassikalist 
rannarootslust Lääne-Eestis. 

Lihtsus ja väljendusvahendite kasi- 


nus lihtsalt sobib sellesse filmi (kahju 
vaid, et küsija küsimused on mõnikord 
mikrofonist mööda läinud), tõepoolest 
kõik see eluloo jutustamine vanu fotosid 
vaadates tundub loomulik ja ehtne, sa- 
muti vanade pulmarõivaste ja -pastelde 
näitamine ning rannarootsikeelsete lau- 
lude esitamine kohtades, kus kunagi 
olid talud. Vahele on pikitud looduspa- 
noraame, kroonikakaadreid, seda on 
tehtud täpselt ja loogiliselt, kõik toimib 
haruldase tervikuna. 

Meile mõjub üks valusamini kui mi- 
tu, konkreetne kibedamini kui üldine. 
Faktid nõukogudeaegsest rüüstamisest, 
küüditamisest ja mõnitamisest ei lähe 
kunagi nõnda sügavale hinge kui üksi- 


PIRET TOOMVAP (sünd. 14. XI 1965 
Tallinnas) on lõpetanud 1984 Tallinna 20. 
keskkooli ning täiendanud end tele ja filmi 
alal Moskvas ning Hollandis. Töötanud 
1984—1994 , Tallinnfilmis“ kunstnik- 
grimeerijana seitsme mängufilmi juures. 
Alates 1994 töötab ta Kristlikus TVs toime- 
tajana, aastast 1996 peatoimetajana. Teinud 
rohkesti saateid Eesti kõigile telekanalitele, 
olnud teleseriaali ,, Vanad ja kobedad“ 11 
režissöör, mängufilmi,,Vanad ja kobedad 
saavad jalad alla“ (2003) II režissöör ja 
teleseriaali , Õpetajate tuba“ tegevpro- 
dutsent. 


Piret Toomvap filmi , Naine saarelt“ 
esilinastusel 10. märtsil 2005 Rootsi- 
Mihkli kirikus. 


Mati Schönbergi foto 


ku ohvri mälestused. Päris tõhus on Ma- 
ria ringisõidutamine väikebussiga oma 
kodusaarel, talle Nõukogude armee ka- 
sarmute näitamine, mida ta pole näi- 
nudki, ei siis, kui need olid kasutusel, 
ega nüüd, mil lagunevad. Inimeste elu 
oli nõnda paikne, et väikesaartelgi lei- 
dus käimata kohti. Kroonikakaadreid 
nähes löövad vana naise hallid silmad 
särama, kakskeelne Maria läheb auto- 
maatselt üle rannarootsi keelele. Ega mi- 
dagi iseloomulikumat tema portreteeri- 
miseks ei leiakski. Ka muusika on täp- 
selt kümnesse. Kokkuvõtteks on loodud 
nostalgia ja kaduviku meeleolu, igasu- 
gune efektitsemine oleks tundeelamuse 
rikkunud. 

KALENDER HOOLITSEB KÕIGE EEST 


VELLO LATTIK 


UUESTI ELUS“. Stsenarist ja režissöör 
Olev Remsu, operaatorid Veiko Taluste, 
Tõnis Lepik ja Ralf Siig, helirežissöör 
Mati Jaska, produtsent Paul Kustala. 
Beta SP, 54 min 27 s, värviline. O Alpic- 
Stuudio, 2002. 


, ORJUS EESTIS EHK PALJAJALU 
MUSTAL MULLAL“. — Stsenarist, 
režissöör ja produtsent Olev Remsu, ope- 
raator Kristjan-Jaak Nuudi, diktoriteksti 
esitab Riho Västrik, heli: Olger Bernadt 
ja Koit Pärna, montaaž: Jaan Kolberg, 
tegevprodutsent Mati Sepping. Beta SP, 
28 min, värviline. O RRK-Wellesto, 2003. 


Oma raamatute kohta avaldatud 
kriitikat lugedes olen alati otsinud, kel- 
lele lugu on suunatud. Raamat on kirju- 
tatud, trükitud ja müügil — ei saa ju 
kriitik tõemeeli oletada, et ma ta kokku 
korjan ning kriitiku näpunäitel ringi kir- 
jutan? Järelikult on kriitika mõeldud 
lugejale raamatut tutvustama? 

Olev Remsu filmidega on lugu sa- 
ma. Nad on vägagi olemas ja nimelt nii- 
sugustena, nagu Remsu neid teha tahtis. 
Või enam-vähem niisugustena. Seega 
pole minugi read mõeldud Remsu üm- 
berkasvatamiseks, mis kindlasti pole ka 
võimalik, vaid filmide vaatajatele. Et 
mina mõistsin Remsut nii ja kui sina mi- 
dagi muud tähtsaks pead, pole ka katki 
midagi. 

Muidugi olen ma subjektiivne. Kes 
ei oleks? Ja ütlen kohe — Remsu filmid 
on head. Enamgi veel — selliseid peaks 
olema rohkem, olgu autoriks kes tahes. 
Remsu on väga hea publitsist. 

»Mis asi on AA?“ küsib Remsu fil- 
mis , Uuesti elus“. Talle vastatakse: 

» Anonüümsed alkohoolikud.“ 

»Kas nende sekka võivad minna 
kõik? Või on seal teatud tingimusi?” 

Rühma tulles peab olema kaine.“ 

Remsu ei küsi: , Millest karsklaseks 
pööranu ilma jääb?“ Seda küsin mina, 
kes ka vana-aastaõhtul šampanjat ei 
maitse (viimase viie aasta jooksul luba- 
sin endale ainult Krimmi reisil kerget 
õlletamist). Millest ma karsklasena olen 
ilma jäänud? 

Paljustki. Sünnipäevadel, matustel 
tajun võõrastust: ,, Sina, sinder, ise ei võ- 
ta, vaid tahad vahtida, mis sigadusi me 
purjuspäi teeme!“ Kehv tunne on võtjate 
pundis valget liiliat, noppimata õiekest 
mängida. Aga see polnud Remsule 
teema. 

Mis on AA? küsib Remsu nägusalt 
noorelt emalt. 

See on midagi kirikliku koguduse 
ja psühhoteraapia grupi vahepealset. 
AA onabiks, nõuks ja toeks igale inime- 
sele, kes soovib alkoholismist vabane- 
da.” 

Aga Lüganuse kandi rahvatarkus 
kinnitab vastupidist: ,Siga jääb ikka 
seaks, kas pese siebiga vai saada Saksa- 
maale.“ 

Filmi suurim leid on mulle Arvo Ku- 
kumägi, dialoogid Kukuga. Kuku mo- 
raalist vaid üks lause: , Eesti rahvas on 
sitavareste kari!“ Ehk ongi? 

Mis võinuks olla olemata või teises 
kastmes? 

Koketerii (?) jumalaga, Kõrgema 
Jõuga. Ma ei saanudki aru, kui tõsiselt 


väga laiade huvidega, aga pisut rahutu 
ja püsimatu Remsu ise võtab tobeda- 
võitu küsimusi: 

Huvitav, miks jumal laseb inimes- 
tel surra?“ Või: 

Kas surma põhjustavad inimeste 
patud?” 

Vaieldamatult hea on see, et Remsu 
on suutnud vältida paroole nagu ,,ma- 
hajoodud leivaraha“ või ,,õnnetud joo- 
dikulapsed“. Moraalitsemist on muidu 
õpetada ihkav Remsu suutnud kenasti 
vältida. 

Ja midagi ainult Remsule: parema- 
käelisele pannakse viinapudel kirstu 
kaasa vasema kaenla alla, vasaku- 
käelisele parema kaenla alla, et üles- 
tõusmisel oleks käepärasem haarata. 


käkk 


Remsu teine film ,,Orjus Eestis ehk 
Paljajalu mustal mullal“ on lugu Tartu 
turuvarblastest. Filmis näeme vürst 
Peeter Volkonskit vana roomlasena, 
Eduard Väärit, Johnny B. Isotamme ja 
näitleja Enn Hangot, veidi küll allakäi- 
nut, aga mitte nemad pole Remsu filmi 
kangelased. On hoopis eluheidikud ja 
vagabundid, kes tulevad Tartu turuhoo- 
ne ette endid päevatöölisteks pakkuma. 

Sõjaeelses Tartus kogunesid vaga- 
bundid silla alla, igal rihma vahel sepa 
taotud terav lõhkumiskirves (mitte õhu- 
kese teraga vene kirvega, puusepakirve- 
ga segi ajada!). Päevatasu oli ka siis teada 
nagu praegugi — kaks krooni päev ja 
lõunasöögiks taldrikutäis sooja suppi. 
Remsut uskudes on praegu turuvarblase 
päevapalk 150 — 200 krooni lõunasupita. 

Remsu näitab meile maailma, mille 
olemasolust Euroopa Liidu ja NATO- 
Eestis paljudel aimugi pole. Kuna olen 
isegi oma hektarilise taluga vahel töö- 
andja (mis tobe sõna!) ja Viljandis orja- 
turgu (Eduard Vääri termin) pole, siis 
tallu elumaja ehitades tõin puutöömehi 
mujalt. Ja minu kogemuste järgi on see 
rämps tööjõud. Kui panin mehed mulda 


Ps 


»Juesti elus“. Olev Remsu ja Ott Arder. 


» Uuesti elus“. Leonhard Lapin. 

pa) 
» Orjus Eestis ehk Paljajalu mustal 
mullal“. Peeter Volkonski. 


MAA 
» Orjus Eestis ehk Paljajalu mustal 
mullal“. Enn Hango ja Maarja. 


kärutama, tegid nad kahe peale poole 
päevaga sama töö mis mina ise tunniga. 
Lõuna ajal kamandasin nad autosse, 
andsin kummalegi pudeli raha, surusin 
mässu maha ja sõidutasin nad linna 
tagasi. 

Remsu küsib hipi Toomas Arumee- 
le käest: 

«Millega sa tegeled?“ 

= Elamisega. Mulle on see rottide või- 
dujooks lapsest peale imelik tundunud.“ 

Remsu kaadrid hipist on viimased, 
hiljem näeme juba hauaplaadi tellimist. 
Kena, terviklik miniatuur. Kahju, et 
Remsu kahe semiootikatudengi avami- 

seks-tutvustamiseks ei tahtnud või ei 
osanud oma nippi leida. Mõneti pooli- 
kuks ja pealiskaudseks jääb ka minia- 
tuur talunik Peeter Muulist. Puudu jääb 
see miski, see terake, mis novellist hea 
novelli teeb. Või võtame eksnäitleja 
Hango tugiisiku, poeet Maarja, kas või 
nime pärast tahaks sellest noorikust 
rohkem teada saada. 

Eluheidikud orjaturul on masenda- 
valt ühiskonnakriitilised. 

«Ma ei sobiks ministriks juba selle- 
pärast, et ma ei oska valetada ega varas- 
tada. Riigikogujate ees ei võtaks ma 
mütsigi peast“ — see hoiak on ootuspä- 
raselt valitsev. Sellega haakub Peeter 
Volkonski Muinasteaduste muuseumis 
öeldud lõpulause: 

Muuseas arvan ma, et me juba ole- 
megi hävitanud iseendid ja oma riigi.“ 

Remsu internetihullus on küllap üld- 
tuntud. Aga kui mind neis kahes filmis 
üldse miski väga häiris, siis nimelt see, 
et küsimusi esitades loeb Remsu need 
laptop'ilt maha ega taotlegi silmsidet. 

Remsu filmid on vajalikud. Küllap 
ka head. Meenutame vaid vestlust täna- 
seks juba Hiiumaal uppunud Ott Arde- 
riga. 

Kalender hoolitseb kõige eest, kõiki 
meid mäletab vaid meie endi põlvkond. 
Kord ulatas Feodor Klement TRÜ ava- 
aktusel mulle matrikli, veel mäletan ma 
Kaarel Irdi Trigorini mängitud rolli või 
Georg Otsa laulu... Mu pojale on need 
ainult nimed, nagu mulle Vares-Barba- 
rus, Karotamm või Tuglas. 

Lappasin sünniaastaid Eesti Kirjani- 
ke Liidu teatmikust: 1922, 1924, 1929, 
1923, 1916... Ega matea, kui abstraktselt 
on preemia ,Ela ja sära” vastuvõtjad 
oma kroone kultuuri heaks kulutanud, 
aga mina annaksin selle raha Remsule, 
etjäädvustada kas või 2—3 minutit kir- 
janikke, kelle elutee pole enam pikk. 
Kaks nähtud filmi äratavad usku, et 
Remsu teeks selle töö ära tasemel ja 
soliidselt. 


RAHO LANGSEPP 


MUUSIKA 

On väga ülendav, kui tunned ära muu- 
sika, mis sinuga täielikult reso- 
neerib. Lapsepõlves oli mulle selleks in- 
diaani muusika, mida tänaseni hea meelega 
kuulan ja ka mängin aeg-ajalt. Hea side on 
mul olnud ka iiri ja paljude teiste rahvaste 
muusikaga. Euroopa varajasest muusikast 
on algusest peale olnud kõige südameläheda- 
sem keskaja muusika. Selle vahetu keel on 
mulle omane ning see on olnud tee paljude 
teiste asjadeni, näiteks india muusikani, 
kuigi india filosoofia vastu tundsin sügavat 
huvi juba varases nooruses. 


ÕPINGUD 1: algus 

Lapsena tahtsin õppida plokkflööti, aga 
sel ajal Tartus see võimalus puudus. Õppi- 
sin kooli muusikaklassis aasta otsa trompe- 
tit, kuid see ei köitnud mind kohe üldse mit- 
te. Ja nii juhtuski, et jätsin seitsmeks aastaks 
muusikaõpingud, kuni nägin üht , Hortus 
Musicuse” teleesinemist. See haaras mind 
väga, hakkasin uurima, mis muusika see on, 
otsisin plaate ja lindistusi. Kuna asi väga 
huvitas, jõudsin kiiresti eesti põhiliste vana- 
muusika tegijateni. Aastatel 1983 — 1984 
tegutses Tallinnas Vanamuusika Klubi, mil- 
le tegevuses aktiivselt osalesin. 


ÕPINGUD 2: Tõnu Sepp 

Tõnu Sepaga kohtusingi Vanamuusika 
Klubi üritusel, Viljandi Linnakapelli kont- 
serdil. Nii sai Tõnust minu esimene Õpetaja. 
Viljandi Linnakapell on ikka olnud muusi- 
kute taimelava. Tõnu on kasvatanud palju 
häid muusikuid, tema töö eesti varajase 
muusika alal on hindamatu. Tema asutas 
esimese vanamuusikaansambli (1971), tema 
pani aluse esimesele vanamuusika festivalile 


(1982) ning oli esimene süsteemne vana- 
muusika õpetaja ja vanade pillide meister. 
Tõnu Sepp: 

Kaheksakümnendate alguses käis 
Raho Tartust Viljandisse minu juurde 
tundi. Samuti võttis ta osa esimestest va- 
namuusika kursustest Viljandis. Mäle- 
tan teda kui noormeest, kes ei pidanud 
viisi, ei tundnud nooti ja oli üldse üsna 
kohmakas, kuid samas erakordselt ava- 
tud, tundlik ja tugevasti motiveeritud. 
Ta oli mõned kuud ka Heino Elleri ni- 
melise Muusikakooli nimekirjas, samas 
võttis tunde Neeme Punderilt, mängi- 
des hiljem tema käe all Viljandi Linna- 
kapellis. See oli tollal kogu tema muusi- 
kaline haridus, millest aga piisas, et 
kümne aastaga kujuneda väga isikupä- 
raseks küpseks muusikuks, kelle män- 
gus on palju päikest, aga ka sisu ja süga- 
vust. Tunnen kaasa neile, kes pole Rahot 
ja tema ansamblit kuulnud. Raho näide, 
aga neid on ka teisi nii Eestis kui mujal, 
paneb sügavalt juurdlema meie muusi- 
kahariduse efektiivsuse üle. 


ÕPINGUD 3: Basel 

1989. aastal oli mul võimalus viibida 
kuu aega Schola Cantorum Basiliensis'es 
(Baseli Vanamuusika Akadeemia). Ma ei 
tundnud seal kedagi, lihtsalt läksin rektori 
juurde ja palusin luba külastada tunde ja 
raamatukogu. Kuulasin erinevaid tunde nii 
palju kui jõudsin. Raamatukogus lindistasin 
ja paljundasin iga päev poole ööni. See kuu 
sai oluliseks punktiks kogu mu edasises 
muusikuelus. Toonased kontaktid kestavad 
tänini. Baselis kasutatakse juba mõnda aega 
Euroopa keskaja muusika improvisatsiooni 
õpetamisel eeskujuna india muusikat. India 

gsepp kevadtalvel 2005. 

muusika on vaieldamatult kõige rafineeri- 
tum ühehäälse muusika traditsioon, mille 
suurepärane metoodiline süsteem on abiks 
ka teiste kultuuride laadilise muusika õpeta- 
misel ja tunnetamisel. 


ÕPINGUD 4: Sri Lanka 

Esimese bambusflöödi sain Indiat külas- 
tanud tuttava käest. Hakkasin seda kasuta- 
ma keskaja muusika mängimisel spontaan- 
selt, alles mõni aeg hiljem sain kinnitust, et 
keskaja Euroopa flööt võis olla täiesti identse 
ehitusega (suurte sõrmeavade ja suure sise- 
läbimõõduga). Kuigi mul oli side keskaja 
muusika ringkondadega, ei suutnud ma 
Euroopast leida kedagi, kes oleks võinud ju- 
hendada sellise flöödi mängu. Nii jõudsingi 
oma väga hea sõbra Suranga kaudu tema 
kodumaale Sri Lankale, Colombo ülikooli, 
kus muloli kaks õpetajat: Ranjit Fernando 
ja V. Hemapala Perera. Pime muusik He- 
mapala on väga haruldane inimene ja temast 
on saanud tiks olulisemaid õpetajaid minu 
elus. See, kuidas muusik iga heli mõtestab 
ja mida tal muusikuna öelda on, sõltub ju 
ikkagi sellest, kes on ta inimesena — milline 
on tema tunnetus, maailmanägemine ja mi- 
da tal teistega on jagada. Tuleb ikka meelde 
india vanameistrite tarkus, mis ütleb, et kõi- 
ge olulisem pole näpuosavus, vaid oskus 
mängida raga vabarütmilist sissejuhatust 
alap'i, kõneldes oma instrumendil kiirusta- 
mata. 


ANSAMBEL 

Viljandis käies astusin tihti läbi Tarvas- 
tu kiriklast, kus õpetajaks oli Harri Haa- 
mer. 1985. aasta suvel titles ta kord: , Tulge, 
noored, ja mängige lõikustänupühal mida- 
gi.” See andis esimese impulsi hakata kont- 
serte korraldama. Mõtlesin sõprade ja kaas- 
laste peale, kes võiksid osaleda, ja nii sai esi- 
mene koosseis kokku pandud. Koostasime 
väikese kava ja kontsert lõikustänupühal toi- 
mus. Ansambel jäi püsima, kuid ei olnud 
orienteeritud kontserttegevusele — tegemist 
oli eelkõige sõpruskonnaga, kust voolas läbi 
küllaltki palju inimesi. Esialgu olime lihtsalt 


Tartu Vanamuusika Ansambel. ,,Via 
Sonora“ nime hakkasime kasutama aastal 
1993. Piirid olid siis juba avanenud ja meie 
musitseerimiskogemus suurem. Oli tekki- 
nud stabiilne, kontsertidele orienteerunud 
professionaalne koosseis. Mitu aastat sõitsi- 
me ringi, eelkõige Skandinaavias ja Saksa- 
maal. Alates 2000. aastast on ansambliline 
tegevus koondunud Tartu Ülikooli juures 
tegutseva varajase ja orientaalse muusika 
keskuse FA Schola alla. 


FESTIVAL 

Mõte festivali teha oli küpsenud mõnda 
aega, 1996. aastal avanes selleks võimalus. 
Festival sai teoks otseselt tänu Tartu Ülikoo- 
li kunstide osakonna tolleaegse juhataja dot- 
sent Aasa Musta toetusele. Algusest peale 
seadsin eesmärgiks hoida tihedat sidet Scho- 
la Cantorum Basiliensis'ega. Teine väga 
oluline pidepunkt on festivalile olnud 
Euroopa varasema kultuuri kõrvutamine 
Idamaade traditsiooniliste kultuuridega. 
Tõnu Sepp: 

Tänu Raho avatusele, suhtlemisos- 
kusele, vaistule ja organisaatorivõime- 
tele on Tartu festival algusest peale üks 
sisukamaid, mida tean. Ja siingi peab 
kaasa tundma neile, kes pole sinna kor- 
dagi juhtunud, sest Tartu festival ei ku- 
juta endast mitte pelgalt kontsertide ja- 
da, vaid on pidu, kus valitseb eriline at- 
mosfäär. Kahju vaid, et Tartu festivalil 
nii vähe resonantsi on! 

Tänavune festival tuleb kümnes — see- 
gaon meil väike juubel. Tihtipeale arvatakse, 
et varajase või Ida muusika kuulamine 
nõuab eelteadmisi, kardetakse kontserdile 
tulla. Usun, et paljud võiksid kontserdile 
tulles avastada spontaanselt enda jaoks 
varem ehk täiesti tundmatu muusika — nii 
nagu see juhtus minu endagagi. Kontserdile 
võiks tulla eelarvamustevabalt, lasta lihtsalt 
muusikal enda juurde tulla. Tundmatu 
avastamiseks peaks julgemalt katsetama. 
Eriti praegusel ajal, mil müra ja saasta on 
meie ümber nii tohutult palju, võib varajane 
muusika mõjuda lausa palsamina... 

ÕPETAJA 

Sellest saab nüüd juba kuusteist aastat, 
kui ma õpetajana alustasin. Kui Tõnu Sepp 
Viljandist lahkus, paluti minul tema õpila- 
sed üle võtta. See oli väga vastutusrikas, aga 
huvitav väljakutse. Viljandi perioodil lisan- 
dus veel õpetajatöö kultuurikolledži rahva- 
muusikaosakonnas ning oma endises koolis, 
Tartu 2. keskkoolis. Pärast Viljandit kavat- 
sesin õpetajaametist puhata, aga Tartu 2. 
muusikakool vajas kiiresti õpetajat ja... olen 
seal siiamaani ning teen seda hea meelega. 
Nüüd on muidugi lisandunud FA Schola, 
kus õpetan peamiselt bambusflööti. 

Tõsisemaid interpreete ei ole minu õpi- 
lastest siiani saanud, aga loodan, et olen 
suutnud neile midagi olulist kaasa anda. 
Tänapäeva inimesed on sunnitud rohkem 
kalkuleerima. Muusikud saavad vaid nen- 
dest, kellel tõeline kutsumus, kes teisiti ei 
saa. Ega see mingi eriline äriidee ju ei ole 
— mängida varajast muusikat. Siis peab 
muusik samal ajal sündima ka mänedžeriks. 
Üldjuhul ei tule keegi esinemisi pakkuma, 
neid tuleb organiseerida, ise väljundeid 
leida. 


MÄNEDŽER 

Eks mulle see organiseerimine ikka meel- 
di ka. Ansambli loomisega tuli organisatoor- 
ne tegevus paratamatult kaasa. Lisandus 
festival, varsti pärast seda tuli ka kontserdi- 
organisatsioon Festivitas Artium, mis läh- 
tuvalt festivali profiilist on pakkunud mit- 
mekesist kontsertide valikut aasta ringi. Ees- 
märk ei ole organisatsiooni väga suureks pai- 
sutada, pigem pakkuda stabiilselt head ja 
kõrgetasemelist valikut just selles valdkon- 
nas, milles on omandatud palju kogemusi 
ja häid sidemeid. Olen üritusi korraldades 
loonud hindamatuid kontakte muusikute ja 
teiste inimestega. 

Andres Mustonen: 

Raho Langseppa tunnen ammustest 
aegadest, mil ta alles alustas oma tege- 
vust vanamuusikas. Minule meeldib te- 
ma ettevõtmiste avarus, meeldib, kui- 
das ta seostab erinevaid kultuure, Ida 

ja Läänt. Raho oskab teha õigeid ja minu 
meelest väga olulisi valikuid. 

Samas on Raho tundlik natuur, tema 
ise ja tema tegevus pole ainult muusika- 
line. Meeldib tema sisemine maailm. Te- 
mas on ajatust. Ta otsib seda, mida nõuab 
süda. Tänu sellele on Raho vaba mees, 
ta pole surutud raamidesse. Oma globa- 
listlikule mõttemaailmale on Raho suut- 
nud leida ka väljundi. Mitte kõikidele 
pole seda antud. Raho ja tema festival 
on väärtuslik ilming meie muusika- 
maastikul, omanäoline ja oluline. 

Alati, kui kuulen nimetatavat Raho 
Langsepa nime, tekib mul hea tuju. 


RAHO LANGSEPP on sündinud 24. jaa- 
nuaril 1968 Tartus. 

Õppinud Tartu Miina Härma Gümnaa- 
siumis, Heino Elleri nimelises Tartu Muusi- 
kakoolis, Ventspilsi Muusikakoolis, Tartu 
Ülikooli inglise filoloogia osakonnas ja Co- 
lombo ülikoolis (Sri Lanka). 

Täiendõpe: plokkflööt — Dan Laurin 
(Rootsi), barokkflööt — Wilbert von Hazel- 
zet (Holland), bambusflööt — Ranjith Eer- 
nando ja V. Hemapala Perera (Sri Lanka). 

Täienduskursused: laul varajases muu- 
sikas — Agnethe Christensen (Rootsi), india 
muusika teooria — Jyoti Shirodkar (India/ 
Rootsi), improvisatsioon keskaja muusikas 
— Ken Zuckermann (Schola Cantorum 
Basiliensis, Šveits), keskaja kompositsiooni 
põhialused — Marcus Jans (Schola Canto- 
rum Basiliensis, Šveits), keskaja tants ja 
renessansstants — Jane Gingell (Inglismaa) 
ja Kaj Sylegärd (Rootsi). 

Orkestrant Viljandi Linnakapellis aasta- 
tel 1989 — 1994. 

Tartu vanamuusika festivalide algataja, 
kunstiline juht ja produtsent alates aastast 
1996. 

Alates oktoobrist 2000 CEFEMA (Cent- 
ral European Festivals of Early Music 
Association) president. 


Vahendanud AVO KARTUL 


5. aprill 
> KIRILL RAUDSEPP 
dirigent — 90 
5. aprill i 
ERNST RAISTE 
balletitantsija — 80 


10. aprill 
HARRY KARRO 
x näitleja — 75 


15. aprill 
EVA NOVEK 
näitleja — 80 2 


7% D) 


17. aprill 7 
GEORG JEGOROV 
telerežissöör — 60 


25. aprill 
JAAK LÕHMUS 
filmiajakirjanik, Eesti Filmi Sihtasutuse peaekspert — 50 


w 27. aprill 
EHA PÄRG 
laulja — 50 


(632) 


30. aprill 
VALVE VEERBERK 
» Tallinnfilmi“ nukujuht — 60 


muusikat... 


teater = Peresuhetest Pärnu ,, Endla” ja Rakvere Teatri lavadel. 
Vastab Herardo Kontreras. 


Ne 


muusika Eesti muusika päevad 2005. 


kino Rent Vilbre lastefilm , Röövlirahnu Martin”. 
Eesti uuem dokumentalistika. 

Hind 24 krooni 


Hetki festivalilt ,opeNBarogue 2005“. 

Ülal: Susanne Ryden (sopran) ja Mikael Bellini (kontratenor) 
Rootsist kavaga , Magic of Opera”. 

All: Inglise barokkansambli ,,Sonnerie” juht Monica Hugett. 


Vt lk 47. Harri Rospu fotod 


